- JOS
- ←
- ۲۴
- →

۲۴
عهدئن تزه‌لَنمه‌سي ۱ يوشَع ائسرايئلئن بوتون قبئله‌لرئني شِکِمه ييغدي و ائسرايئلئن آغساقّال‌لاريني، باشچيلاريني، حاکئملرئني و سرکرده‌لرئني چاغيردي. اونلار تارينين حوضوروندا دوردولار. ۲ يوشَع بوتون خالقا ددي: “ائسرايئلئن تاريسي رب بله ديئر: “آتالارينيز يعني ائبراهئم و ناخورون آتاسي تِرَخ، کِچمئشَدن چايين او بئري تاييندا ياشاييرديلار و باشقا آللاهلارا قوللوق ادئردئلر. ۳ آتانيز ائبراهئمي چايينين او بئري تاييندان گؤتوروب، بوتون کَنَعان تورپاغيندا گَزدئردئم و نسلئني چوخالديب اونا ائسحاقي وردئم. ۴ ائسحاقا يعقوب و عئسونو وردئم. عئسويا سِعئر داغيني وردئم کي، اونا مالئک اولسون؛ لاکئن يعقوبلا اؤولادلاري مئصئره گتدئلر. ۵ سونرا موسا و هارونو گؤندرئب، اورادا اتدئکلرئمله مئصئري بلالارا دوچار اتدئم و سونراسي سئزي اورادان چيخارتديم. ۶ آتالارينيزي مئصئردن چيخارتديم و سئز دهنزه طرف گلدئنئز. مئصئرلی‌لر دؤيوش عارابالار و آتلي‌لارلا، آتالارينيزي قيرميزي دهنزه قدر تعقئب اتدئلر. ۷ لاکئن آتالارينيز ربّه فرياد ادنده او، مئصئرلی‌لرله سئزئن آرانيزدا قارانليق ياراتدي، اونلارين اوستونه دهنزي گتئردي و اونلار سولارين آلتيندا قالديلار؛ مئصئرده اتدئيئم شيلري گؤزونوزله گؤردونوز و اوزون مودّت صحرادا ياشادينيز. ۸ سونرا سئزي اوردون چايينين شرق طرفئنده ياشايان اِمورلولار تورپاغينا گتئردئم، اونلار سئزئنله ووروشدولار؛ اونلاري سئزه تسلئم اتدئم، اونلاري قاباغينيزدان يوخ اتدئيئم زامان، سئز اونلارين تورپاقلارينا مالئک اولدونوز. ۹ موآب پادشاهي صئپّور اوغلو بالاق قالخيب، ائسرايئللی‌لرله ووروشدو و خبر گؤندرئب بِعور اوغلو بَلعامي چاغيردي کي، سئزه لعنت اتسئن. ۱۰ لاکئن بَلعامي اشئتمک ائستمه‌دئم. بلجه مجبور قالدي کي، سئزه برکت ورسئن و سئزي اونون الئندن قورتارديم. ۱۱ اوردون چاييندان کچئب اَرئحايا گلدئنئز. اَرئحا اهالئسي، اِمورلولار، پِرئزلئلر، کَنَعانليلار، خئتلئلر، گئرگاشلي‌لار، خئولئلر، يِبوسلولار سئزئن ضئدّئنئزه ووروشدولار، لاکئن اونلاري سئزه تسلئم اتدئم. ۱۲ سئزئن قاباغينيزجا اِششَک‌چئبئني چيخارديب اونونلا اِمورلولارين ائکي پادشاهيني قاباغينيزدان قوودوم. بو ائش سئزئن قيلينجينيزلا و اوخ-کامانينيزلا اولمادي. ۱۳ اوستونده ائشلَمه‌دئيئنئز بئر تورپاغي، تئکمه‌دئيئنئز شهرلري سئزه وردئم کي، اورادا ياشاياسينيز؛ سالماديغينيز باغلاردان و زيتونلوقلاردان يِيئرسئنئز.» ۱۴ اونا گؤره ده ائندي رَبدن قورخون، صداقت و حقئقتله اونا قوللوق ادئن؛ چايين او بئري تاييندا و مئصئرده آتالارينيزين قوللوق اتدئيي آللاهلاري آتين و فقط ربّه قوللوق ادئن. ۱۵ اگر ربّه قوللوق اتمه‌يي بَيَنمئرسئنئز، بو گون کئمه قوللوق اده‌جيئنئزي اؤزونوز سچئن: مگر آتالارينيزين چايين او تاييندا قوللوق اتدئکلري آللاهلارا يا دا تورپاقلاريندا ياشاديغينيز اِمورلولارين آللاهلارينا قوللوق اده‌جکسئنئز؟ آمّا من و منئم اِوئمده‌کئلر ربّه قوللوق اده‌جک.” ۱۶ خالق جاواب ورئب ددئلر: “ايراق اولسون کي، ربّی ترک ادئب آيري آللاهلارا قوللوق ادک! ۱۷ چونکي بئزي و آتالاريميزي مئصئر تورپاغيندان يعني نؤکرچئلئک دئياريندان چيخاردان تاريميز ربدئر کي، گؤزوموزون قاباغيندا بو بؤيوک علامتلري گؤرستدي و گتدئيئمئز هر يولدا، آراسيندان کِچدئيئمئز بوتون خالقلار آراسيندا بئزي حئفظ اتدي. ۱۸ رب بوتون خالقلاري، يعني بو تورپاقدا ياشايان اِمورلولاري قاباغيميزدان قوودو. بئز ده ربّه قوللوق اده‌جيئک، چونکي تاريميز اودور.” ۱۹ يوشَع خالقا ددي: “ربّه قوللوق اده بئلمزسئنئز، چونکي او، موقدّس تاري‌دير. او، قيرتلي تاري‌دير؛ تقصئرلرئنئزي و گوناهلارينيزي باغيشلاماياجاق. ۲۰ اگر ربّی ترک ادئب اؤزگه بوت آللاهلارينا قوللوق اده‌سئنئز، سئزه ياخشيليق ادن رب ضئدّئنئزه دؤنوب، سئزي ووراجاق و سئزي محو اده‌جک.” ۲۱ خالق يوشَعه ددي: “خير، آنجاق ربّه قوللوق اده‌جيئک.” ۲۲ يوشَع خالقا ددي: “سئز اؤزونوز، اؤزونوزون ضئدّئنه شاهئدسئنئز کي، قوللوق اتمک اوچون اؤزونوزه ربّی سِچدئنئز.” و اونلار ددئلر: “بئز شاهئدئک.” ۲۳ يوشَع ددي: “اِله ده ائندي آرانيزدا اولان ياد آللاهلاري آتين، اوره‌يئنئزي ائسرايئلئن تاريسي ربّه دؤندرئن.” ۲۴ خالق يوشَعه ددي: “تاريميز ربّه قوللوق اده‌جيئک و فقط اونون سؤزونه قولاق آساجاغيق.” ۲۵ يوشَع او گون خالق آدينا عهد باغلادي. اونلار اوچون شِکِمده قانون و حؤکم قويدو. ۲۶ يوشَع بو سؤزلري تارينين شرئعت کئتابينا يازدي؛ سونرا بؤيوک بئر داش گؤتوروب ربّئن موقدّس مکانينين يانيندا اولان چؤل بوتا‌سي آلتيندا يِرلَشدئردي. ۲۷ يوشَع بوتون خالقا ددي: “باخين، بو داش بئزئم ضئدّئمئزه شاهئددئر، چونکي ربّئن بئزه ددئيي بوتون سؤزلري او اشئتدي؛ قوي بو داش سئزئن ضئدّئنئزه شاهئد اولسون کي، تارينيزي ائنکار اتميه‌سئنئز.” ۲۸ بوندان سونرا بوتون خالقي ائرث آلديغي تورپاقلارا گؤندردي.
يوشَعئن اؤلومو
(داو. ۲: ۶- ۹) ۲۹ بئر مودّت سونرا ربّئن قولو نون اوغلو يوشَع يوز اون ياشيندا وفات اتدي. ۳۰ اونو گاعَش داغينين شئماليندا، اِفرايئمئن داغليق بؤلگه‌سئنده‌کي تئمنَت‌سِرَخده ائرث اولان تورپاغينين ساحه‌سئنده دفن اتدئلر. ۳۱ يوشَع ياشاديقجا و يوشَعدن سونرا ياشايان و ربّئن ائسرايئل اوچون اتدئيي هر شيي بئلَن آغساقّاللار ياشاديقجا، ائسرايئل خالقي ربّه قوللوق اتدي. ۳۲ ائسرايئللی‌لر مئصئردن چيخاندا يوسئفئن سوموکلرئني اؤزلري ائله گؤتورموشدولر. بونلاري يعقوبون شِکِمده‌کي زَمئسئنده باسديرديلار. يعقوب بو زَمئني شِکِمئن آتاسي خَمورون اؤولادلاريندان يوز پارچا گوموشه ساتين آلميشدي؛ و بو تورپاق يوسئف اؤولادلارينين ائرثي اولدو. ۳۳ بوندان سونرا هارون اوغلو اِلعازار اؤلدو. اونو اِفرايئمئن داغليق بؤلگه‌سئنده اولان گئبعَتده کي، اوغلو پئنِخاسا ورئلمئشدي، دفن اتدئلر.

- JOS
- ←
- ۲۴
- →

© 2008 Bible Society of Azerbaijan