- JER
- ←
- ۱۵
- →

۱۵
يهودا خالقينين محوی ۱ رب منه ددي: “موسا ائله سمويئل حوضورومدا دورسايديلار دا، گئنه اوره‌يئم بو خالقا طرف دؤنمَزدي. اونلاري قاباغيمدان ردّ ات کي، گتسئنلر. ۲ سنه «هارا گِدَک؟» ددئکلري زامان، اونلارا دِه: رب بله ديئر: «اؤلوم اوچون آيريلانلار، اؤلومه؛ قيلينج اوچون آيريلانلار، قيلينجا؛ آجليق اوچون آيريلانلار، آجليغا؛ اسئرلئک اوچون آيريلانلار اسئرلئيه گتسئنلر.» ۳ رب بويورور: «اونلارين باشينا دؤرد جور بلا گتئره‌جيم: اؤلدورمک اوچون قيلينجي، پارچالاماق اوچون ائتلري، يِيئب هلاک اتمک اوچون گؤيده‌کي قوشلاري و يرده‌کي حيوانلاري. ۴ يهودا پادشاهي خئزقئيا اوغلو مِنَسّه‌‌نئن اورشلئمده اتدئيي ائشلره گؤره، اونلاري يِر اوزونون بوتون اؤلکه‌لرئنئن قاباغيندا دهشتلي حالا سالاجاغام.» ۵ ای اورشلئم، بس سنه کئم آجيياجاق؟
سنئن اوچون کئم ياس توتاجاق؟
حاليني سوروشماق اوچون،
کئم يولوندان دؤنوب سنئن يانينا گله‌جک؟ ۶ رب بويورور: «سن منی ردّ ادئبسن،
دائم گری چکئلئرسن.
من ده اَلئمي اوزاديب سني محو اتمئشم.
قاباغيمي آلماقدان آرتيق يورولدوم. ۷ اونلاري اؤلکه‌نئن شهر دروازالاريندا کورَکله سووورموشام،
خالقيمي اؤولادسيز قويموشام، اونلاري محو اتمئشم.
چونکي يوللاريندان دؤنمه‌يئبلر. ۸ دول آروادلارينين ساييني دهنز قوموندان دا چوخ اتمئشم.
گون اورتا چاغي جاوانلارينين آنالارينا محو اده‌ني گتئرمئشم؛
قَفلَتَن اونلاري قورخو و دهشته سالميشام. ۹ يدّي اوشاق دوغان آرواد ضعئفله‌يئب جان ورئب.
اونون گونشي، گون اورتا چاغي باتيب؛
اوتانيب، آلچاليب.
اونلاردان صاغ قالانلاري دوشمنلرئنئن قاباغيندا
قيلينجا تسلئم اده‌جيم.»”
رب بله بويورور.
اِرمئيا قلبئني ربّئن حوضورونا تؤکور ۱۰ واي منئم حاليما!
ای آنام، سن منی بوتون اؤلکه ائله
دِيئشمه و داعوا اتمک اوچون دوغوبسان!
نه بئرئندن بورج آلميشام،
نه ده بئرئنه منفعتله بورج ورمئشم.
لاکئن هامي منی لعنتله‌يئر. ۱۱ رب ددي:
“قطعن سني خيئر آماج اوچون خئلاص اده‌جيم؛
بلا و کَدَر واختي دوشمنلرئني سنه يالوارماغا مجبور اده‌جيم. ۱۲ دمئري، شئمالدان گلن دمئري، يا دا بورونجو
ائنسان مگر قيرا بئلر؟ ۱۳ سنئن ثروتئني و خزئنه‌لرئنی
قارت مالي کئمي آيريلارينا موفته وره‌جيم.
بونو سنئن اؤلکه‌نئن هر طرفئنده
سنئن گوناهلاريندان اؤتري اده‌جيم. ۱۴ تانيماديغين اؤلکه‌ده سني دوشمنلرئنه قول اده‌جيم.
چونکي قضبئم اود توتوب سئزئن ضئدّئنئزه آلوو چکئر.” ۱۵ سن بئلئرسن، يارب!
منی يادا سال و قيدئمه قال.
تعقئبئمه دوشَنلردن منئم قئصاصيمي آل.
صبئرلي اولدوغونا گؤره منی هلاک اتمه؛
سنئن اوچون نه قدر روسوايليق چکدئيئمي بئر دوشون. ۱۶ سؤزلرئن گلدئکده، اونلاري يِدئم؛
سؤزلرئن منه شادليق گتئردي، اوره‌يئمئن کِفي اولدو.
چونکي سنئن آديني داشي‌ييرام،
ای قوشونلار تاريسي رب! ۱۷ کِف چکنلرئن مجلئسئنده اوتورماديم،
اونلارلا سِوئنئب جوشماديم؛
اَلئن اوستومده اولدوغونا گؤره تک-تنها اوتوردوم.
چونکي منی قضبله دولدورموشدون. ۱۸ نه اوچون آغريم کَسئلمَز، يارام چاره‌سئزدئر،
شفاسينا اومئد يوخدور؟
مگر منئم اوچون سويو قوروموش،
بِل باغلايا بئلئنمَز بئر وادي اولاجاقسان؟ ۱۹ بونا گؤره رب بله ديئر:
“اگر سن تؤوبه اده‌سن،
سني گئنه قبول ادئب خئدمتئمه تعيئن اده‌رم.
اگر جَفَنگئيّات دانيشماق عوضئنه، دَيَرلي سؤزلر دانيشاسان،
او زامان منئم دئلئمله دانيشارسان.
قوي اونلار سنه طرف دؤنسونلر،
آمّا سن اونلارا طرف دؤنميه‌جکسن. ۲۰ سني بو خالق اوچون، مؤحکم بورونج بئر دووار اده‌جيم.
سنئن ضئدّئنه دؤيوشه‌جکلر،
آنجاق قالئب گله بئلميه‌جکلر.
چونکي من سنئنله اولاجاغام کي،
سني قورتاريب آزاد اِدئم.”
رب بله بويورور. ۲۱ “سني پئس آداملارين اَلئندن آزاد اده‌جيم،
ظولمکارلارين پنجه‌سئندن گری آلاجاغام.”

- JER
- ←
- ۱۵
- →

© 2008 Bible Society of Azerbaijan