- MRK
- ←
- ۱۵
- →

۱۵
پئلاطين محکمه‌سئنده ۱
سحر تزدن، باش کاهئنلر، آغساقّاللار، دئن عالئملري و بوتون سنهدرئن مصلحتلشدئلر. اونلار عئساني باغلاييب آپارديلار و پئلاطا تسلئم اتدئلر. ۲ پئلاط اوندان سوروشدو: “آيا يهودئلرئن پادشاهي سَنسن؟” عئسا جاواب ورئب اونا ددي: “ددئيئن کئمي​دئر.” ۳ باش کاهئنلر اونا چوخ شيلرده ائتّئهام ووردولار. ۴ لاکئن پئلاط گئنه اوندان سوروشدو: “سن هچ جاواب ورمئرسن؟ باخ گؤر نه قدر سنئن ضئدّئنه شهادت ورئرلر.” ۵ آمّا عئسا حله ده جاواب ورمئردي، اله کي، پئلاط تعجّوب اتدي. ۶ پئلاط هر بايرامدا اوندان خاهئش اتدئکلري محبوسو اونلارا عفو ادردي. ۷ باراباس آدلي بئري وار ائدي کي، عوصيان واختي آدام اؤلدورن عوصيانچيلارلا بئرلئکده زنجئره وورولموشدو. ۸ خالق گلئب پئلاطدان ائسته‌دئلر کی، اونلارلا هر زامانکي کئمي اتسئن. ۹ پئلاط اونلارا جاواب ورئب ددي: “ائسته‌يئرسئنئز سئزئن اوچون يهودئلرئن پادشاهيني آزاد ادئم؟” ۱۰ پئلاط بئلئردي کي، باش کاهئنلر پاخيلّيقدان عئساني اونون الئنه ورئبلر. ۱۱ لاکئن باش کاهئنلر خالقي قيزيشديرديلار کي، اونون عوضئنه باراباسي آزاد اتسئن. ۱۲ او واخت پئلاط گئنه اونلاردان سوروشدو: “بس يهودئلرئن پادشاهي چاغيرديغينيز آداما نه ادئم؟” ۱۳ اونلار تکرار چيغيرديلار: “چارميخا چک.” ۱۴ پئلاط اونلارا ددي: “آخي او، نه پئس ائش گؤروب؟” اونلار داها چوخ باغيرديلار: “اونو چارميخا چک!” ۱۵ پئلاط خالقي راضي اتمک اوچون باراباسي آزاد اتدي و عئسايا شالّاق ووردوراندان سونرا اونو چارميخا چکئلمه‌يه وردي. ۱۶ عسگرلر عئساني سارايين ائچئنه، “پرِتورئيوم” ديئلن يره آپارديلار و فوجون هاميسيني بئر يره ييغديلار. ۱۷ اونا قيرميزي شئنل گيدئردئلر و تئکاندان تاج هؤروب اونون باشينا قويدولار. ۱۸ و اونا سالام ورمه‌يه باشلاييب ديئردئلر: “سالام، اي يهودئلرئن پادشاهي!” ۱۹ قاميشلا عئسانين باشينا ووروردولار، اوستونه توپوروردولر، و دئز چؤکوب اونا سجده ادئردئلر. ۲۰ عسگرلر عئساني ائستهزا ادندن سونرا قيرميزي شئنلي اونون اَينئندن چيخارديب اؤز پالتاريني گيدئردئلر. و اونو چارميخا چکئلمک اوچون اشئيه چيخارتديلار. ۲۱ شمعون آديندا کرِنِيلي بئر آدام شهرئن اشئيئندن گلئب اورادان کچئردي. شمعون ائسکندر و روفوسون آتاسي​دير. عسگرلر اونو مجبور اتدئلر کي، عئسانين چارميخيني داشيسين. ۲۲ عئساني جولجوتا ديئلن يره گتئردئلر (ترجومه اولونسا، او يرئن آدي “کلّه يري” دمکدئر.) ۲۳ او واخت اونا مورلا قاريشميش شراب وردئلر. لاکئن عئسا ائچمه‌دي. ۲۴ اونو چارميخا چکدئلر و پالتاريني آرالاريندا پايلاشيب، کئمه نه چاتماسي اوچون پوشک آتديلار. ۲۵ گونون اوچونجو ساعاتيندا عئساني چارميخا چکدئلر. ۲۶ اونون تقصئري باشينين اوستونده يازيلميش ائدي: “يهودئلرئن پادشاهي.” ۲۷ اونونلا ائکي اوغرونو دا چارميخا چکدئلر، بئرئني صاغ طرفئنده، او بئرئني ده سول طرفئنده. ۲۸ و بلجه موقدّس کئتابدا يازيلديغي سؤز يرئنه يتئشدي کي، ديئر: “موجرئملرله ساييلدي.” ۲۹ اورادان کچنلر عئساني سؤيوردولر و باشلاريني ترپه‌دئب ديئردئلر: “هِي! معبدي ييخيب اوچ گونده تئکن، ۳۰ اؤزونو خئلاص ات. چارميخدان آشاغي اِن.” ۳۱ باش کاهئنلر و دئن عالئملري ده آرالاريندا اونو رئشخند ادئب ديئردئلر: “اؤزگه​لري قورتاردي، لاکئن اؤزونو قورتارا بئلمئر. ۳۲ ائسرايئلئن پادشاهي مسئح، قوي ائندي چارميخدان دوشسون و بئز گؤروب اونا ائمان گتئرک.” عئسانين يانيندا چارميخا چکئلنلر ده اونو سؤيوردولر.
عئسانين اؤلومو
(متّا 27:‏45-‏56، لوقا 23:‏44-‏49، يوحنّا 19:‏28-‏30) ۳۳ گونون آلتينجي ساعاتي بوتون اؤلکه‌يه قارانليق دوشدو و ساعات دوقّوزا قدر داوام اتدي. ۳۴ دوقّوزونجو ساعاتدا عئسا اوجا سَسله باغيردي: “ائلويي، ائلويي، لاما سبقته‌ني؟” ترجومه​سي: “تاريم، تاريم! نه اوچون مني ترک اتدئن؟” ۳۵ اورادا دورانلاردان بعضئسي بونو اشئدنده ددئلر: “باخين، ائلياني چاغيرير.” ۳۶ آرالاريندان بئري قاچيب، بئر ​سونگري سئرکه​يه باتيردي و اونو بئر قاميشين اوجونا تاخيب عئسايا ائچئرتدي و ددي: “قويون گؤرک آيا ائليا اونو اندئرمه‌يه گلئر؟” ۳۷ آمّا عئسا اوجا سَسله باغيريب، جان وردي. ۳۸ او آندا معبدئن پرده​سي يوخاريدان آشاغي‌يا قدر ييرتيليب ائکي بؤلوندو. ۳۹ عئسانين قاباغيندا دوران يوز باشي، اونون بله قيشقيريب جان وردئيئني گؤرنده ددي: “دوغرودان دا بو آدام، تارينين اوغلو ائدي.” ۴۰ اورادا باش ورنلره تاماشا ادن بعضي آروادلار دا وار ائدي. اونلارين آراسيندا مجدللي مريم، يوسايين و کئچئک يعقوبون آناسي مريم و سالومه ده دايانميشدي. ۴۱ عئسا جلئلده ائکن بو آروادلار اونون دالينجا گدئب، اونا خئدمت ادئردئلر. عئسا ائله اورشلئمه گلمئش بئر چوخ آرواد دا اولوب-کچنلره تاماشا ادئردئلر.
عئسانين تدفئني
(متّا 27:‏57-‏61، لوقا 23:‏50-‏56، يوحنّا 19:‏38-‏42) ۴۲ آرتيق آخشام اولموشدو. حاضيرليق گونو، يعني سبّتدن بئر گون قاباق، ۴۳ آرئماتايلي يوسئف گلدي و جسارتئني بئر يره ييغيب پئلاطين يانينا گتدي و عئسانين جسدئني ائسته‌دي. يوسئف يهود مجلئسئنئن حؤرمتلي عوضولرئندن بئري​ ائدي و تارينين پادشاهليغيني گؤزله‌يئردي. ۴۴ پئلاط عئسانين بله تز اؤلدويوندن تعجّوب اتدي و يوزباشيني يانينا چاغيريب اوندان سوروشدو: “چوخدان اؤلوب؟” ۴۵ و يوزباشيدان احوالاتي بئلندن سونرا عئسانين جسدئني يوسئفه باغيشلادي. ۴۶ يوسئف ده کتان ساتين آلدي و عئسانين بدنئني چارميخدان آشاغي اندئرئب، کتانا ​بوکدو. ​اونو قايادا قازيلميش بئر قبئره قويدو و قبئرئن آغزينا بئر داش دئيئرلتدئلر. ۴۷ مجدللي مريم و يوسايين آناسي مريم اونون هارايا قويولدوغونو گؤروردولر.

- MRK
- ←
- ۱۵
- →

© 2008 Bible Society of Azerbaijan