- SNG
- ←
- ۳
- →

۳
۱ بوتون گجه ياتاغيمدا اونو، جانيمين سِودئيئني آختارديم، آختارديم، لاکئن اونو تاپا بئلمه‌دئم. ۲ ائندي قالخيب شهري دولاناجاغام، کوچه‌لرئني، ميدانلاريني. جانيمين سِودئيئني آختاراجاغام. آختارديم، لاکئن اونو تاپا بئلمه‌دئم. ۳ شهرده دولانان قوروجولار منی تاپديلار. ددئم: “اوني، جانيمين سِودئيئني، گؤروبسونوز؟” ۴ اونلاردان آيريلديغيم زامان، اونو، جانيمين سِودئيئني تاپديم. اونو توتدوم و بوراخماديم، اِله کي، اونو آنامين اِوئنه، منه حامئله اولدوغو اوتاغا گتئردئم. ۵ ای اورشلئم قيزلاري، سئزي جيرانلارا، چؤلون ماراللارينا آند ورئرم، اؤزو موشتاق اولمايانا قدر، سِوگئني دئندئرمه‌يئن، اويانديرمايين. ۶ صحرادان گلن بو کئمدئر؟ توستو سوتونو کئمي، مور و بوخورلا عطئرلَنمئش، عطّارين بوتون عطئرلري ائله. ۷ باخ، او سوليمانين تخت-رواني‌دير، ائسرايئلئن ائگئدلرئندن آلتميش ائگئد اونون اطرافيندادير. ۸ اونلارين هاميسي قيلينج داشييان، موحارئبه‌ده اوستا، هر بئرئنئن بِلئنده قيلينج، گجه‌نئن قورخولارينا حاضيرلانميش. ۹ سوليمان پادشاه، لوبنانين آغاجلاريندان اؤزونه تَخت-رَوان دوزه‌لدئب. ۱۰ سوتونلاريني گوموشدن، پاياسيني قيزيلدان، اوتوراجاق يِرئني ارغوان قوماشدان، اونون ائچئني اورشلئم قيزلاري سِوگي ائله دؤشه‌يئبلر. ۱۱ ای صَحيون قيزلاري، چيخين. سوليمان پادشاهي تاجي ائله گؤرون. او تاج کي، اونون توي گونونده، اوره‌يئنئن شادليغي گونونده، آناسي اونون باشينا قويموشدور.

- SNG
- ←
- ۳
- →

© 2008 Bible Society of Azerbaijan