- NUM
- ←
- ۲۲
- →

۲۲
بالاقين بَلعامي چاغيرماسي ۱ ائسرايئل اؤولادلاري يولا دوشوب موآب اووالاريندا، اوردونون او بئري طرفئنده، اَرئحانين موقابئلئنده دوشَرگه سالديلار. ۲ صئپّور اوغلو بالاق ائسرايئلئن اِمورلولارين باشينا گتئردئيي هر شيي گؤرموشدو. ۳ جاماعاتي گؤردوکده موآبلي‌لار بَرک قورخدولار، چونکي ائسرايئل خالقي چوخ ائدي. موآب ساکئنلري ائسرايئل اؤولادلاريندان واهئمه‌يه دوشدولر. ۴ موآبلي‌لار مئديان آغساقّاللارينا ددئلر: “اؤکوز چؤل اوتونو يِيئب يالاديغي کئمي، بو جاماعات دا بوتون اطرافيميزي يِيئب يالاياجاق.” او واختلار صئپّور اوغلو بالاق موآب پادشاهي ائدي. ۵ بالاق پِعور اوغلو بَلعامي چاغيرماق اوچون فَرات چايينين کناريندا اولان آماو اؤلکه‌سئنده‌کي پِتورا قاصئدلر گؤندرئب ددي: “مئصئردن بئر خالق چيخيب، باخ، ير اوزونو بورويه‌رک موقابئلئمده يرله‌شئب. ۶ خاهئش ادئرم، ائندي گل، منئم خيرئمه بو خالقي لعنت ات، چونکي اونلار مندن چوخ گوجلودورلر. بلکه اوندا من اونلاري مغلوب ادئب، اؤلکه‌دن قووا بئلدئم. چونکي بئلئرم کي، سنئن برکت وردئيئن خيئر-دوعالي، لعنت اتدئيئن ده ملعون اولاجاق.” ۷ موآب آغساقّاللاري ائله مئديان آغساقّاللاري فالا باخماق اوجرتئني گؤتوروب بَلعامين يانينا گتدئلر و بالاقين سؤزلرئني اونا ددئلر. ۸ بَلعام اونلارا ددي: “بو گجه‌ني بورادا کچئردئن کي، ربّئن منه ددئيئني سئزه ديئم.» بِلَجه، موآب باشچيلاري بَلعامين يانيندا قالديلار. ۹ تاري بَلعامين يانينا گلئب سوروشدو: “يانينداکي بو آداملار کئمدئر؟” ۱۰ بَلعام تارييا ددي: “موآب پادشاهي صئپّور اوغلو بالاق منه سؤز گؤندرئب کي، ۱۱ «باخ، مئصئردن چيخان خالق ير اوزونو بويورور. ائندي گل، منئم خيرئمه اونلاري لعنت ات. بلکه دؤيوشوب اونلاري قووا بئلئم.»” ۱۲ تاري بَلعاما ددي: “او آداملارلا گتمه، او خالقا لعنت اتمه، چونکي موبارک خالقدير.” ۱۳ بَلعام سحر دوردو و بالاقين باشچيلارينا ددي: “تورپاغينيزا قاييدين، چونکي رب منه ائجازه ورمه‌دي کي، سئزئنله بئرلئکده گدئم.” ۱۴ موآب باشچيلاري قالخديلار و بالاقين يانينا گلئب ددئلر: “بَلعام ائستمه‌دی کي، بئزئمله بئرلئکده گلسئن.” ۱۵ گئنه بالاق اَوّلکئلردن داها چوخ و داها اِعتئبارلي باشچيلار گؤندردي. ۱۶ اونلار بَلعامين يانينا گلئب، اونا ددئلر: “صئپّور اوغلو بالاق بله ديئر: «خاهئش ادئرم، يانيما گلمکدن ائمتئناع اتمه. ۱۷ چونکي دوغوردان دا سنه سخاوتله حؤرمت اده‌جيم و نه دِسن، هاميسيني اده‌جيم. ائندي خاهئش ادئرم، گل، منئم خيرئمه بو خالقي لعنت ات.»” ۱۸ بَلعام جاواب ورئب بالاقين آداملارينا ددي: “بالاق اِوئني قيزيل و گوموشله دولو منه ورسه بله، تاريم ربّئن سؤزونون ضئدّئنه هچ بئر ائش نه کئچئک، نه ده بؤيوک اده بئلمه‌رم. ۱۹ ائندي خاهئش ادئرم، سئز ده بو گجه بورادا قالين و گؤروم رب منه باشقا نه دئيه‌جک.” ۲۰ تاري گجه بَلعاما گلئب اونا ددي: “اگر بو آداملار سني چاغيرماق اوچون گلئبلر، دور اونلارلا گت؛ آنجاق منئم سنه دئيه‌جيئم شيي ات.” ۲۱ بلجه بَلعام سحر قالخيب اِششه‌يئني پالانلادي و موآب باشچيلاري ائله بئرلئکده گتدي. ۲۲ لاکئن اونون گتدئيي اوچون تارينين قضبي آلوولاندي و ربّئن مَله‌يي يول اوستونده اونون ضئدّئنه دوردو. بَلعام اِششه‌يئنه مئنمئشدي و ائکي نؤکري ده اونونلا ائدئلر. ۲۳ اِششَک، يولدا دوران ربّئن مَله‌يئني سئيرئلمئش قيلينجي الئنده گؤره‌نده، يولدان دؤنوب زمئيه گئردي. بَلعام اِششه‌يي ووردو کي، اونو يولا دؤندَرسئن. ۲۴ سونرا ربّئن مَله‌يي باغلارين آراسيندا دار بئر يولدا دوردو. هر ائکي طرف دووار ائدي. ۲۵ اِششَک ربّئن مَله‌يئني گؤره‌نده دووارا سيخيلدي و بَلعامين آياغيني دووارا سيخيشديردي. او گئنه اِششه‌يي ووردو. ۲۶ ربّئن مَله‌يي ائره‌لي گتدي و اله دار بئر يرده دوردو کي، صاغا-سولا دؤنمک اوچون يول اولمادي. ۲۷ اِششَک ربّئن مَله‌يئني گؤره‌نده بَلعامين آلتيندا خيخدي. بَلعامين قضبي آلوولاندي و دَيَنَکله اِششه‌يي ووردو. ۲۸ رب اِششه‌يئن دئلئني آچدي و او، بَلعاما ددي: “سنه نه اتدئم کي، منی بو اوچ دفه ووردون؟” ۲۹ بَلعام اِششه‌يه ددي: “چونکي منی مسخره اتدئن. اگر الئمده بئر قيلينج اولسايدي، سني ائندئيه کئمي اؤلدورموشدوم.» ۳۰ اِششَک بَلعاما ددي: “عؤمرونون اوّلئندن بو گونه قدر بِلئنه مئندئيئن اِششه‌يئن من مگر ديئلم؟ مگر اولوب کي، من سنه بله ائش اتمئش اولوم؟» بَلعام ددي: “خِير.” ۳۱ سونرا رب بَلعامين گؤزلرئني آچدي. بَلعام ربّئن مَله‌يئني گؤردو کي، الئنده سئيرئلمئش قيلينجلا يول اوستونده دورور. و اَيئلئب اوزو اوسته يره سَرئلدي. ۳۲ ربّئن مَله‌يي اونا ددي: “نه اوچون اِششه‌يئني بو اوچ دفه ووردون؟ باخ، من سنئن ضئدّئنه دورموشام، چونکي سنئن يولون منئم يولوما ضئدّدئر. ۳۳ اِششَک منی گؤردو و بو اوچ دفه قاباغيمدان يانا دؤندو. اگر يولدان دؤنمه‌سَيدي، حقئقتن سني ائندئيه کئمي اؤلدورموشدوم و اونو صاغ بوراخميشديم.” ۳۴ بَلعام ربّئن مَله‌يئنه ددي: “گوناه اتمئشَم، چونکي سنئن منئم ضئدّئمه يولدا دوردوغونو بئلمه‌دئم. ائندي اگر بو سنئن گؤزونده پئس گؤرونور، قوي اِوئمه قاييديم.” ۳۵ لاکئن ربّئن مَله‌يي بَلعاما ددي: “بو آداملارلا گت، آمّا فقط سنه دئيه‌جَيئم سؤزو دِه.” بلجه بَلعام بالاقين باشچيلاري ائله برابر گتدي. ۳۶ بالاق بَلعامين گلدئيئني اشئتدئکده، موآبين بئر شهرئنه گتدي کي، اونو پئشواز اتسئن. موآب اَرنون سرحددئنده، سرحدّئندئن لاپ اوزاق يرئنده‌دئر. ۳۷ بالاق بَلعاما ددي: «سني چاغيرتديرماق اوچون تعجئلله مگر آدام گؤندرمه‌دئم؟ نه اوچون منئم يانيما گلمه‌دئن؟ مگر من حقئقتن سنه حؤرمت اده بئلمئرم؟» ۳۸ بَلعام بالاقا ددي: «باخ، ائندي سنئن يانينا گلدئم! آمّا نه دئيه بئله‌رم کی؟ آنجاق تارينين دئلئمه قوياجاق سؤزو دئيه‌جيم.» ۳۹ بَلعام بالاقلا بئرلئکده گتدي و قئريَت‌-خوصوتا گلدئلر. ۴۰ بالاق اؤکوز و قويون قوربان کسئب، بَلعاما و اونونلا بئرلئکده اولان باشچيلارا اَت گؤندردي. ۴۱ سحر بالاق بَلعامي گؤتوردو و اونو باموت-‌بَعَله چيخارتدي. بَلعام اورادان ائسرايئل خالقينين بئر حئصّه‌سئني گؤردو.

- NUM
- ←
- ۲۲
- →

© 2008 Bible Society of Azerbaijan