- JER
- ←
- ۳۰
- →

۳۰
اسئرلئکدن گری گتئرئلمه‌يئن وعده‌سي ۱ اِرِميايا ربدن بو سؤز نازئل اولدو: ۲ “ائسرايئلئن تاريسي رب بله ديئر: «سنه دِدئيئم بوتون سؤزلري بئر کئتابا ياز. ۳ رب بويورور: «باخ، گونلر گلئر کي، خالقيم ائسرايئلي و يهوداني اسئرلئکدن قايتاراجاغام. اونلاري آتالارينا وردئيئم تورپاغا گری گتئره‌جيم و اوراني مولک اده‌جکلر.» رب ديئر.” ۴ ائسرايئل و يهودا اوچون ربّئن ددئيي سؤزلر بونلاردير: ۵ رب بله ديئر:
“قورخو سَسي اِشئدئلئر،
باريش يوخ، دهشت سَسي. ۶ سوروشون، گؤرون:
کئشي مگر اوشاق دوغار؟
بس نه اوچون، هر کئشئنئن اَللرئني،
دوغان آرواد کئمي، قارنينين اوستونده گؤرورَم؟
نه اوچون هامينين اوزو سولوب؟ ۷ آه، بو نه دهشتلي بئر گون اولاجاق!
بئر داها بله گون اولماياجاق،
يعقوب نسلی اوچون سيخينتي دؤورو اولاجاق،
آنجاق گئنه ده بوندان قورتولاجاق.” ۸ قوشونلار ربّی بويورور:
“او گون بويونلارينداکي يوغو قيراجاغام،
ائپلرئني قوپارداجاغام؛
بئر داها ياد اِللی‌لر اونلاري اؤزلرئنه قول اتميه‌جکلر. ۹ آنجاق اؤزلرئنئن تاريسي ربّه،
اونلارا قوياجاغيم پادشاهلاري داوودا قوللوق اده‌جکلر.” ۱۰ رب بويورور:
“قورخما، ای قولوم يعقوب،
دهشته دوشمه، ای ائسرايئل.
چونکي سني اوزاق يِرلردن،
نسلئني اسئر اولوندوغو اؤلکه‌دن قورتاراجاغام.
يعقوب نسلی گئنه اَمئن-آمانليقدا اولاجاق،
راحاتليق تاپاجاق،
کئمسه اونو قورخوتماياجاق. ۱۱ من سنئنله‌يم، سني قورتاراجاغام”
رب بويورور.
“سني آرالارينا قوودوغوم مئلّتلرئن هاميسيني يوخ اِتسَم ده،
سني کامئل محو اتميه‌جيم،
سنه آنجاق عدالتله تربئيه وره‌‌جيم،
دوغرودان دا، جزاسيز قالماغينا ائجازه ورميه‌جيم.” ۱۲ ربّئن بويوردوغو بودور:
“سنئن ياران شفا تاپماز،
جراحتئن صاغالماز. ۱۳ محکمه‌ده ائشئنه باخان يوخدور،
ناخوشلوغونا درمان يوخدور،
سنئن دردئنه علاج يوخدور. ۱۴ بوتون موتّفئق‌لرئن سني ياددان چيخارديبلار،
سنئن قيدئنه اصلا ديئل‌لر.
من سني، دوشمن ووران کئمي، وورموشام،
رحمسئز بئر آدام کئمي جزالانديرميشام،
چونکي تقصئرئن بؤيوکدور،
گوناهلارين چوخدور. ۱۵ نئيه ياراندان اؤتري باغيريرسان؟
دردئنئن علاجي اولماديغي اوچون؟
بو ائشلري اونا گؤره سنه اتمئشم کي،
تقصئرئن بؤيوکدور،
گوناهلارين چوخدور. ۱۶ بونا گؤره سني يئيَنلرئن هاميسي، يِيئله‌جکلر؛
بوتون دوشمنلرئن اسئرلئيه گده‌جکلر.
سني سويانلار، سويولاجاقلار؛
سني قارت ادنلر، قارت اولوناجاقلار.” ۱۷ رب بويورور:
“آمّا من سني گئنه صاغالداجاغام،
يارالارينا شفا وره‌جيم.
چونکي سني ردّ ادئلمئش چاغيريرلار،
صحيون کي، اونا اهمئيّت ورن يوخدور.” ۱۸ رب بله ديئر:
“يعقوبون چاديرلارينين اوغورونو تزه‌دن قوراجاغام،
ساکئن اولدوغو يِرلره شَفقَت گؤرسده‌جيم.
شهر تزه‌دن وئرانه‌لري اوستونده تئکئله‌جک،
ساراي اؤز يِرئنده برپا اولوناجاق. ۱۹ اونلارين آراسيندان شوکور و شَنلئک سَسلري اِشئدئله‌جک.
من اونلاري چوخالداجاغام، آزالماياجاقلار؛
من اونلارا عئزّت وره‌جيم، آلچالماياجاقلار. ۲۰ اؤولادلاري اوّلکي کئمي اولاجاقلار،
جاماعاتي حوضورومدا مؤحکم دوراجاق؛
اونلاري سيخيشديرانلارين هاميسيني جزالانديرجاغام. ۲۱ رهبري اؤزلرئندن اولاجاق؛
باشچيسي اؤز آرالاريندان چيخاجاق.
اونو اؤزومه ياخينلاشديراجاغام،
او دا منه ياخينلاشاجاق.
آيري جور کئم جورعت اده بئلر کي،
اؤزونو منه ياخينلاشديرسين؟”
رب بويورور. ۲۲ “بلجه سئز منئم خالقيم،
من ده سئزئن تارينيز اولاجاغام.” ۲۳ باخ، ربّئن طوفاني قضبله قوپاجاق،
شئدّتلي طوفاني پئس آداملارين باشيندا پارتلاياجاق. ۲۴ ربّئن اؤز حئدّتلي قضبي،
اوره‌يئنئن ائسته‌دئيئني اده‌نه قدر، اونو يرئنه يتئره‌نه قدر سؤنميه‌جک.
سئز گله‌جک گونلرده بونو آنلاياجاقسينيز.

- JER
- ←
- ۳۰
- →

© 2008 Bible Society of Azerbaijan