- JOL
- ←
- ۳
- →

۳
رب مئلّتلري موحاکئمه ادئر ۱ او گونلرده يهودا و اورشَلئمئن
اوّلکي حاليني اونلارا گری قايتارديغيم زامان، ۲ بوتون مئلّتلري ييغيب
يِهوشافاط
وادئسئنه اِندئره‌جيم.
او واخت اورادا، خالقيم و ائرثئم ائسرايئلدن اؤتري
مئلّتلري موحاکئمه اده‌جيم،
چونکي خالقيمي مئلّتلر آراسيندا داغيتديلار،
تورپاغيمي دا بؤلدولر. ۳ خالقيم اوچون پوشک آتديلار،
اوغلان اوشاغيني فاحئشه عوضئنه وردئلر،
قيزي شرابا ساتديلار کي،
شراب ائچسئنلر.” ۴ “ای صورلولار، صئدونلولار و بوتون فئلئسطلي وئلايتلرئنئن اهالئسي، سئزئن منئمله نه ائشئنئز وار؟ آيا منه عوض ورميه چاليشيرسينيز؟ اگر منه عوض وره‌سئنئز، تزلئکه هچ يوباتمادان من سئزئن اتدئيئنئزئن عوضئني اؤز باشينيزا گؤنده‌ره‌رم. ۵ سئز قيزيليمي و گوموشومو آلدينيز و قئيمتلي خزئنه‌لرئمي معبدلرئنئزه آپاردينيز، ۶ يهودا و اورشَلئم خالقيني يونان خالقينا ساتدينيز کي، اونلاري اؤز وطنلرئندن اوزاقلاشديراسينيز. ۷ باخين، من اونلاري ساتديغينيز يردن قالديراجاغام، اتدئيئنئزئن عوضي اؤز باشينيزا دؤنده‌ره‌جيم. ۸ اوغوللارينيز و قيزلارينيزي يهودا خالقينا ساتاجاغام، يهودا خالقي دا اونلاري اوجقار بئر مئلّته-شِبالي‌لارا ساتاجاقلار.” رب بله ديئب. ۹ “مئلّتلر آراسيندا بونو اعلان ادئن:
دؤيوشه حاضيرلاشين،
ائگئدلري قالديرين،
بوتون دؤيوشچولر ياخينلاشيب يوخاري چيخسينلار. ۱۰ کوتانلارينيزي چکوجلا دؤيوپ،
قيلينج دوزه‌لدئن،
اوراقلارينيزي نئزه دوزه‌لدئن.
قوي ضعئف اولان «گوجلويَم» دسئن. ۱۱ تَله‌سئن، ای هر طرفده‌کي مئلّتلر،
گلئن و توپلاشين.
يارب، ائگئدلرئني اورايا اِندئر. ۱۲ قوي مئلّتلر حرکته گلسئنلر،
يِهوشافاط وادئسئنه چيخسينلار،
چونکي هر طرفده‌کي بوتون مئلّتلري
موحاکئمه اتمک اوچون اورادا اوتوراجاغام. ۱۳ اوراق سالين،
چونکي محصول يِتئشئب.
گلئن آياغينيزلا اَزئن،
چونکي اوزوم‌سيخانلار دولودور،
تَنَکلر داشير؛
چونکي اونلارين پئسلئيي بؤيوکدور.” ۱۴ جاماعاتلار، حؤکم اتمه وادئسئنده اولان جاماعاتلار!
چونکي حؤکم اتمه وادئسئنده ربّئن گونو ياخيندير! ۱۵ گونش و آي قارالير،
اولدوزلار ائشيقلاريني گئزله‌دئرلر. ۱۶ رب صَحيوندان گورولدايير،
اورشَلئمده سَس سالير،
گؤي و يِر تئتره‌يئر.
لاکئن رب اؤز خالقي اوچون سيغيناجاق يِر،
ائسرايئل اؤولادلاري اوچون قالادير.
تارينين اؤز خالقينا خيئر-دوعاسي ۱۷ “او زامان بئله‌جکسئنئز کي،
موقدّس داغيم اولان صَحيوندا مسکن سالان
تارينيز رب منم!
اورشَلئم موقدّس اولاجاق،
ياد اِللی‌لر بئر داها اورادان کچميه‌جکلر. ۱۸ او گونده
داغلاردان شئرئن شراب داماجاق،
تپه‌لردن سود آخاجاق،
يهودانين بوتون آرخلاريندا سولار آخاجاق.
ربّئن اِوئندن بئر بولاق چيخاجاق کي،
شئتّئم وادئسئني سولاسين. ۱۹ مئصئر وئرانه‌يه،
اِدوم ائزسئز چؤله دؤنه‌جک،
چونکي يهودا خالقينا قدّارليق اتدئلر،
معصوم ائنسانلارين قانيني تؤکدولر. ۲۰ لاکئن يهودا ابده کئمي،
اورشَلئم ده نسئلدن-نسله ياشاياجاق. ۲۱ اونلارين تؤکولَن قانينين آلماديغيم قئصاصيني
آلاجاغام،
چونکي رب صَحيوندا ساکئندئر.”

- JOL
- ←
- ۳
- →

© 2008 Bible Society of Azerbaijan