- ISA
- ←
- ۲۳
- →

۲۳
صور شهري باره‌سئنده رؤيا ۱ صور باره‌سئنده ائخطار:
ای تَرشئش گَمئلري، شئون ادئن،
چونکي صور شهري اِولري ائله، بندرلري ائله بئرلئکده داغيلدي.
کئتّئم
تورپاغيندان بو حاقدا اونلارا خبر گلدي. ۲ سئز، ای ساحئل ساکئنلري،
سئز، ای صئدون تاجئرلري، ساکئت اولون!
سئزئن قاصئدلرئنئز دهنزي کچدئلر ۳ و چوخ سولار اوستونده ائدئلر.
نئلئن تاخيلي، شئخورون
محصولو؛
شهر مئلّتلرئن آل-وِر يري ائدي! ۴ اوتان، ای صئدون!
چونکي دهنز دانيشير، دهنز ساحئلئنده يِرلَشَن قالا بله ديئر:
“من نه دوغوم آغريسي چکمئشم، نه ده دوغموشام،
نه اوغلانلار يتئشدئرمئشم، نه ده قيزلار بؤيوتموشم.” ۵ صور حاقّيندا خبر مئصئره چاتاندا،
مئصئرلی‌لرئن اورَکلري اوزوله‌جک. ۶ ای ساحئل ساکئنلري، تَرشئشه طرف گدئن، شئون ادئن! ۷ آيا بودور سنئن فخر اتدئيئن شهر؟
او کي، اونون کؤکو قدئمدندئر،
آياقلاري دا اونو اوزاق يِرلره آپارير کي، اونلاري موستَملَکه اتسئن؟ ۸ تاجلار گيئندئرن صورون ضئدّئنه، بونلاري کئم حاضيرلاييب؟
آخي بو شهرئن تاجئرلري شاهزاده ائدئلر،
آل-وِرچئلري دونيانين حؤرمتلي آداملاري ائدئلر. ۹ قوشونلارين ربّی بونو حاضيرلاييب کي،
هر جور گؤزل‌لئيئن تکبّورونو قيرسين،
يِر اوزونون بوتون حؤرمتلي آداملاريني اوتانديرسين. ۱۰ ای تَرشئش قيزي، اؤز تورپاقلاريندان نئل کئمي کچ،
آرتيق سنه هچ بئر مانع يوخدور. ۱۱ رب دهنزئن اوستونه اَلئني اوزاديب،
سلطنتلري لرزه‌يه ساليب؛
کَنَعانين ائستِحکاملارينين داغيلماسي حاقّيندا امر ورئب. ۱۲ رب ديئب:
“ای دؤيولموش باکئره صئدون قيزي،
سن بئر داها شادليقدان هاي-کوي سالماياجاقسان!
قالخ، کئتّئمه کچ،
آمّا اورادا دا جانينا راحاتليق تاپماياجاقسان.” ۱۳ کَلده‌لئلرئن اؤلکه‌سئنه باخ!
او خالق آرتيق يوخدور؛
آشورلولار او اؤلکه‌ني وحشي حيوانلارين مسکنئنه دؤنده‌ردئلر.
مَنجَنئقلرئني دئکدئلر،
سارايلاريني داغيتديلار،
بو دئياري وئرانه‌لئيه چِوئردئلر. ۱۴ شئون ادئن، ای تَرشئش گَمئلري،
چونکي ائستِحکامينيز داغيليب. ۱۵ بوندان سونرا صور شهري، يتمئش ائل، بئر پادشاهين عؤمرو قدر، يادلاردا‌‌‌ن چيخاجاق. يتمئش ائل کچدئکدن سونرا، صورون دا باشينا فاحئشه آرواد اوچون بَستَله‌دئيي نغمه‌ده‌کي کئمي بله گله‌جک: ۱۶ “ای يادلاردان چيخميش فاحئشه،
طنبور سازيني اَلئنه آل، دولان شهري!
گؤزل هاوالار چال، چوخ نغمه‌لر اوخو،
قوي سني يادا سالسينلار!” ۱۷ يتمئشئنجي ائلئن آخيريندا رب صور شهرئنئن گؤروشويونه گله‌جک. بو شهر گئنه ده فاحئشه‌لئک اوجرتئنه قاييداجاق و دونيانين بوتون سلطنتلري ائله فاحئشه‌لئک اده‌جک. ۱۸ اونون فاحئشه‌لئک اوجرتئندن گلن گلئر ربّه وقف اولوناجاق؛ خزئنه‌لره قويولماياجاق، آنبارلارا ييغيلماياجاق. بو گلئر ربّئن حوضوروندا ساکئن اولان آداملارين يمه‌يئني و گؤزل گِيئمئني تأمئن اده‌جک.

- ISA
- ←
- ۲۳
- →

© 2008 Bible Society of Azerbaijan