- LEV
- ←
- ۱۸
- →

۱۸
قدغن اولونموش جئنسي رابئطه‌لر ۱ سونرا رب موسايا دانيشيب، ددي: ۲ “ائسرايئل اؤولادلاري ائله دانيش و اونلارا ده: «تارينيز رب منم. ۳ نه قاباق ياشاديغينيز مئصئر تورپاغيندا ادئلن ائشلره عمل ادئن، نه ده سئزي آپاراجاغيم کَنَعان تورپاغيندا ادئلن ائشلره. اونلارين قايدالاري ائله ياشاماياجاقسينيز. ۴ گرک منئم حؤکملرئمه عمل ادئب، منئم قايدالاريمي ساخلاياسينيز و اونلارا موناسئب ياشاياسينيز. تارينيز رب منم. ۵ بونا گؤره قايدالاريمي و حؤکملرئمي ساخلايين کي، آدام بونلاري اتدئيئنده ياشايار. رب منم. ۶ هچ کس اؤز ياخين قوحوملاري ائله جئنسي رابئطه‌ده اولماسين. رب منم. ۷ آتانين ناموسونا توخونما، يعني، اؤز آنانلا ياخينليق اتمه. او سنئن آناندير. اونون عئصمتئنه توخونما. ۸ آتانين آروادي‌ ائله ياخينليق اتمه. او سنئن آتانين ناموسودور. ۹ آتاندان و يا آناندان بئر اولان، سنئنله بئر اِوده، و يا آيري يرده دوغولان باجينلا ياخينليق اتمه. ۱۰ اوغلونون و يا قيزينين قيزي ائله ياخينليق اتمه، چونکي اونلارين ناموسو سنئن ناموسوندور. ۱۱ آتانين آيري آرواديندان دوغولان قيزي ائله ياخينليق اتمه؛ چونکي او سنئن آتاندان بئر اولان باجين ساييلير. اونون ناموسونا توخونما. ۱۲ بئبئنله ياخينليق اتمه، چونکي او آتانين ياخين قوحومودور. ۱۳ خالانلا ياخينليق اتمه، چونکي او آنانين ياخين قوحومودور. ۱۴ عَمئنئن ناموسونا توخونما؛ اونون آروادي ائله ياخينليق اتمه، او سنئن عَمي‌آرواديندير. ۱۵ گلئنئنئنن ناموسونا توخونما؛ او سنئن اوغلونون آرواديدير، اونونلا ياخينليق اتمه. ۱۶ قارداشين آروادي‌ ائله ياخينليق اتمه. او سنئن قارداشينين ناموسودور. ۱۷ بئر آروادين هم اؤزو، هم ده قيزي ائله ياخينليق اتمه. او آروادين اوغول، يا دا قيز نوه‌سي ائله ده ياخينليق اتمه، بونلار آروادين ياخين قوحوملاريدير. بو، عئفّتسئزلئکدئر. ۱۸ آروادين صاغ اولارکن، اونون باجيسيني اؤزونه آرواد آليب اونا بئر رقئب ياراتما، ناموسونا توخونما. ۱۹ آيباشي نجئسلئيي زاماني بئر آروادلا ياخينليق اتمه. ۲۰ آيري آدامين آروادي ائله ياخينليق ادئب اؤزونو نجئسلَمه. ۲۱ اؤولادلارينين هچ بئرئني مولِک بوتونه قوربان اولاراق تقدئم اتمه. بلجه، اؤز تارينين آديني لکه‌لمه. رب منم. ۲۲ کئشي آروادلا ياخينليق اتدئيي کئمي، بئر کئشي ائله ياخينليق اتمه؛ بو، ائيرنجدئر. ۲۳ هچ بئر حيوانلا ياخينليق ادئب اؤزونو اونونلا نجئسلَمه، هچ بئر آرواد دا بئر حيوانلا ياخينليق اتمه‌سئن. بو، رَذئللئکدئر. ۲۴ بو شيلرئن هچ بئري ائله اؤزونوزو نجئس اتمه‌يئن، چونکي قاباغينيزدان قوواجاغام مئلّتلر، بونلارين هاميسي ائله نجئسله‌نئبلر، ۲۵ اؤلکه ده نجئسله‌نئب. بونا گؤره ده من او تورپاغي جزالانديرميشام، اله کي، تورپاق، ساکئنلرئني قوصوب. ۲۶ آمّا سئز گرک قايدالاريمي و حؤکملرئمي ساخلاياسينيز و بو ائيرنج ائشلرئن هچ بئرئني اتمَيه‌سئنئز، ائستر يرلي، ائستر آرانيزدا ياشايان ياد اِللي اولسون. ۲۷ چونکي قاباغينيزداکي اؤلکه‌نئن ساکئنلري بوتون بو ائيرنج ائشلري ادئبلر و تورپاق نجئسله‌نئب. ۲۸ آمّا اگر سئز ده بو تورپاغي نجئسلَيه‌سئنئز، تورپاق سئزي ده، سئزدن قاباق اولان مئلّت کئمي قوصوب آتاجاق. ۲۹ بونا گؤره ده بو ائيرنج ائشلرئن هر هانسي بئرئنه عمل ادن هر کس، خالقينين آراسيندان قووولمالي‌دير. ۳۰ بلجه، ددئيئمي يرئنه يتئرئن. قاباغينيزدا ادئلن ائيرنج عادتلره عمل ادئب، اونلارلا اؤزونوزو نجئسلَمه‌يئن. تارينيز رب منم.

- LEV
- ←
- ۱۸
- →

© 2008 Bible Society of Azerbaijan