- GEN
- ←
- ۲۷
- →

۲۷
ائسحاقين يعقوبا برکت ورمه‌سئ ۱ ائسحاق قوجالميشدي و گؤزلري او قدر ضعئف ائدي کي، آرتيق گؤره بئلمئردي. بؤيوک اوغلو عئسويو يانينا چاغيريب ددي: “اوغلوم.” عئسو اونا ددي: “بويورون.” ۲ ائسحاق ددي: “باخ، من آرتيق قوجالميشام، نه زامان اؤله‌جَيئمي بئلمئرم. ۳ ائندي سئلاحيني، يعني اوخدانيني و کامانيني گؤتور، چؤله گت و منئم اوچون حيوان شئکار ات. ۴ سونرا دا منه خوشلانديغيم لذّتلي يمه‌يئني حاضيرلا و منه گتئر کي، ييئم و اؤلمه‌مئشدن قاباق سنه برکت ورئم.” ۵ ائسحاق اوغلو عئسو ائله دانيشارکن رئبقا اشئدئردي. عئسو چؤله گتدي کي، حيوان شئکار ادئب اِوه گتئرسئن. ۶ رئبقا اوغلو يعقوبا بله ددي: “باخ، من اشئتدئم کي، آتان قارداشين عئسويا بو سؤزلري ددي: ۷ منئم اوچون شئکار اَتي گتئر، منه لذّتلي يمک حاضيرلا کي، يِيئم و اؤلومومدن قاباق ربّئن حوضوروندا سنه برکت ورئم. ۸ اوغلوم، ائندي سنه امر اده‌جَيئم سؤزلره قولاق آس: ۹ بو ساعات سورويه گدئب، اورادان منه ائکي ياخشي کِچي بالاسي گتئر. اونلاردان آتانين خوشلاديغي کئمي لذّتلي يمک حاضيرلاياجاغام. ۱۰ سن ده اونو آتانا گتئرَرسن کي، يِسئن و اؤلوموندن قاباق سنه برکت ورسئن.” ۱۱ يعقوب آناسي رئبقايا ددي: “باخ، قارداشيم عئسو توکلو بئر آدامدير، لاکئن من توکسوزم. ۱۲ بئردن آتام منه اَلئني سورتر و او زامان اونون گؤزونده آلداتان اونلارام. اوندا اوستومه برکت يوخ، لعنت گتئره‌رم.” ۱۳ آناسي اونا ددي: “سنه اولوناجاق لعنت منه گلسئن، اوغلوم. آنجاق سؤزومه قولاق آس: گت، اونلاري منه گتئر.” ۱۴ يعقوب گدئب کِچي بالالاريني گؤتوردو و آناسينا گتئردي، آناسي دا اونون آتاسينين خوشلاديغي کئمي لذّتلي يمک حاضيرلادي. ۱۵ رئبقا بؤيوک اوغلو عئسونون اِوده ساخلاديغي لاپ گؤزل پالتاريني گؤتوروب، کئچئک اوغلو يعقوبا گيئندئردي. ۱۶ اونون اَللرئنه و بوينونون توکسوز يرئنه کِچي بالالارينين دَرئسئني باغلادي. ۱۷ سونرا حاضيرلاديغي لذّتلي يمک و چؤرَيي اوغلو يعقوبون اَلئنه وردی. ۱۸ يعقوب آتاسينين يانينا گلئب ددي: “آتام.” آتاسي ددي: “بورادايام. سن کئمسن، اوغلوم؟” ۱۹ يعقوب آتاسينا ددي: “سنئن ائلک اوغلون عئسويام. ددئيئن کئمي اتدئم. قالخ اوتور و گتئردئيئم شئکار اَتئندن يِه کي، منه برکت وره‌سن.” ۲۰ ائسحاق اوغلونا ددي: “نجه اولدو کي، بله تز شئکار تاپدين، اوغلوم؟” او ددي: “سنئن تارين رب منه اوغور وردی.” ۲۱ ائسحاق يعقوبا ددي: “ياخين گل کي، سنه اَل سورتوم، اوغلوم. بئلئم کي، آيا دوغرودان اوغلوم عئسوسان يا يوخ؟” ۲۲ يعقوب آتاسي ائسحاقا ياخينلاشدي. ائسحاق اَلئني اونا سورتوب ددي: “سَس يعقوبون سَسئدئر، لاکئن اَللر عئسونون اَللرئدئر.” ۲۳ ائسحاق اونو تانيمادي، چونکي اونون اَللري قارداشي عئسونون اَللري کئمي توکلو ائدي. ائسحاق يعقوبا برکت وردی. ۲۴ او سوروشدو: “آيا دوغرودان سن اوغلوم عئسوسان؟” يعقوب ددي: “بلي.” ۲۵ ائسحاق ددي: “اوغلوم، گتئردئيئن شئکار اَتئني قاباغيما قوي، ييئم، سونرا دا سنه برکت وره‌رم.” يعقوب يمه‌يئني اونون قاباغينا قويدو و او يدي، يعقوب اونا شراب گتئردي و او ائچدي. ۲۶ آتاسي ائسحاق يعقوبا ددي: “ائندي ياخينلاش و منی اؤپ، اوغلوم.” ۲۷ او ياخينلاشيب آتاسيني اؤپدو. ائسحاق اونون پالتارينين ائيسئني حئسّ اتدي و اونا برکت ورئب ددي:
“باخ اوغلومون ائيسي،
ربّئن برکت وردئيي چؤلون ائيسي کئمئدئر. ۲۸ تاري سنه گؤيلرئن شِحئني،
تورپاغين شئره‌سئني،
بول بوغدا و چوخلو تزه شراب ورسئن. ۲۹ خالقلار سنه قوللوق اتسئنلر،
مئلّتلر سنه باش اَيسئنلر.
اؤز قارداشلارينا آغا اولاسان،
آنانين اوغوللاري سنه باش اَيسئنلر.
سنه لعنت ادنلره لعنت گلسئن،
سنه برکت ورنلر برکت آلسينلار.”
ائسحاقين عئسويا برکت ورمه‌سئ ۳۰ ائسحاق يعقوبا برکت ورئب قورتاراندان سونرا، يعقوب آتاسي ائسحاقين يانيندان چيخار-چيخماز قارداشي عئسو شئکاردان قاييتدي. ۳۱ عئسو دا لذّتلي يمک حاضيرلاييب آتاسينا گتئردي و اونا ددي: “آتام قالخيب، اوغلونون گتئردئيي شئکار اَتئندن يسئن و منه برکت ورسئن.” ۳۲ آتاسي ائسحاق اوندان سوروشدو: “سن کئمسن؟” او جاواب وردی: “من ائلک اوغلون عئسويام.” ۳۳ ائسحاقين جانينا چوخ تئتره‌مه دوشدو و ددي: “بس اوندا حيوان شئکار ادئب منه گتئرن کئم ائدي کي، سن گلمه‌مئشدن قاباق هر شيدن يدئم و اونا برکت وردئم؟ آرتيق برکت اونونکو اولاجاق.” ۳۴ عئسو آتاسينين سؤزلرئني اشئدنده اوجادان و آجي سَسله فرياد ادئب ددي: “آي آتا، منه ده برکت ور.” ۳۵ ائسحاق ددي: “قارداشين حئيله ائله گلئب سنئن برکتئني آلدي.” ۳۶ عئسو ددي: “اونو ناحاق يِره يعقوب چاغيرميرلار کی؟ بونونلا ائکي دفه‌دئر کي، منی آلدادير: قاباق ائلک اوغوللوق حاقّيمي آلدي، باخ، ائندي ده برکتئمي آليب.” سونرا سوروشدو: “بس منه برکت ساخلاماييبسان؟” ۳۷ ائسحاق عئسويا جاواب وردی: “اونو سنه آغا اتدئم، بوتون قارداشلاريني اونا قول اولاراق وردئم، بوغدا و تزه شرابلا اونو تأمئن اتدئم. بس سنه نه ادئم، اوغلوم؟” ۳۸ عئسو آتاسينا ددي: “مگر سنده آنجاق بئر برکت وار، آتا؟ منه ده برکت ور، آتا، منه ده.” عئسو هؤنکوروب آغلادي. ۳۹ آتاسي ائسحاق اونا بله جاواب وردی:
“ياشاديغين يِر، تورپاغين شئره‌سئندن،
يوخاريدا گؤيلرئن شِحئندن اوزاق اولاجاق. ۴۰ قيلينجينلا ياشاييب،
قارداشينا قوللوق اده‌جکسن.
آمّا آزاد اولماق ائسته‌ينده
اونون يوغونو بوينوندان قيريب آتاجاقسان.” ۴۱ آتاسي يعقوبا برکت وردئيئنه گؤره، عئسو قارداشينا کئن باغلادي. او اؤز-اؤزونه ددي: “آتامين ماتم گونلري ياخينلاشير. او زامان قارداشيم يعقوبو اؤلدوره‌رم.” ۴۲ بؤيوک اوغلو عئسونون ددئيي سؤزلر رئبقانين قولاغينا چاتدي. بونا گؤره ده خبر گؤندرئب کئچئک اوغلو يعقوبو چاغيردي و اونا ددي: “باخ قارداشين عئسو سني اؤلدورمک قصدئله اؤزونه تسلّی ورئر. ۴۳ اوغلوم، ائندي سؤزومه قولاق آس: قالخيب خارانا، قارداشيم لابانين يانينا قاچ. ۴۴ قارداشينين حئرصي سويويانا قدر، بئر مودّت لابانين يانيندا قال، ۴۵ او زاماناجاق کي، قارداشينين سنه اولان قضبي سؤنسون و اونا اتدئيئني ياديندان چيخارتسين. اوندا من خبر گؤنده‌رئب سني اورادان چاغيرارام. نه اوچون بئر گونده ائکئنئزدن ده محروم اولوم؟” ۴۶ سونرا رئبقا ائسحاقا ددي: “خئتلي قيزلارين اَلئندن حياتيمدان بزدئم. اگر يعقوب دا بلجه بو اؤلکه‌نئن قيزلاريندان، اؤزونه خئتلي آرواد آلسا، حياتيم داها نَيه ياراياجاق؟”

- GEN
- ←
- ۲۷
- →

© 2008 Bible Society of Azerbaijan