- EZR
- ←
- ۷
- →

۷
عِزرا‌نين اورشلئمه گلمه‌سي ۱ بو ائشلردن سونرا فارس پادشاهي اَرتَخشَستانين پادشاهليغيندا باش کاهئن هارون اوغلو اِلعازار اوغلو پئنِخاس اوغلو اَبئشوعَع اوغلو ۲ بوقّي اوغلو عوزّي اوغلو ۳ زِرَخيا اوغلو مِرايوت اوغلو عَزَريا اوغلو اَمَريا اوغلو ۴ اَخئطوب اوغلو صادوق اوغلو شَلّوم اوغلو ۵ خئلقئيّا اوغلو عَزَريا اوغلو سِرايا اوغلو عِزرا بابئلدن چيخدي. ۶ بو عِزرا ائسرايئلئن تاريسي ربّئن موسايا وردئيي قانوني ياخشي بئلن شرئعت شوناس ائدي. تاريسي ربّئن اَلي اونون اوستونده اولدوغونا گؤره، پادشاه عِزرا‌نئن ائسته‌دئيي هر بئر شيي ورمئشدي. ۷ پادشاه اَرتَخشَستانين حاکئمئيّتئنئن يدّئنجی ائلئنده ائسرايئل اؤولادلاريندان، کاهئنلردن، لاوئلی‌لردن، نغمه‌چئلردن، معبدده‌کي قاپيچيلاردان و قوللوقچولاردان بعضئلري اورشلئمه قاييتديلار. ۸ عِزرا اورشلئمه چاتاندا اَرتخشَستانين پادشاهليغينين يدّئنجی ائلئنئن بشئنجي آيي ائدي. ۹ او، بئرئنجي آيين بئرئنجي گونونده بابئلدن يولا دوشوب، بشئنجي آيين بئرئنده اورشلئمه چاتدي، چونکي تارينين ياخشي اَلي اونون اوستونده ائدي. ۱۰ عِزرا اوره‌يئني بونا باغلاميشدي کي، ربّئن قانونونو اوخويوب ائجرايا قويسون و اونون قانون و حؤکملرئني ائسرايئلده اؤيرَتسئن.
پادشاه اَرتَخشَستانين عِزرايا وردئيي مکتوب ۱۱ بودور او مکتوبون صورتي کي، پادشاه اَرتَخشَستا اونو شرئعت شوناس، کاهئن و ربّئن امرلرئني و ائسرايئله بويوردوغو قايدالاري اؤيره‌دن عِزرايا وردی: ۱۲ “پادشاهلار پادشاهي اَرتَخشَستادان گؤيلرئن تاريسينين قانونونو اؤيره‌دن کاهئن عِزرايا. سالاملار: ۱۳ من فرمان صادئر اتمئشم کي، سلطنتئمده اولان ائسرايئل خالقيندان، کاهئنلردن، لاوئلی‌لردن اؤز گؤيلو ائله اولاراق اورشلئمه گتمک ائسته‌ين هر کس سنئنله گتسئن. ۱۴ ائندي سن پادشاهلا يدّي مصلحتچئسي طرفئندن گؤندرئلئرسن کي، اَلئنده اولان تاري قانونلارينا اَساسن يهودا و اورشلئمده‌کي وضعئيّتي اؤيرَنه‌سن. ۱۵ و پادشاهين و مصلحتچئلرئنئن اؤز گؤيلو ائله تقدئم اتدئکلري قيزيل-گوموشو ائسرايئلئن تاريسينا کي، اورشلئمي اؤزونه مسکن ادئب، آپاراسان. ۱۶ بونلارلا برابر خالقين و کاهئنلرئن اؤز گؤيلو ائله صورتده وردئکلري هدئيّه‌لري ده کي، ائسرايئلئن تاريسينين اورشلئمده‌کي معبدئنه ورئبلر، گؤتور. بابئل وئلايتئنئن هر طرفئندن تاپاجاغين قيزيل-گوموشون هاميسيني دا گؤتور. ۱۷ بو پوللا تِز گاميشلار، قوچلار، قوزولار، تاخيل و مايع تقدئملرئني آلارسان. اونلاري تارينيزين اورشلئمده‌کي معبدئنئن قوربانگاهيندا تقدئم اِدَرسئنئز. ۱۸ سن و قارداشلارين قيزيل-گوموشون قالان حئصّه‌سئني تارينين ائراده‌سئنه موناسئب، ائسته‌دئيئن کئمي ائستئفاده اده بئلرسئنئز. ۱۹ تارينين معبدئنده عئبادت زاماني ائشلَتمَک اوچون سنه قايتاريلان قابلاري دا اورشلئم تاريسينين حوضوروندا تحوئل ور. ۲۰ تارينين معبدئنه باشقا نه لازيم اولسا، سن اونو پادشاه خزئنه‌سئندن ور. ۲۱ من، پادشاه اَرتَخشَستا، فَرات چايينين قرب تورپاقلارينين بوتون خزئنه‌دارلارينا امر ادئرم کي، گؤيلرئن تاريسينين قانونونون شرئعت شوناسي کاهئن عِزرانين هر ائسته‌يي دئقّتله يرئنه يتئرئلسئن. ۲۲ حتّا يوز تالانتا قدر گوموش، يوز کورا قدر بوغدا ، يوز باتا قدر شراب ، يوز باتا قدر زيتون ياغي و ائسته‌دئيي قدر دوز ورئن. ۲۳ گؤيلرئن تاريسينين معبدي اوچون، گؤيلرئن تاريسي طرفئندن هر نه امر اولونارسا، قيرتله اونا عمل ادئلسئن، اله کي، اؤلکه، پادشاه، و اونون اؤولادلاري قضب آلتيندا قالماسين. ۲۴ سئزه بئلدئرئرئک کي، کاهئنلردن، لاوئلی‌لردن، نغمه‌چئلردن، بو تارينين معبدئنئن قاپيچيلاريندان، قوللوقچولاريندان، و آيري خئدمتچئلرئندن خراج، جزيه و باج ائستمه‌يه ائجازه يوخدور. ۲۵ سن، عِزرا، تارينين سنه وردئيي حئکمته گؤره داورلر و قاضي‌لار تعيئن ات. قوي اونلار فَرات چايينين قربئنده اولان بوتون خالقا، يعني سنئن تارينين قانونلاريني بئلَنلرئن هاميسينا حؤکم اتسئنلر. بئلمه‌ينلري ده سن اؤيرَتمه‌لي‌سن. ۲۶ سنئن تارينين قانونونا و پادشاهين قانونونا عمل اتمه‌ين آدام گرک اؤلوم، تبعئد، اَملاک موصادئره‌سي و يا حبس جزالاري ائله جزالانسين.”
عِزرا‌ تارييا مدح ادئر ۲۷ آتالاريميزين تاريسي رب موبارک اولسون کي، پادشاهين قلبئنده ربّئن اورشلئمده اولان معبدئنه بله حؤرمت گؤرسدمک ائسته‌يئني قويوب ۲۸ و پادشاهين، اونون مصلحتچئلرئنئن و بوتون گوجلو ريئسلرئنئن حوضوروندا منه مهرئبانليق ياراديب. بلجه تاريم ربّئن اوستومده اولان اَلئنه گؤره قووّتلَندئم و ائسرايئلئن باشچيلاريندان بعضئلرئني يانيما ييغديم کي، منئمله گتسئنلر.

- EZR
- ←
- ۷
- →

© 2008 Bible Society of Azerbaijan