- AMO
- ←
- ۹
- →

۹
ائسرايئلئن وئران اولماسي ۱
پروردئگاري گؤردوم کي، قوربانگاه يانيندا دورموشدو. او منه ددی:
“سوتون باشليقلاريني اِله وور کي، آستانالار تئتره‌سئن.
بئناني هامينين باشينا اوچورت.
صاغ قالانلاري من قيلينجدان کچئرده‌جيم.
اونلاردان هچ کئم قاچيب قورتولا بئلميه‌جک. ۲ اگر يري قازيب اؤلولر دئيارينا گئرسه‌لر بِله،
اونلاري اورادان توتاجاغام.
گؤيلره قالخسالار بِله،
اونلاري اورادان اِندئره‌جيم. ۳ کَرمِل داغينين تپه‌سئنده گئزلَنسه‌لر بِله،
اونلاري آختاريب اورادان گؤتوره‌جيم.
گؤزومدن گئزله‌نئب دهنزئن دئبئنه گئرسه‌لر بِله،
اورادا ائلانا امر اده‌جيم کي، اونلاري سانجسين. ۴ دوشمن قاباغيندا اسئر آپاريلسالار بِله،
قيلينجا امر اده‌جيم کي، اونلاري قيرسين.
گؤزلرئمي اونلارين اوستونه ياخشيليق اوچون يوخ،
پئسلئک اوچون دئکه‌جيم.” ۵ قوشونلار ربّی پروردئگاردير کي، توخونوب يري اَرئدَر،
اورادا ياشايان هر کس ياسا باتار،
بوتون يِر نئل چايي کئمي قابارار،
مئصئرده‌کي نئل چايي کئمي چکئلر. ۶ اودور کي، يوخاري اوتاقلاريني گؤيلرده تئکَر،
طاغيني يِرئن اوستونه قورار،
دهنز سولاريني اؤزونه چاغيريب اونلاري يِر اوزونه تؤکَر-
اونون آدي ربدئر. ۷ رب بويورور: “ای ائسرايئل اؤولادلاري!
مگر سئز منئم اوچون کوشلولار کئمي ديئلسئنئز؟
مگر من ائسرايئلي مئصئر اؤلکه‌سئندن،
فئلئسطلی‌لري کَفتوردان
،
اَراملي‌لاري قئردن چيخارتماديم؟ ۸ باخ، پروردئگار ربّئن گؤزلري بو گوناهکار مملکته دئکئلئر.
اونلاري ير اوزوندن محو اده‌جيم.
آنجاق يعقوب نسلئني کامئل محو اتميه‌جيم.”
رب بله بويورور. ۹ “چونکي، باخ، من بله امر ادئرم:
من ائسرايئل نسلئني بوتون مئلّتلر آراسيندا خَلبئردن کچئردن کئمي کچئرده‌جيم.
بئر چينقيل بِله، يِره دوشميه‌جک. ۱۰ خالقيمدان بوتون گوناه ائشله‌دنلر قيلينجلا اؤله‌جکلر،
اونلار کي، ديئردئلر: «بلا بئزه ياخينلاشماز، بئزه راست گلمز.»
مملکتئن تزه‌دن برپا اولماسي ۱۱ اِله او گون داوودون ييخيلان چاديريني بَرپا اده‌جيم.
اونون دَلمه-دِشئکلرئني توتوب
وئران يِرلرئني تئکه‌جيم.
اونو اوّلکي حالينا سالاجاغام. ۱۲ اِله کي قالان اِدوملولارا
و منئم آديملا چاغيريلان بوتون مئلّتلره صاحئب اولسونلار.”
بونو اده‌جک اولان رب بويورور. ۱۳ رب بويورور:
“باخ، اِله گونلر گله‌جک کي،
کوتان سورَن، بئچئنچئيه يِتئشه‌جک،
اوزوم سيخان، مِينه توخوم اَکَنله راستلاشاجاق،
داغلاردان شئرئن شراب داماجاق،
بوتون تپه‌لردن ده آخاجاق. ۱۴ خالقيم ائسرايئلي اسئرلئکدن قايتاراجاغام،
وئران شهرلري تئکئب اونلاردا ياشاياجاقلار.
اوزوملوکلري اَکئب شرابيني ائچه‌جکلر،
باغلار ساليب ميوه‌سئندن يئيه‌جکلر. ۱۵ اونلاري اؤز تورپاقلاريندا اَکه‌جيم،
اونلارا وردئيئم تورپاقدان بئر داها قوپاريلماياجاقلار.” تارين رب بله ديئر.

- AMO
- ←
- ۹
- →

© 2008 Bible Society of Azerbaijan