- PSA
- ←
- ۱۲۱
- →

۱۲۱
۱ گؤزلرئمي داغلارا طرف قالديريرام؛
منئم کؤمه‌يئم هارادان گله‌جک؟ ۲ منئم کؤمه‌يئم گؤي و يري يارادان ربدن گلئر. ۳ قويماياجاق کي، آياغين سوروشسون؛
سني ساخلايان ياتماياجاق. ۴ باخ، ائسرايئلي ساخلايان نه ياتار،
نه ده يوخويا گدر. ۵ سني ساخلايان ربدئر؛
صاغ طرفئنده رب سنه کؤلگه‌دئر. ۶ گوندوز گونش، گجه ده آي سني وورماز. ۷ رب سني هر پئسلئکدن حئفظ ادر؛
او سنئن جانيني حئفظ ادر. ۸ ائندئدن ابده کئمي،
رب سنئن چيخيش و گئرئشئني حئفظ اده‌جک.

- PSA
- ←
- ۱۲۱
- →

© 2008 Bible Society of Azerbaijan