- JER
- ←
- ۲۹
- →

۲۹
اسئر اولونانلارا مکتوب ۱ اِرِميا پيغمبر اورشلئمدن اسئرلئکده صاغ قالان خالقين آغساقّاللارينا، کاهئنلره، پيغمبرلره و نِبوکَدنِصّرئن اورشلئمدن بابئله اسئر اتدئيي بوتون خالقا بئر مکتوب گؤنده‌ردي. ۲ (بو مکتوب پادشاه يِهوياکئنئن، آنا ملکه‌نئن، ساراي اعيانلارينين، يهودا و اورشلئم باشچيلارينين، اوستالارين و صَنَتکارلارين اورشلئمدن بابئله اسئر آپاريلماسيندان سونرا گؤندرئلدي.) ۳ اونو شافان اوغلو اِلعاسا و خئلقئيا اوغلو گِمَريايا تاپشيردي کي، يهودا پادشاهي صئدقئيا اونلاري بابئل پادشاهي نِبوکَدنِصّرئن يانينا گؤنده‌رمئشدي. مکتوب بله ديئردي: ۴ “ائسرايئلئن تاريسي اولان قوشونلار ربّی اورشلئمدن بابئله اسئرلئيه وردئيئم بوتون آداملارا بله ديئر: ۵ «اِولر تئکئب ائچئنده ياشايين، باغچالار ساليب ميوه‌لرئني ييئن. ۶ آرواد آليب اوغول-قيز آتاسي اولون. اوغوللارينيزا آرواد آلين، قيزلارينيزي اَره ورئن کي، اوغول-قيزلاري اولسون. ساييدا اورادا چوخالين، آزالمايين. ۷ سئزي اسئر وردئيئم شهرئن رئفاهي اوچون چاليشين و او شهر اوچون ربّه دوعا ادئن. چونکي اورا رئفاه ائچئنده اولسا، سئز ده رئفاهدا ياشايارسينيز.» ۸ بلی، ائسرايئلئن تاريسي اولان قوشونلار ربّی بله ديئر: «قويمايين آرانيزداکي پيغمبرلر و فالچي‌لار سئزي آلداتسينلار. ائسته‌دئيئنئز يوخولاري گؤرميه تشوئق اتدئيئنئز يوخولارا قولاق آسمايين. ۹ اونلار منئم آديملا سئزه يالاندان نبئلئک ادئرلر. اونلاري من گؤنده‌رمه‌مئشم.» رب بويورور. ۱۰ رب بله ديئر: «بابئلده يتمئش ائلئنئز باشا گلنده، من سئزه باش چکه‌جيم و سئزه وردئيئم ياخشي وعده‌ني يرئنه يتئرئب سئزي بو يِره قايتاراجاغام. ۱۱ چونکي سئزئن باره‌نئزده اولان فئکئرلرئمي اؤزوم بئلئرم.» رب بويورور. «من سئزئن پئسلئيئنئز يوخ، سالاماتليغينيز باره‌ده دوشونورم، نئيّتئم بودور کي، سئزه بئر اومئد و بئر گله‌جک ورئم. ۱۲ او واخت سئز منی چاغيراجاقسينيز، گلئب منه دوعا اده‌جکسئنئز، من ده سئزي اِشئده‌جيم. ۱۳ منی آختاراجاقسينيز، و بوتون قلبئنئزله منی آختارديقدا، منی تاپاجاقسينيز. ۱۴ منی تاپماغينيزا ائجازه وره‌جيم.» رب بويورور. «سئزي اسئرلئکدن گری قايتاراجاغام. سئزي اسئر اتدئيئم بوتون يِرلردن و مئلّتلرئن آراسيندان بئر يِره ييغاجاغام. سئزي اورادان اسئر آپارديقلاري يِره قايتاراجاغام.» رب بويورور. ۱۵ مادام کي، ديئرسئنئز: «رب بئزه بابئلده پيغمبرلر ورئب.» ۱۶ داوودون تختئنده اوتوران پادشاه باره‌ده، بو شهرده ياشايان بوتون خالق باره‌ده، سئزئنله بئرلئکده اسئرلئيه آپاريلماميش هموطنلرئنئز باره‌ده رب بله ديئر. ۱۷ بلی، قوشونلار ربّی بله ديئر: «من اونلارين اوستونه قيلينج، آجليق و وبا گؤنده‌ره‌جيم. اونلاري يِمه‌يي مومکون اولمايان چوخ ياوا انجئره دؤنده‌ره‌جيم. ۱۸ اونلاري قيلينج، آجليق و وبا ائله تعقئب اده‌جيم، يِر اوزونون بوتون اؤلکه‌لرئنئن قاباغيندا دهشتلي حالا سالاجاغام. اونلاري آتديغيم بوتون مئلّتلرئن آراسيندا، اونلار لعنت، حيرت، رئشخند و روسوايچيليق هدفي اولاجاقلار.» ۱۹ رب بويورور: «اونا گؤره کي، سؤزلرئمه قولاق آسماديلار. همئن سؤزلري قوللاريم اولان پيغمبرلر واسئطه‌سئله دفه‌لرله اونلارا چاتديرديم، لاکئن سئز، ای اسئرلئيه گِدنلر، قولاق آسمادينيز.» رب بويورور. ۲۰ بونا گؤره ده، ای اورشلئمدن بابئله گؤنده‌ردئيئم بوتون اسئر اولونموش آداملار، ربّئن سؤزونو اِشئدئن. ۲۱ منئم آديملا سئزه يالاندان نبئلئک ادن قولايا اوغلو اَخاب و مَعَسِيا اوغلو صئدقئيا باره‌ده ائسرايئلئن تاريسي اولان قوشونلار ربّی بله ديئر: «من اونلاري بابئل پادشاهي نِبوکَدنِصّره تسلئم اده‌جيم و او، گؤزلرئنئزئن قاباغيندا، اونلاري اؤلدوره‌جک. ۲۲ اونلار باره‌ده بابئلده‌کي بوتون اسئر اولونموش يهودالي‌لار بوندان سونرا بله قارغيش اده‌جکلر: ‹رب سني بابئل پادشاهينين دئري-دئري يانديرديغي صئدقئيا و اَخاب کئمي اتسئن.› ۲۳ چونکي اونلار ائسرايئلده آخماق ائشلر گؤروبلر، قونشولارينين آروادلاري ائله زئنا ادئبلر، اونلارا دِمه‌دئيئم حالدا، منئم آديمدان يالان سؤزلر ددئلر. من بونو بئلئرم و بونا شاهئدم.» رب بويورور.” ۲۴ نِخِلاملي شِمَعيايا دِه: ۲۵ ائسرايئلئن تاريسي قوشونلار ربّی بله ديئر: “سن اورشلئمده اولان بوتون خالقا، مَعَسِيا اوغلو کاهئن صِفَنيايا، و بوتون باشقا کاهئنلره اؤز آديندان مکتوبلار گؤنده‌ردئن. صِفَنيايا ددئن: ۲۶ رب يِهويادانين يرئنه سني اؤز معبدي اوستونه کاهئن قويوب. اؤزونو پيغمبر اعلان ادن هر دَلئيه کونده و دمئر يوغ وورمالي‌سان. ۲۷ بس نه اوچون سئزه اؤزونو پيغمبر اعلان ادن عَناتوتلو اِرِمياني مزمّت اتمئرسن؟ ۲۸ چونکي اِرِميا بئز بابئلده‌کئلره بو خبري گؤنده‌رئب: اسئرلئک اوزون چکه‌جک. بونا گؤره ده اِولر تئکئب، ائچئنده ياشايين، باغچالار ساليب، مِيوه‌لرئني ييئن.” ۲۹ کاهئن صِفَنيا بو مکتوبو اِرِميا پيغمبره اوخودو. ۳۰ بو واخت اِرِميايا ربّئن بو سؤزو نازئل اولدو: ۳۱ “بوتون اسئر اولونموشلارا خبر گؤنده‌رئب دِه: نِخِلاملي شِمَعيا باره‌ده رب بله ديئر: «ائندي کي، من گؤنده‌رمه‌دئيئم حالدا، شِمَعيا نبئلئک ادئب سئزي يالانا ائنانديريب. ۳۲ ربّئن ددئيي بودور: نِخِلاملي شَمَعياني و اونون نسلئني جزالانديرجاغام. بو خالقين آراسيندا اونون نسلئندن اولان بئر کس صاغ قالماياجاق، خالقيما اده‌جيئم ياخشيليغي گؤرميه‌جک، چونکي او، خالقا منئم ضئدّئمه عوصيان اتمه‌يي ديئب.» رب بويورور.”

- JER
- ←
- ۲۹
- →

© 2008 Bible Society of Azerbaijan