- PSA
- ←
- ۱۴۴
- →

۱۴۴
۱ قايام اولان رب موبارک اولسون،
او کي، اللرئمي جنگه،
بارماقلاريمي موحارئبه‌يه اؤيره‌دئر؛ ۲ وفالي دوستوم و قالام،
اوجا بورجوم و منئم قورتاريجيم،
قالخانيم و اونا پناه آپارديغيم اودور،
او کي، خالقيمي مندن ائطاعت اتمه‌يه چکئر. ۳ يارب، ائنسان نه‌دئر کي، اونو تانيياسان؟
ائنسان اؤولادي نه‌دئر کي، اونون قيدئنه قالاسان؟ ۴ ائنسان بئر نفس کئمي‌دئر،
گونلري کچئب گدن بئر کؤلگه کئمي‌دئر. ۵ يارب، گؤيلرئني يار و آشاغي ان؛
داغلارا دَي کي، توستولنسئن. ۶ شئمشک چاخدير و دوشمنلري داغيت،
اوخلاريني آت و اونلاري پرئشان ات. ۷ الئني يوخاريدان اوزات؛
مني بؤيوک سولاردان،
اجنبي الئندن قورتار و آزاد ات، ۸ اونلارين آغيزلاري بوش سؤزلر دانيشير،
صاغ ال‌لري يالانين صاغ الي‌دئر. ۹ سنه تزه بئر نغمه اوخوياجاغام، اي تاري،
اون سئملي چنگله سنه پرستئش نغمه‌سي اوخوياجاغام، ۱۰ سنه کي، پادشاهلارا ظفر ورئرسن،
قولون داوودو اؤلوملو قيلينجدان قورتاريرسان. ۱۱ مني قورتار و مني اجنبئلر الئندن آزاد ات.
اونلارين آغيزلاري بوش سؤزلر دانيشير،
صاغ ال‌لري يالانين صاغ الي‌دئر. ۱۲ او زامان، اوغوللاريميز
جاوانليغيندا بؤيوموش آغاجلار کئمي اولارلار.
قيزلاريميز سارايين يونولموش سوتونلاري کئمي اولارلار. ۱۳ آنبارلاريميز دولوب،
اونلاردان جوربه‌جور محصول چيخسين.
قويونلاريميز زمئلرئمئزده مئنلر و اون مئنلرله چوخالسين. ۱۴ ماللاريميز بالالارلا آغيرلانسين.
نه دوواريميز چاتلاسين،
نه ده اسئرلئيه گده‌نئمئز اولسون.
کوچه‌لرئمئزده شئون سسي اولماسين. ۱۵ بله اولان خالقين خوش حالينا؛
خوش او خالقين حالينا کي،
اونلارين تاريسي ربدئر.

- PSA
- ←
- ۱۴۴
- →

© 2008 Bible Society of Azerbaijan