- GEN
- ←
- ۲
- →

۲
۱ بلجه گؤيلر و ير، و اوراداکي هر شي تاماملاندي. ۲ تاري يدّئنجي گونه قدر گؤردويو ائشلري باشا چاتديردي و يدّئنجي گون اتدئيي هر ائشدن ائستئراحت اتدی. ۳ تاري يدّئنجی گونه برکت ورئب، اونو تقدئس اتدی، چونکي او گونده او، ياراتديغي و دوزلتدئيي بوتون خئلقت ائشئندن ائستئراحت اتدی.
آدَم و حَوّا عَدن باغيندا ۴ بودور گؤيلر و يرئن يارانماسينين روايتي، او گونده کي، رب تاري يِر و گؤيو ياراتدي. ۵ ير اوزونده حله بئر بئتکي يوخ ائدی، هچ بئر اوت دا حله بئتمه‌مئشدي، چونکي رب تاري ير اوزونه حله ياغيش ياغديرماميشدي و تورپاغي بِجَرَن آدام دا يوخ ائدی. ۶ آنجاق يردن سو بولاقلاري چيخيردي و بوتون تورپاغي سولاييردي. ۷ رب تاري آداما يِرئن تورپاغيندان شکئل وردي و اونون بورنونا حيات نَفَسي اوفوردو. بلجه آدام جانلي بئر وارليق اولدو. ۸ رب تاري شرق سمتئنده، عَدنده بئر باغ تئکدي و شکئل وردئيي آدامي اورايا قويدو. ۹ رب تاري يردن گؤزل گؤرونوشلو و يمک اوچون ياخشي مئيوه‌لي جوربه‌جور آغاجلار يتئشئردي. باغين اورتاسيندا حيات آغاجي و خيئرله شري بئلمه آغاجي دا وار ائدي. ۱۰ باغي سووارماق اوچون عَدندن بئر چاي آخيردي، و اورادا بؤلونوب دؤرد چاي اولوردو. ۱۱ بئرئنجي چايين آدي پئشوندور. او قيزيل چيخان بوتون “خَوئلا” اؤلکه‌سئنه آخير. ۱۲ بو اؤلکه‌نئن قيزيلي ياخشيدير. عطئرلي قَطران و دامارلي عقئق داشي دا اله بورادادير. ۱۳ ائکئنجي چايين آدي گئخوندور. بوتون کوش اؤلکه‌سئنه آخير. ۱۴ اوچونجو چايين آدي دِجله‌دئر. آشور شرقئنه آخير. دؤردونجو چاي فَراتدير. ۱۵ رب تاري آدامي گؤتوروب عَدن باغينا قويدو کي، اوراني بِجَرئب ساخلاسين. ۱۶ رب تاري آداما امر ادئب ددي: “باغين هر آغاجيندان ائستيه‌سن، يئيه بئلرسن. ۱۷ آنجاق خيئرله شري بئلمه آغاجينين مئيوه‌سئندن يميه‌جکسن، چونکي اوندان يئين واخت قطعن اؤله‌جکسن.” ۱۸ رب تاري گئنه ددي: “آدام اوچون ياخشي ديئل کي، تک قالسين، من اونا موناسئب بئر کؤمکچي ياراداجاغام.” ۱۹ رب تاري بوتون وحشي حيوانلارا و گؤيده‌کي بوتون قوشلارا تورپاقدان شکئل وردي و اونلاري آدامين يانينا گتئردي کي، اونلارا نه آد وره‌جيئني گؤرسون. آدام هر جانلي مخلوقا هانسي آدي قويدو، او جور ده آدلاندي. ۲۰ آدام بوتون مال-حيوانا، گؤيده‌کي قوشلارا، چؤلون وحشي حيوانلارينا آد وردی، آمّا آدَمه موناسئب بئر کؤمکچي تاپيلمادي. ۲۱ او زامان رب تاري آداما آغير بئر يوخو گؤندردي و او، يوخويا گتدي. اوندا رب تاري اونون قابيرقا سومويوندن بئرئني گؤتوردو و يرئني اَتله اؤرتدو. ۲۲ رب تاري آدامدان گؤتوردويو قابيرقا سومويوندن آروادي ياراتدي و اونو آدامين يانينا گتئردي. ۲۳ آدام ددي:
“نهايت، سومويومدن آلينميش سوموک،
اَتئمدن آلينميش اَت.
اونا “آرواد”
ديئله‌جکدئر،
چونکي او کئشئدن گؤتورولوب.” ۲۴ بونا گؤره ده کئشي اؤز آتا-آناسيندان آيريلاجاق، اؤز آروادينا ياپيشاجاق و اونلار بئر بدن اولاجاقلار. ۲۵ آدام و آروادي، ائکئسي ده لوت ائدئلر، آمّا بوندان اوتانميرديلار.

- GEN
- ←
- ۲
- →

© 2008 Bible Society of Azerbaijan