- PSA
- ←
- ۷۹
- →

۷۹
۱ اي تاري، مئلّتلر سنئن مئراثينا گئرئبلر،
موقدّس معبدئني نجئس ادئبلر،
اورشلئمي وئرانه‌يه دؤنده‌رئبلر. ۲ قوللارينين جسدلرئني يئيه‌جک اوچون
گؤي قوشلارينا بوراخيبلار،
موتّقئلرئنئن بدنئني ير اوزونون جانوارلارينا! ۳ اورشلئمئن اطرافيندا اونلارين قانيني سو کئمي تؤکوبلر؛
اونلاري دفن ادن هچ کس يوخدور. ۴ قونشولاريميزا رئشخند سببي اولموشوق،
اطرافيميزداکي‌لارا ائستهزا سببي، لاغ سببي! ۵ نه واختا کئمي قضبلي اولاجاقسان، يارب، ابده کئمي؟
نه واختا کئمي قيرتئن اود کئمي ياناجاق؟ ۶ قضبئني سني تانيمايان مئلّتلرئن اوستونه،
سنئن آديني چاغيرمايان مملکتلر اوستونه تؤک. ۷ چونکي يعقوبو محو ادئبلر،
اونون يوردونو چؤله دؤندرئبلر. ۸ کچن نسئللرئن گوناهيني بئزه سايما؛
قوي سنئن مرحمتئن تزلئکله قاباغيميزا چيخسين،
چونکي ذلئل اولموشوق. ۹ اؤز آدينين شؤوکتي اوچون بئزه ائمداد ات،
اي تاري، نئجاتيميز!
اؤز آدينين خاطئري اوچون بئزي قورتار،
گوناهلاريميزي باغيشلا. ۱۰ نه اوچون مئلّتلر دسئن: “هارادير اونلارين تاريسي؟”
گؤزلرئمئزئن قاباغيندا اولان مئلّتلره بئلدئر کي،
قوللارينين تؤکولموش قانلارينين ائنتئقامي اولاجاق. ۱۱ اسئرلرئن ناله‌لري سنه يتئشسئن،
قودرتئنئن عظمتئنه گؤره
اؤلومه محکوم اولانلاري حئفظ ات. ۱۲ قونشولاريميزين سنه اتدئيي حقارتلري،
يدّي قات آرتيق اونلارا عوض ور، اي پروردئگار. ۱۳ او زامان بئز، سنئن خالقين، سنئن اوتلاغينين قويونلاري،
سنه ابده کئمي شوکور اده‌رئک،
سنئن حمدئني نسئلدن-نسله دئيه‌رئک

- PSA
- ←
- ۷۹
- →

© 2008 Bible Society of Azerbaijan