- PRO
- ←
- ۱۳
- →

۱۳
۱ حئکمتلي اوغول آتاسينين وردئيي تربئيه‌يه قولاق آسار،
آمّا رئشخند ادن مذمّتي اشئتمز. ۲ ائنسان آغزينين مئيوه‌سي ائله ياخشيليق يئير،
لاکئن خائن آدامين جاني قدّارليقدان دويار. ۳ دئلئنئن قاباغيني توتان جانيني حئفظ ادر،
آمّا آغزيني گِن آچانين باشينا هلاکت گلر. ۴ تنبل آرزولاديغينا چاتماز،
لاکئن چاليشقان آدامين جاني کؤکه‌لر. ۵ صالح آدام يالان سؤزدن نئفرت ادر،
آمّا شر آدام خجالت و روسوايچيليق گتئرر. ۶ يولو کامئل اولاني، صالحلئک حئفظ ادر،
لاکئن گوناهکاري شر ييخار. ۷ آدام وار کي، بئر شيي يوخ ائکن،
اؤزونو وارلي گؤرسه‌دئر،
آدام دا وار کي، چوخ مال-دؤولتي وار ائکن،
اؤزونو يوخسول گؤرسه‌دئر. ۸ آدامين جانينين قان‌باهاسي اونون ثروتئدئر.
آمّا يوخسول آدام هچ مذمّتي اشئتمز ۹ صالح آداملارين ائشيغي سِوئندئرر،
لاکئن شر آداملارين چيراغي سؤنر. ۱۰ تکبّوردن آنجاق داعوا چيخار،
آمّا حئکمت نصئحت آلان آداملادير. ۱۱ کلکله قازانميش مال-دؤولت آرادان گدر
لاکئن زحمتله قازانان آدام مال-دؤولتئنه آرتيرار. ۱۲ يوبانان اومئد اوره‌يي ناخوشلادار،
آمّا يرئنه يتئشن آرزو حيات آغاجي‌دير. ۱۳ نصئحته حقارتله باخان، اؤزونو هلاک ادر،
آمّا امره حؤرمت گؤرسدن عوضئني آلار. ۱۴ حئکمتلي آدامين تعلئمي حيات بولاغي‌دير،
آدامي اؤلوم تله‌لرئندن دؤنده‌رر. ۱۵ شوعورلو آدام لوطف قازانار،
خائنئن يولو چتئندئر. ۱۶ شوعورلو آدام بوتون ائشئني معرئفتله گؤرر،
آمّا آخماق اؤز سفه‌لئيئني هامي‌يا گؤرسه‌در. ۱۷ پئس قاصئد بلايا دوشر،
لاکئن اعتئبارلي اِلچي شفا ورر. ۱۸ تربئيه‌ني ردّ ادن، يوخسوللاشيب شرفدن دوشر،
آمّا تأدئبه قولاق آسان عئزّت تاپار. ۱۹ يرئنه يتئشن آرزو جانا شئرئن گلر،
لاکئن پئسلئکدن دؤنمک آخماقلارا مکروهدور. ۲۰ حئکمتلي آداملارلا گزن، حئکمتلي اولار،
آمّا آخماقلارلا آياق اولان بدبختلئيه دوشر. ۲۱ گوناهکار آداملاري پئسلئک قووار،
آمّا صالح آداملارا ياخشي بئر عوض ورئلر. ۲۲ ياخشي بئر آدام نوه‌لرئنه ده مئراث قويار،
لاکئن گوناهکارين ييغديغي ثروت صالحه قالار. ۲۳ يوخسوللارين اَکئني بول محصول ورسه ده،
عدالت اولمايان يرده بادا گدر. ۲۴ اوغلوندان کؤته‌يي اسئرگه‌ين سانکي اوندان نئفرت ادر،
اوغلونو سون اونا دئقّتله تربئيه ورر. ۲۵ صالح آدامين جاني دويونجاق يئير،
آمّا شر آداملارين قارني آج قالار.

- PRO
- ←
- ۱۳
- →

© 2008 Bible Society of Azerbaijan