- ZEC
- ←
- ۱۴
- →

۱۴
ربّئن قالئب گلمه‌سي ۱ باخ، ربّئن گونو گلئر کي، او گون سئزئن قارت اولونموش ماللارينيز آرانيزدا بؤلوشدوروله‌جکدئر. ۲ من بوتون مئلّتلري بئر يِره ييغاجاغام کي، اورشَلئمئن ضئدّئنه موحارئبه اتسئنلر. شهر اَله کچئرئله‌جک، اِولر قارت ادئله‌جک، آروادلارا تجاووز اولوناجاق. شهر اَهالئسئنئن ياريسي اسئرلئيه گؤنده‌رئله‌جک، آمّا قالانلارين شهرده قالاجاقلار. ۳ او زامان رب چيخيب موحارئبه گونونده نجه دؤيوشور، اِلَجه ده مئلّتلرئن ضئدّئنه دؤيوشه‌جک. ۴ او گون اونون آياقلاري اورشَلئمئن قاباغيندا-شرق طرفئنده اولان زيتون داغينين اوستونده دوراجاق. زيتون داغي شرقه و قربه طرف اورتادان ياريليب چوخ بؤيوک بئر دره اولاجاق. داغين ياريسي شئمالا، ياريسي جنوبا چکئله‌جک. ۵ سئز آمّا داغلاريمداکي دره ائله قاچاجاقسينيز، چونکي داغلارداکي دره آصَله قدر اوزاناجاق. يهودا پادشاهي عوزئيّانين دؤورونده زلزله اولارکن نجه قاچدينيز، اِلَجه قاچاجاقسينيز. او زامان تاريم رب بوتون موقدّسلرله بئرلئکده گله‌جک. ۶ او گون ائشيق اولماياجاق، ائشيق ورن گؤي جئسئملري قارالاجاق. ۷ آنجاق ربّئن بئلدئيي بو گون، تايسيز بئر گون اولاجاق. گجه ده اولماياجاق، گوندوز ده اولماياجاق. آخشام واختي ائشيقلي اولاجاق. ۸ او گون اورشَلئمدن حيات ورن سولار آخاجاق. سولارين ياريسي شرق دهنزئنه، ياريسي دا قرب دهنزئنه آخاجاق. هم يايدا بله اولاجاق، هم قيشدا. ۹ رب بوتون دونيانين پادشاهي اولاجاق. او گون آنجاق رب و آنجاق اونون آدي قالاجاق. ۱۰ بوتون اؤلکه گِبَعدن اورشَلئمئن جنوبونداکي رئمّونا قدر عَرابا اوواسي کئمي اولاجاق. آمّا اورشَلئم اوجاليقدا اولاجاق؛ بِنيامئن دروازاسيندان ائلک دروازانين يرئنه، کونج دروازاسينا، خَنَنِل بورجوندن پادشاهين اوزوم‌سيخانلارينا قدر اؤز يِرئنده دوراجاق. ۱۱ ائنسانلار اورادا ساکئن اولاجاقلار و آرتيق هچ لعنت اولماياجاق. اورشَلئم اَمئن-آمانليقدا ياشاياجاق. ۱۲ اورشَلئمه هوجوم ادن بوتون خالقلاري رب بو بلا ائله جزالانديراجاق. آياق اوسته اولاندا بدنلري، حدقه‌لرئنده‌کي گؤزلري، آغيزلارينداکي دئل‌لري چورويه‌جک. ۱۳ او گون رب اونلاري بؤيوک ائضطئرابا دوچار اده‌جک. هر کس قونشوسونون اَلئني توتاجاق، بئربئرئنئن اوستونه هوجوم چکه‌جک. ۱۴ يهودالي‌لار دا اورشَلئمده ووروشاجاقلار. اطرافداکي بوتون مئلّتلرئن ثروتي، چوخلو مئقداردا قيزيل، گوموش و پالتار ييغيلاجاق. ۱۵ دوشمن اوردوگاهلارينداکي بوتون حيوانلار دا يعني آتلار، قاطيرلار، دَوه‌لر و اِششَکلر ده بو جور بلايا دوچار اولاجاقلار. ۱۶ اورشَلئمه هوجوم ادن مئلّتلردن صاغ قالانلارين هاميسي هر ائل اورشَلئمه گده‌جکلر کي، قوشونلار ربّی اولان پادشاها سجده اتسئنلر و چارداقلار بايراميني کچئرتسئنلر. ۱۷ اگر يِر اوزونده‌کي نسئللردن هانسيسي قوشونلار ربّی اولان پادشاها سجده اتمک اوچون اورشَلئمه گتمه‌سه، اونون اؤلکه‌سئنه ياغيش ياغماياجاق. ۱۸ مئصئرلی‌لر نسلی اورشَلئمه گتمه‌سه، اونلارين تورپاغي سوواريلماياجاق. رب اونلارا دا او جزاني وره‌جک کي، چارداقلار بايراميني کچئرتمَک اوچون اورشَلئمه گتمه‌يَن بوتون مئلّتلره ورئر. ۱۹ مئصئرلی‌لره و چارداقلار بايراميني کچئرتمَک اوچون اورشَلئمه گتمه‌يَن بوتون مئلّتلره بله جزا ورئله‌جک. ۲۰ او گون آتلارين زئنقئروولاري اوستونه «ربّه وقف ادئلمئش» سؤزلري يازيلاجاق. ربّئن اِوئنده‌کي قازانلار دا قوربانگاهين قاباغينداکي لَيَنچه‌لر کئمي اولاجاق. ۲۱ اورشَلئم و يهودادا هر قازان قوشونلار ربّئنه وقف اولوناجاق. قوربان کَسن آداملارين هاميسي گلئب بو قازانلاردان قوربان اَتئني پئشئرمَک اوچون ائستئفاده اده‌جکلر. او گون قوشونلار ربّئن اِوئنده آرتيق کَنَعانلي قالماياجاق.”

- ZEC
- ←
- ۱۴
- →

© 2008 Bible Society of Azerbaijan