- JER
- ←
- ۳۸
- →

۳۸
اِرِميا‌نين قويويا آتيلماسي ۱ مَتّان اوغلو شِفَطيا، پَشخور اوغلو گِدَليا، شِلِميا اوغلو يَهوکال و مَلکئيا اوغلو پَشخور اِرِميا‌نين بوتون خالقا ددئيي بو سؤزلري اشئتدئلر: ۲ “رب بله ديئر: «بو شهرده قالان آدام قيلينجدان، آجليقدان و وبادان اؤله‌جک. لاکئن کَلدانئلره تسلئم اولان ياشاياجاق؛ اؤز جا‌نيني قورتاريب صاغ قالاجاق.» ۳ رب بله ديئر: «بو شهر قطعن بابئل پادشاهينين قوشونونا تسلئم ادئله‌جک و او بو شهري اَله کچئرده‌جک.»” ۴ او واخت باشچيلار پادشاها ددئلر: “بو آدام گرک اؤلومه ورئلسئن. او بو سؤزلرله شهرده قالان دؤيوشچولرئن و خالقين اورَکلرئني اوزور. يقئن بو آدام خالقا ياخشيليق ديئل، پئسلئک آرزولايير.” ۵ صئدقئيا پادشاه ددي: “اونو سئزئن اَلئنئزه ورئرم، چونکي پادشاه سئزئن ضئدّئنئزه بئر ائش گؤره بئلمز.” ۶ او زامان اونلار اِرِمياني توتوب پادشاهين اوغلو مَلکئيانين کشئکچئلر حيطئنده اولان قويوسونا آتديلار. اِرِمياني ائپله اورايا سالديلار. قويودا سو يوخ ائدي، فقط پالچيق وار ائدي. اِرِميا پالچيغا باتدي. ۷ پادشاه ساراييندا وظئفه‌لي اولان کوشلو عِبِدمِلِک اشئتدي کي، اِرِميا‌ قويويا آتيليب. بو زامان پادشاه بِنيامئن دروازاسيندا اوتورموشدو. ۸ عِبِدمِلِک پادشاه ساراييندان چيخيب پادشاها ددي: ۹ “آغام پادشاه، بو آداملارين اِرِميا پيغمبره بوتون اتدئکلري پئسدئر. اونو قويويا آتيبلار او اورادا آجيندان اؤله‌جک، چونکي داها شهرده چؤرک قالماييب.” ۱۰ پادشاه کوشلو عِبِدمِلِکه امر ادئب ددي: “اؤزونله اوتوز نفر گؤتور و اِرِميا پيغمبري اؤلمه‌مئشدن قاباق قويودان چيخارت.” ۱۱ عِبِدمِلِک اؤزو ائله آداملار گؤتوروب ساراي خزئنه‌سئنئن آلتيندا اولان بئر اوتاغا گئردي و اورادان ييرتيق پالتارلار، جيريق اَسکئلر گؤتوردو. سونرا اونلاري ائپلرله قويودا اولان اِرِميايا ساللاديلار. ۱۲ کوشلو عِبِدمِلِک اِرِميايا ددي: “ييرتيق پالتارلاري و اَسکئلري قولتوقلارينين آلتينا قوي و ائپلري اونلارين اوستوندن کچئرت.” اِرِميا بله ده اتدي. ۱۳ اِرِمياني ائپلرله چکئب قويودان چيخارتديلار. اِرِميا کشئکچئلر حيطئنده قالدي.
صئدقئيانين گئنه اِرِميادان سوروشماسي ۱۴ صئدقئيا پادشاه آدام گؤنده‌رئب اِرِميا پيغمبري اؤز يانينا-ربّئن معبدئنئن اوچونجو گئرئشئنه گتئرتدي. پادشاه اِرِميايا ددي: “سندن بئر شي سوروشاجاغام، مندن هچ نه گئزلَتمه.” ۱۵ اِرِميا صئدقئيايا ددي: “اگر سنه بئلدئرسم، آيا منی اؤلدورميه‌جکسن؟ حتّا اگر سنه نصئحت ده ورسم، منه قولاق آسماياجاقسان.” ۱۶ لاکئن صئدقئيا پادشاه اِرِميايا گئزلئجه آند ائچئب ددي: “بئزه نفس ورن، وار اولان تارييا آند اولسون کي، نه سني اؤلدوره‌جيم، نه ده سني، جا‌نيني آلماق ائسته‌ين آداملارا تسلئم اده‌جيم.” ۱۷ اِرِميا صئدقئيايا ددي: “ائسرايئلئن تاريسي اولان قوشونلار تاريسي رب بله ديئر: «اگر سن بابئل پادشاهينين باشچيلارينا تسلئم اولاسان، جانين قورتاراجاق و بو شهر ده اوددا يانماياجاق؛ عايئلَنله بئرلئکده صاغ قالاجاقسان. ۱۸ لاکئن اگر بابئل پادشاهينين باشچيلارينا تسلئم اولماياسان، بو شهر کَلدانئلره تسلئم ادئله‌جک و اونو يانديراجاقلار؛ سن اؤزون ده اونلارين اَلئندن قاچيب قورتارا بئلميه‌جکسن.»” ۱۹ صئدقئيا پادشاه اِرِميايا ددي: “کَلدانئلرئن طرفئنه کچن يهودئلردن قورخورام. کَلدانئلر منی اونلارين اَلئنه وره بئلرلر، اونلار دا منئمله پئس رفتار اِدَرلر.” ۲۰ اِرِميا ددي: “سني اونلارين اَلئنه ورمزلر. ربدن ائطاعت ات و سنه دِدئيئم سؤزلری يرئنه يتئر. او واخت خيئر تاپارسان، جانين دا آماندا قالار. ۲۱ لاکئن اگر تسلئم اولماقدان ائمتئناع اده‌سن، رب منه بونو گؤرسه‌دئر: ۲۲ يهودا پادشاهينين ساراييندا قالان بوتون آروادلار بابئل پادشاهينين باشچيلارينا تسلئم ادئله‌جک. او آروادلار سنه دئيه‌جکلر: «اِعتئماد اتدئيئن دوستلار سني آلداديب مغلوبئيّته دوچار اتدئلر. آياقلارين پالچيغا باتيب، دوستلارين سني قويوب قاچيبلار.» ۲۳ سنئن بوتون آروادلارين و اوغوللارين کَلدانئلره تسلئم ادئله‌جک. سن اؤزون ده اونلارين اَلئندن قاچيب قورتارا بئلميه‌جکسن، بابئل پادشاهي سني اَله کچئرده‌جک؛ بو شهر ده يانديريلاجاق.” ۲۴ او واخت صئدقئيا اِرِميايا ددي: “بو صؤحبتي هچ کسه بئلدئرمه، يوخسا اؤله بئلرسن. ۲۵ اگر باشچيلار اشئتسه‌لر کي، سنئنله دانيشميشام و سنئن يانينا گلئب دِسه‌لر: «پادشاها نه ددئن و پادشاه سنه نه ددی، بئزه بئلدئر، بئزدن گئزلَتمه، يوخسا سني اؤلدوره‌رئک.» ۲۶ اونلارا دِه: «پادشاها يالواريرديم کي، منی يوناتانين اِوئنه قايتارماسين و اورادا اؤلمه‌يئم.»” ۲۷ بوتون باشچيلار اِرِميا‌نين يانينا گلئب اوندان سوروشدولار. او دا پادشاهين امر اتدئيي کئمي بوتون بو سؤزلري اونلارا ددی. داها اونا بئر سؤز دِمه‌دئلر، چونکي بو صؤحبتي هچ کس اشئتمه‌مئشدي. ۲۸ بلجه اورشَلئمئن اَله گِچئرئلدئيي گونه‌جک، اِرِميا کشئکچئلر حيطئنده قاليردي.

- JER
- ←
- ۳۸
- →

© 2008 Bible Society of Azerbaijan