- AMO
- ←
- ۸
- →

۸
ياي مئيوه‌سي باره‌سئنده رؤيا ۱ پروردئگار رب منه بله بئر رؤيا گؤرستدي: باخ، بئر سبد ياي ميوه‌سي گؤردوم. ۲ او مندن سوروشدو: “عاموس، سن نه گؤرورسن؟” من جاواب وردئم: “بئر سبد ياي ميوه‌سي.” رب منه ددي: “خالقيم ائسرايئلئن آخير گونو يِتئشئب. آرتيق اونلاري اسئرگَميه‌جيم. ۳ همئن گون ساراي نغمه‌لري شئونه چِورئله‌جک. مِيئت، مِيئت اوسته دوشه‌جک، اونلاري هر طرفه آتاجاقلار، هچ بئر سَس چيخماياجاق.” پروردئگار رب بله بويورور.
تاري ائسرايئله جزا وره‌جک ۴ سئز، ای مؤحتاجلاري تاپدالاييب اَزَنلر،
ای اؤلکه‌نئن کاسيبلاريني يوخ اِدنلر،
اِشئدئن بونو! ۵ ديئرسئنئز:
“تزه آي مراسئمي نه واخت آخيرا چاتاجاق کي،
تاخيل ساتاق؟
سَبّت گونو نه واخت قورتاراجاق کي،
بوغداني ساتيشا قوياق؟
اؤلچونو
آزالداق، قئيمتي
ده آرتيراق؟
آلداديجي تَره‌زي قوراق؟ ۶ اِله کي، يوخسوللاري پولا،
مؤحتاجلاري بئر جوت چاريغا ساتين آلاق؟
بوغدانين تؤر-تؤکونتوسونو ده ساتاق؟” ۷ رب يعقوبون فخرئنه بله آند ائچئب:
“اونلارين هچ بئر ائشئني اصلا ياددان چيخارتماياجاغام.” ۸ بوندان اؤتري مگر ديئل کي، يِر تئتره‌يه‌جک،
اورادا ياشايان هر کس ياسا باتاجاق؟
دوغرودان دا بوتون يِر نئل چايي کئمي قاباراجاق،
مئصئرده‌کي نئل چايي کئمي، جوشاندان سونرا چکئله‌جک. ۹ پروردئگار رب بويورور:
“اِله او گونده، گونشي گون‌اورتاچاغي باتيراجاغام،
گوندوز ائشيغيندا يِر اوزونو قارانليغا بورويه‌جيم. ۱۰ بايراملارينيزي ياسا دؤنده‌ره‌جيم،
بوتون ماهني‌لارينيزي مرثئيه‌يه چِوئره‌جيم.
هر کَسئن بِلئنه چول باغلاياجاغام،
هر باشين ساچيني قيرخديراجاغام.
او گونو بئري-بئردانه اوغولا توتولان ياسا چِوئره‌جيم،
آخيري آجي اولاجاقدير.” ۱۱ پروردئگار رب بويورور:
“باخ، اِله گونلر گله‌جک کي،
اؤلکه‌يه قحطي گؤنده‌ره‌جيم.
بو گونلرده چؤرک و سويون قيتليغي يوخ،
ربّئن سؤزلرئنئن قيتليغي اولاجاق. ۱۲ ائنسانلار ربّئن سؤزونو آختاراجاقلار؛
دهنزدن دهنزه،
شئمالدان شرقه قدر
اورايا-بورايا قاچاجاقلار،
لاکئن اونو تاپماياجاقلار. ۱۳ اِله او گون گؤزل قيزلار، جاوان اوغلانلار
سوسوزلوقدان قَشّ اده‌جکلر. ۱۴ سامئره‌نئن بوتلري آدينا آند ائچئب
«ای دان، سنئن آللاهينين حاقّي!»،
«بئرشئباعا گِدن يول حاقّي!» دئيَن آداملار
ييخيلاجاقلار و بئر داها قالخماياجاقلار.”

- AMO
- ←
- ۸
- →

© 2008 Bible Society of Azerbaijan