- JOB
- ←
- ۱۷
- →

۱۷
۱ روحوم پرئشاندير، گونلرئمئن نورو سؤنور. قبئر منی گؤزله‌يئر. ۲ دوغرودان دا اطرافيما اَله سالانلار ييغيليرلار، و گؤزلرئم اونلارين دوشمنچئلئيئني گؤرور. ۳ ائندي منئم حاقّيمدا سن اؤزون قضاوت ات؛ کئم وار کي، منه ضامئن اولسون؟! ۴ چونکي سن اونلارين قلبئني آنلاييش اوچون باغلاييبسان، اونا گؤره ده قويماياجاقسان کي، اونلار اوجالسينلار. ۵ او آداملار کي، پاي اوچون دوستلارينا خيانت ادئرلر، اؤولادلارينين گؤزلرئنئن نورو سؤنه‌جک. ۶ تاري منی خالقلارا مثل ادئب، آداملار گلئب اوزونه توپورورلر. ۷ قوصّه‌دن گؤزومون نورو قاراليب، بوتون اعضالاريم کؤلگه کئمي‌دئر. ۸ دوز آداملار بونا حيرانديرلار، و گوناهسيزلار اؤزلرئني دئنسئزلرئن ضئدّئنه قالديريرلار. ۹ آمّا گئنه ده صالح آدام اؤز يولونو توتور، اَلي تمئز اولان دا گتدئکجه قووّتله‌نئر. ۱۰ لاکئن ائندي سئز هامينيز گئنه گلئن، و آرانيزدا حئکمتلي بئر آدام تاپمارام. ۱۱ گونلرئم کچئب، نئيّتئنده اولدوقلاريم، اوره‌يئمئن ائستَکلري پَرَن-پَرَن دوشوب. ۱۲ اونلار گجه‌ني گوندوزه دؤنده‌رئرلر، ظولمته “ائشيق ياخيندير” ديئرلر. ۱۳ اگر اؤلولر دئياريني اِوئم کئمي گؤزله‌سم، ياتاغيمي قارانليقدا سَرسَم، ۱۴ اگر قبره “سن آتامسان”، قوردا دا “آنام-باجيم سنسن” دِسَم، ۱۵ اوندا بس اومئدئم هاني؟ کئم منه بئر اومئد گؤرَر؟ ۱۶ مگر اومئد منئمله اؤلولر دئيارينا دوشَر؟ بئرلئکده تورپاغا اِنه‌رئک؟»

- JOB
- ←
- ۱۷
- →

© 2008 Bible Society of Azerbaijan