- LEV
- ←
- ۹
- →

۹
هارون قوربان گتئرئر ۱ سکّئزئنجي گون موسا هارونو، هارونون اوغوللاريني، و ائسرايئل آغساقّاللاريني يانينا چاغيريب ۲ هارونا ددي: “اؤزون اوچون گوناه قورباني اولاراق عيبسئز بئر اِرکَک دانا، و يانديرما قورباني اولاراق عيبسئز بئر قوچ گؤتور، و ربّئن حوضوروندا تقدئم ات. ۳ سونرا ائسرايئل اؤولادلاري‌ ائله دانيشيب اونلارا دِه: «گوناه قورباني اولاراق بئر اِرکَک کچي، يانديرما قورباني اولاراق بئر-ائلّئک عيبسئز بئر دانا و بئر-ائلّئک عيبسئز بئر قوزو، ۴ و باريش قورباني اولاراق بئر گاميش، بئر قوچ، ياغلا قاتيلميش تاخيل تقدئملري گؤتورون. چونکي بو گون رب سئزه گؤرونه‌جک.»” ۵ بلجه اونلار موسانين امر اتدئيي هر شيي حوضور چاديرينين قاباغينا گتئردئلر و بوتون جاماعات ياخينلاشيب، ربّئن حوضوروندا دوردو. ۶ موسا ددي: “بودور او شي کي، رب سئزه اده‌جيئني امر ادئب. اله کي، ربّئن جلالي سئزه گؤرونسون.” ۷ سونرا هارونا ددي: “قوربانگاها ياخينلاش و اؤزون اوچون گوناه قورباني ائله يانديرما قوربانيني تقدئم ات. اله کي، هم اؤزون، هم ده خالق اوچون کفّاره اده‌سن. سونرا خالقين قوربانيني تقدئم ات کي، اونلار اوچون کفّاره اده‌سن. نجه کي، رب امر ادئب.” ۸ هارون قوربانگاها ياخينلاشيب اؤزو اوچون گوناه قورباني اولان داناني کسدي. ۹ اونون قانيني هارونون اوغوللاري آتالارينا تقدئم اتدئلر. هارون بارماغيني قانا باتيريب، قوربانگاهين بوينوزلارينا بئر آز چکدي؛ قانين قالان حئصّه‌سئني ده قوربانگاهين آلتليغينا تؤکدو. ۱۰ سونرا گوناه قوربانينين پئيئني، بؤيرَکلرئني، قارا جئيه‌رئن قويروغا بَنزَر حئصّه‌سئني قوربانگاهدا توستوله‌دئب يانديردي. نجه کي، رب موسايا امراتمئشدي. ۱۱ لاکئن قوربانين اَتي ائله دَرئسئني دوشَرگه‌نئن اشئيئنده يانديردي. ۱۲ بوندان سونرا هارون يانديرما قوربانيني کسدي. اونون قانيني هارونون اوغوللاري آتالارينا گتئردئلر؛ او دا قاني قوربانگاهين هر طرفئنه سَپدي. ۱۳ پارچا-پارچا کسئلن يانديرما قورباني باشي ائله هارونا گتئردئلر؛ او دا اونلاري قوربانگاهدا توستوله‌دئب يانديردي. ۱۴ قوربانين ائچ‌آلاتي ائله آياقلاريني يويوب، قوربانگاهدا يانديرما قورباني ائله بئرلئکده توستوله‌دئب يانديردي. ۱۵ سونرا هارون خالقين قوربانيني تقدئم اتدي. خالق اوچون گوناه قورباني اولان کچئني گؤتوروب کسدي؛ اونو بئرئنجي گوناه قورباني کئمي تقدئم اتدي. ۱۶ يانديرما قورباني اوچون حيواني گتئرئب، اونو قايدا-قانونا موناسئب تقدئم اتدي. ۱۷ سونرا هارون تاخيل تقدئمئني گتئردي. اوووجونو تاخيل تقدئمي ائله دولدورودو و قوربانگاهدا توستوله‌دئب يانديردي. بو سحر تقدئم اولونان يانديرما قوربانيندان علاوه ائدي. ۱۸ هارون خالق اوچون باريش قورباني اولان گاميش و قوچو کسدي. هارونون اوغوللاري اونلارين قانيني آتالارينا گتئردئلر؛ او دا قاني قوربانگاهين هر طرفئنه سَپدي. ۱۹ گاميش و قوچون پئيئني، قويروغونو، ائچ‌آلاتي اؤرتَن پئيئني، بؤيرَکلرئني، قارا جئيه‌رئنئن قويروغا بَنزَر حئصّه‌سئني گؤتوروب ۲۰ پئي حئصّه‌لرئني دؤش اَتلرئنئن اوستونه قويدولار. هارون دا پئيلري قوربانگاهدا توستوله‌دئب يانديردي. ۲۱ لاکئن دؤش اَتلرئني صاغ بودو ائله بئرلئکده ربّئن قاباغيندا يِل‌لَتمه تقدئمي اولاراق تقدئم اتدي. نجه کي، موسا امراتمئشدي. ۲۲ سونرا هارون اللرئني خالقا طرف قالديريب، اونلارا برکت وردی، و گوناه قوربانيني، يانديرما قوربانيني و باريش قوربانيني تقدئم ادندن سونرا آشاغي دوشدو. ۲۳ موسا ائله هارون حوضور چاديرينا گئردئلر. چاديردان چيخيب خالقا برکت وردئکدن سونرا، ربّئن جَلالي بوتون خالقا گؤروندو. ۲۴ سونرا ربّئن حوضوروندان اود چيخيب، قوربانگاهداکي يانديرما قورباني ائله پئيي يانديريب يوخ اتدي. بوتون خالق بونو گؤردوکده قيشقيريب اوزو اوسته يره دوشدولر.

- LEV
- ←
- ۹
- →

© 2008 Bible Society of Azerbaijan