- PSA
- ←
- ۵۸
- →

۵۸
۱ آيا دوغرودان ائنصافلا دانيشيرسينيز، سئز، اي قودرتلئلر؟
آيا ائنسانلارا عدالتله حؤکم ادئرسئنئز؟ ۲ يوخ، اورکلرئنئزده يامانليغا مشغولسونوز؛
ير اوزونده اللرئنئز قدّارليق ادئر. ۳ پئس آداملار آنا قارنيندان آزيبلار؛
آنادان دوغولاندان يالان دانيشاراق چاشيبلار. ۴ اونلارين زهري ائلان زهري کئمي‌دئر،
قولاغيني توتموش ساغير ائلان کئمي‌دئر کي، ۵ اوستا سحربازين، اوستا اَفسونچونون سسئني اشئتمک ائسته‌مز. ۶ اونلارين دئشلرئني آغيزلاريندا سيندير، اي تاري!
آصلان بالالارينين دئشلرئني قير، يارب! ۷ قوي آخيب-گدن سولار کئمي يوخ اولسونلار؛
اوخ کامانيني چکنده، قوي اوخلاري تئکه-تئکه اولسون. ۸ قوي اونلار حلزون کئمي گده-گده اَرئسئنلر،
دوشوک اوشاق کئمي گون اوزونو گؤرمه‌سئنلر؛ ۹ قازانلارينيز تئکان اودونون ائستئسئني حئسّ اتمه‌دن.
قوي طوفان يلي پئس آداملاري سوپوروب آپارسين؛
ياش اولاني دا، قورو اولاني دا. ۱۰ صالح آدام اونلاردان آلينان ائنتئقامي گؤروب سوئنه‌جک؛
آياقلاريني پئس آدامين قانيندا يوياجاق. ۱۱ او زامان آداملار دئيه‌جکلر:
“بلي، صالح آدام اوچون دوغرودان دا اجر وار؛
يقئن کي، ير اوزونه حؤکم ادن، تاري‌دير.”

- PSA
- ←
- ۵۸
- →

© 2008 Bible Society of Azerbaijan