- LEV
- ←
- ۱۲
- →

۱۲
زاهي آروادلار اوچون قايدالار ۱ سونرا رب موسايا ددي: ۲ “ائسرايئل اؤولادلارينا بله دِه: «بويلو اولوب اوغلان اوشاغي دوغان بئر آرواد، آيباشي نجئسلئک دؤورونده اولدوغو کئمي، يدّي گون نجئس ساييلسين. ۳ سکّئزئنجي گون اوشاق ختنه اولونسون. ۴ آرواد، قان آخمادان تمئزلَنمَک اوچون، داها اوتوز اوچ گون گؤزله‌سئن. بو تمئزلَنمه دؤورو قورتارانا قدر، آرواد هچ بئر موقدّس شيه توخونمامالي و موقدّس مکانا گئرمه‌مه‌لئدئر. ۵ آمّا اگر قيز اوشاغي دوغسا، آيباشي واختي کئمي، ائکي هفته نجئس ساييلسين؛ و تمئزلَنمک اوچون آلتميش آلتي گون گؤزله‌سئن. ۶ اوغلان و يا قيز اوشاغي دوغوب تمئزلَنمه مودّتي قورتاراندا، آرواد حوضور چاديرينين گئرئشئنده کاهئنئن يانينا يانديرما قورباني اولاراق بئر-ائلّئک بئر قوزو و گوناه قورباني اولاراق بئر گؤيرچئن، و يا قومري قوشونو گتئرسئن. ۷ کاهئن بونلاري ربّئن حوضوروندا قوربان ادئب، زاهي آرواد اوچون کفّاره اتسئن کي، او قان آخماسيندان تمئز اولسون. قيز يا اوغلان دوغان زاهي آرواد اوچون قانون بودور.»” ۸ اگر آروادين قوزو گتئرميه گوجو چاتمير، اوندا او، ائکي قومري قوشو، و يا ائکي گؤيرچئن گتئرسئن؛ بئرئني يانديرما قورباني، او بئرئني ده گوناه قورباني. بونونلا کاهئن همئن زاهي اوچون کفّاره اتسئن کي، او تمئز اولسون.

- LEV
- ←
- ۱۲
- →

© 2008 Bible Society of Azerbaijan