- LUK
- ←
- ۱۹
- →

۱۹
عئسي و زکّا ۱
عئسا ارئحايا گئرئب اونون ائچئندن کچئردي. ۲ اورادا زکّا آدلي بئر کئشي وار ائدي. زکّا باج ييغانلارين ريئسي و وارلي بئر آدام ائدي. ۳ عئسانين کئم اولدوغونو گؤرمک ائسته‌يئردي؛ لاکئن بويو قيسا اولدوغو اوچون جاماعاتين چوخلوغوندان گؤره بئلمئردي. ۴ زکّا عئساني گؤرمک اوچون ائره​لئيه قاچيب بئر انجئر آغاجينا چيخدي، چونکي عئسا اورادان کچه​جک ائدي. ۵ عئسا او يره چاتاندا يوخاري باخيب اونو گؤردو و اونا ددي: “زکّا! تز آشاغي دوش، چونکي بو گون من سنئن اوئنده قالمالي‌يام.” ۶ زکّا تز آشاغي دوشوب شادليقلا عئساني قبول اتدي. ۷ بونو گؤرنلرئن هاميسي ديئنئب ديئردئلر: “گدئب گوناهکار بئر آدامين اوئنده قوناق اولوب!” ۸ آمّا زکّا آياغا قالخيب ربّه ددي: “باخ، آغا! وار-دؤولتئمئن ياريسيني مؤحتاجلارا وره​رم و کئمدن حاقسيزليقلا آلميشام، اونا دؤرد قات قايتارارام.” ۹ عئسا اونا ددي: “بو گون بو اِوه نئجات گلئب، اونا گؤره کي، بو آدام دا ائبراهئمئن اوغلودور. ۱۰ چونکي ائنسان اوغلو گلئب کي، ائتمئش اولانلاري آختاريب اونلارا نئجات ورسئن.”
اون قنطارين مثلي
(متّا 25:‏14-‏30) ۱۱ اونلار بو شيلري اشئدن واخت، عئسا بئر مثل ده علاوه اتدي؛ او سببدن کي، اورشلئمه ياخين ائدي و اونلار اله دوشونوردولر کي، تارينين پادشاهليغي او ساعات ظاهئر اولاجاق. ۱۲ ددي: “اصئلزاده بئر آدام اوزاق مملکته گتدي کي، اؤزو اوچون پادشاهليق اله گتئرئب قاييتسين. ۱۳ بلجه قوللاريندان اون نفرئني چاغيردي و اونلارا اون چکي پول ورئب ددي: «من گلنه کئمي بونلاري ائشه سالين.» ۱۴ لاکئن اونون هموطنلري اوندان نئفرت ادئردئلر و اونون دالينجا الچئلر گؤنده‌رئب ددئلر: «ائسته‌مئرئک کي، بو آدام بئزه پادشاهليق اتسئن.» ۱۵ آدام، پادشاهليغي اله گتئرئب قاييداندان سونرا، پول وردئيي قوللاري يانينا چاغيرتدي کي، کئمئن نه قازانديغيني بئلسئن. ۱۶ بئرئنجئسي گلئب ددي: «آغا، سنئن چکئن داها اون چکي قازانيب.» ۱۷ آدام اونا ددي: «آفرئن، ياخشي قولوم! لاپ کئچئک بئر ائشده صادئق اولدوغون اوچون اون شهره حاکئم اول.» ۱۸ ائکئنجئسي گلئب ددي: «آغا! سنئن چکئن داها بش چکي گتئرئب.» ۱۹ بونا دا ددي: «سن ده بش شهره حاکئم اول.» ۲۰ و او بئري ده گلئب ددي: «آغا بو دا سنئن چکئن، اونو دسمالا بوکوب ساخلاديم، ۲۱ چونکي برک آدام اولدوغون اوچون سندن قورخوردوم؛ اؤزون قويماديغيني گؤتورنسن و اؤزون اکمه‌دئيئني بئچنسن.» ۲۲ آغاسي اونا ددي: «اي پئس قول! سني اؤز سؤزونله محکوم اده​جه‌يم. سن بئلئردئن کي، من برک آدامام، اؤزوم قويماديغيمي گؤتوره‌نم، اؤزوم اکمه‌دئيئمي بئچه‌نم ۲۳ بس نه اوچون منئم پولومو صرّافلارا ورمه‌دئن کي، قاييتديغيم زامان اونو منفعتله گري آليم؟!» ۲۴ و اورادا اولانلارا بويوردو: «چکئسئني اوندان آلين و اون چکئسي اولانا ورئن!» ۲۵ اونلار اونا ددئلر: «آغا! اونون آرتيق اون چکئسي وار!» ۲۶ «سئزه ديئرم کي، کئمده وارسا، اونا داها چوخ ورئله​جک، لاکئن کئمده يوخسا، الئنده اولان دا اوندان آليناجاقدير. ۲۷ منئم اوستلرئنده پادشاه اولماماغيمي ائسته‌ين دوشمنلرئمي گتئرئن و گؤزومون قاباغيندا قيلينجدان کچئردئن!»”
عئسانين اورشلئمه گئرئشي
(متّا 21:‏1-‏11، مرقوس 11:‏1-‏11، يوحنّا 12:‏12-‏19) ۲۸ عئسا، بونلاري دئيندن سونرا، قاباقدا يرئيئب اورشلئمه طرف گتدي. ۲۹ زيتون داغي آدلانان داغين اَته‌يئنده‌کي بيت فاجي و بيت عنيايا ياخينلاشاندا شاگئردلرئندن ائکئسئني گؤنده‌رئب، ۳۰ ددي: “قاباقدا اولان کنده گدئن. اورايا گئردئيئنئز زامان باغلانميش بئر سيپا تاپارسينيز کي، ائندئيه کئمي هچ کس اونا مئنمه‌يئب. اونو آچيب گتئرئن. ۳۱ اگر کئمسه سئزدن سوروشسا کي، «نه اوچون سيپاني آچيرسينيز؟»، اونا بله ديئن: «ربّئن بونا احتئياجي وار.»” ۳۲ گؤنده‌رئلن​لر گدئب هر شيي عئسانين ددئيي کئمي تاپديلار. ۳۳ سيپاني آچان واخت، اونون صاحئبلري اونلارا ددئلر: “سيپاني نه اوچون آچيرسينيز؟” ۳۴ شاگئردلر جاواب وردئلر: “بو سيپا ربّه لازيمدير.” ۳۵ سيپاني عئسانين يانينا گتئردئلر و پالتارلاريني سيپانين بلئنه سرئب عئساني اونا مئندئردئلر. ۳۶ و عئسا يولدا گدنده، آداملار پالتارلاريني يولا سرئردئلر. ۳۷ زيتون داغينين اَته‌يئنه ياخينلاشاندا شاگئردلرئندن چوخلاري گؤردوکلري بوتون مؤجوزه​لر اوچون سوئنئب، گور سسله تارييا حمد و ثنا اتمه‌يه باشلاديلار. ۳۸ ديئردئلر: “ربّئن آديندا گلن پادشاه موبارک اولسون. گؤيلرده امئن-آمانليق و لاپ اوجالاردا عئزّت اولسون.” ۳۹ فرئسئلردن بعضئسي خالقين ائچئندن اونا ددئلر: “اوستاد، شاگئردلرئنه بئر آجيقلان.” ۴۰ عئسا جاوابيندا اونلارا ددي: “سئزه ديئرم کي، اگر اونلار ساکئت اولسالار، داشلار دئله گله​جکلر.”
عئسا اورشلئم اوچون آغلايير ۴۱ شهره ياخينلاشديغي زامان عئسا اونا باخيب شهر اوچون آغلادي. ۴۲ و ددي: “آه، کاشکي سن بو گونونده امئن-آمانليغينا باعئث اولان شيلري بئلسه‌يدئن! آمّا بونلار حله​لئک سنئن گؤزلرئندن گئزلي‌دئر. ۴۳ چونکي سني اله گونلر گؤزله‌يئر کي، دوشمنلرئن سني سنگرلر​له احاطه ادئب، موحاصئره​يه آلاجاقلار و هر يردن سيخيشديراجاقلار. ۴۴ سني و ائچئنده‌کي اوشاقلاريني يرله بئر اده​جکلر، سنئن ائچئنده داشي داش اوسته قويماياجاقلار، چونکي تارينين سنئن کؤمه‌يئنه گلدئيي زاماني درک اتمه‌دئن.”
عئسا آليش-ورئش ادنلري معبددن قوور
(متّا 21:‏12-‏17، مرقوس 11:‏15-‏19، يوحنّا 2:‏12-‏22) ۴۵ عئسا معبده گئرئب اورادا آليش-ورئش ادنلري قووماغا باشلادي. ۴۶ و اونلارا ددي: “يازيليب کي، منئم اوئم دوعا اِوئدئر. آمّا سئز اونو اوغرولار يوواسينا دؤنده‌رئبسئنئز.” ۴۷ عئسا هر گون معبدده تعلئم ورئردي. باش کاهئنلر، دئن عالئملري، و خالقين اعيانلاري اونو هلاک اتمه‌يه فورصت آختاريرديلار. ۴۸ لاکئن نه اده​جکلرئني بئلمئردئلر. چونکي بوتون خالق ائشتئياقلا اونا قولاق آسيردي.

- LUK
- ←
- ۱۹
- →

© 2008 Bible Society of Azerbaijan