- 1SA
- ←
- ۲۹
- →

۲۹
فئلئسطلی‌لرئن داوودا ائنانماماسي ۱ فئلئسطلی‌لر بوتون قوشونلاريني اَفِقده ييغديلار. ائسرايئللی‌لر يئزرِعِلده اولان بولاغين يانيندا اوردوگاه قوردولار. ۲ فئلئسطلی‌لرئن آغالاري يوز نفرلئک و مئن نفرلئک دسته‌لرله ائره‌لي‌ گدئردئلر. داوودلا آداملاري دا آکئشله بئرلئکده آرخادان گلئردئلر. ۳ فئلئسطلی‌لرئن آغالاري ددئلر: “بو عئبرانئلرئن بورادا نه ائشي وار؟” آکئش اونلارا ددي: “بو ائسرايئل پادشاهي شاعولون قولو داووددور کي، بو گونلرده، يا داها دوغروسو، بو ائل‌لرده منئم يانيمدا قاليب. منئم يانيما گلن گوندن بَري اوندا پئس بئر شي گؤرمه‌مئشم.” ۴ فئلئسطلی‌لرئن آغالاري آکئشئن اوستونه قضبله‌نئب اونا ددئلر: “بو آدامي گری قايتار، قوي او تعيئن اتدئيئن يره قاييتسين و بئزئمله دؤيوشه گتمه‌سئن، يوخسا دؤيوشده بئزه دوشمنچئلئک اِدَر. چونکي او اؤزونو آغاسينا مقبول اتمک اوچون داها نه ياخشي يول تاپا بئلر؟ مگر بو آداملارين کَسئک باشلاري اولماز؟ ۵ مگر بو او داوود ديئل کي، رقصلرده ترنّوم ادئب اوخويوردولار:
«شاعول قيردي مئنلري،
داوود اون مئنلري؟»” ۶ آکئش داوودو چاغيريب اونا ددي: “وار اولان ربّه آند اولسون، سن دوز آدامسان. قوشوندا منئمله يوروشه چيخماغين گؤزومده خوشدور، چونکي يانيما گلدئيئن گوندن بو گونه قدر سنده پئس بئر شي تاپماديم. لاکئن آغالارين گؤزونه خوش گؤرونمورسن. ۷ ائندي صاغ-سالامات اؤز يرئنه قاييت کي، فئلئسطلی‌لرئن آغالارينين گؤزونده پئس گؤرونمه‌يه‌سن.” ۸ داوود آکئشه ددي: “مگر من نه اتمئشم؟ يانينا گلن گوندن بو گونه قدر قولوندا نه تاپيبسان کي، آغام پادشاهين دوشمنلرئنه ضئدّ گدئب ووروشماييم؟” ۹ آکئش داوودا جاواب وردی: “بئلئرم کي، منئم گؤزومده سن تارينين مَله‌يي کئمي ياخشي‌سان، آمّا فئلئسطلی‌لرئن باشچيلاري ديئبلر: «او گرک بئزئمله بئر دؤيوشه چيخماسين.» ۱۰ ائندي سنئنله گلن آغانين قوللاري ائله بئرلئکده سحر تزدن قالخين. صوبح تزدن قالخين و سحر آچيلار-آچيلماز بورادان گدئن.” ۱۱ بلجه داوود و آداملاري سحر اِرکَن قالخديلار کي، آيريليب فئلئسطلی‌لرئن تورپاغينا قاييتسينلار. فئلئسطلی‌لر ده يئزرِعِله گتدئلر.

- 1SA
- ←
- ۲۹
- →

© 2008 Bible Society of Azerbaijan