- PSA
- ←
- ۵۵
- →

۵۵
۱ دوعاما قولاق ور، اي تاري،
يالواريشيمدان اؤزونو گئزلتمه. ۲ منه قولاق آس، جاوابيمي ور.
شئکايتئمده پرئشان اولموشام، ناراحاتام؛ ۳ دوشمن سسئندن، پئس آداملارين ظولموندن،
چونکي منه عذاب ورئرلر،
قضبله منه عداوت گؤرسدئرلر. ۴ اوره‌يئم ائچئمده چوبالايير،
اؤلوم دهشتي اوستومه دوشوب. ۵ قورخو و تئتره‌مه مني توتوب،
وحشت مني اؤزونده بورويوب. ۶ ددئم:
“کاشکي گؤيرچئن کئمي قانادلاريم اولسايدي!
او زامان اوچوب گِدَردئم،
راحات اولارديم. ۷ دوغرودان دا اوزاق قاچارديم،
کؤشنده قالارديم. سِلا ۸ شئدّتلي اَسَن يِلدن-کولکدن
تزلئکله سيغيناق بئر يره پناه آپارارديم.” ۹ اونلاري گئجلَت، اي پروردئگار،
دئللرئني قاريشدير،
چونکي شهرده قدّارليق گؤرورم،
داعوا گؤرورم. ۱۰ گجه-گوندوز شهرئن دووارلاري اوستونده دولانيرلار،
اونون ائچئنده شر وار، عذاب وار، ۱۱ آرالاريندا قيرغين وار؛
ميدانلاريندا شرارت و فيريلداق وار. ۱۲ منه مذّمت ادن، دوشمن ديئلدي؛
يوخسا اونا دؤزه‌ردئم.
ضئدّئمه تکبّورله قالخان، خصمئم ده ديئلدي؛
يوخسا اؤزومو اوندان گئزلده بئلَردئم؛ ۱۳ لاکئن سن ائدئن، تاييم کئمي بئر کئشي،
منئم يولداشيم، منئم دوستوم. ۱۴ بئرلئکده شئرئن-شئرئن مصلحتلَشردئک،
جاماعاتلا تارينين اوئنه گِدَردئک. ۱۵ قوي اؤلوم قفئلدن اونلارين اوستونه دوشسون،
قوي دئري-دئري اؤلولر دئيارينا انسئنلر،
چونکي پئسلئک اونلارين اولرئنده، اونلارين آراسيندادير. ۱۶ آمّا من، تاريني چاغيراجاغام،
رب منه نئجات وره‌جک. ۱۷ آخشام واختي، سحر واختي،
گون اورتا واختي دوعا اده‌جيم،
اوجا سَسله باغيراجاغام،
او منئم سسئمي اشئده‌جک. ۱۸ ضئدّئمه اولان موحارئبه‌دن،
مني سالاماتليقلا خئلاص اده‌جک،
چونکي ضئدّئمه قالخان چوخدور. ۱۹ ازلدن بري تختئنده اوتوران تاري اشئده‌جک،
اونلاري ذلئل اده‌جک. سِلا.
چونکي اونلار اصلا ديئشئلمئرلر،
تاريدان قورخمورلار. ۲۰ يولداشيم دوستونا اَل قالديرير،
دوستلوق عهدئني پوزور.
عهدئني سينديريب. ۲۱ آغزينين سؤزلري کره ياغيندان داها ياغلي‌دير،
لاکئن اوره‌يئنده موحارئبه وار؛
سؤزلري زيتون ياغيندان داها يومشاقدير،
لاکئن يالين قيلينجلاردير. ۲۲ يوکونو ربّه بوراخ،
او، سني پايدار ادر؛
صالح آدامين ييخيلماغينا هچ واخت ائجازه ورمز. ۲۳ آمّا سن، اي تاري،
اونلاري هلاکت قويوسونا آتاجاقسان؛
قان تؤکَنلرئن،
حئيله‌گر آداملارين عؤمرو يارييا چاتماياجاق،
لاکئن من سنه توکّول اده‌جيم.

- PSA
- ←
- ۵۵
- →

© 2008 Bible Society of Azerbaijan