- 1SA
- ←
- ۱۸
- →

۱۸
داوود و يوناتان ۱ داوود شاعوللا صؤحبتئني قورتارميشدي کي، يوناتانين قلبي داوودون قلبئنه باغلاندي و يوناتان اونو اؤز جاني کئمي سِودي. ۲ شاعول او گون داوودو اؤز يانيندا ساخلاييب ائجازه ورمه‌دي کي، آتاسينين اِوئنه قاييتسين. ۳ يوناتان داوودلا عهد باغلادي، چونکي اونو اؤز جاني کئمي سِوئردي. ۴ يوناتان جوبّه‌سئني اَينئندن چيخارديب قيلينج، اوخ-کامان و کمرئني ائله برابر داوودا وردی. ۵ بلجه داوود شاعولون گؤندردئيي هر يره گدئردي، و او اوغور قازانيردي. شاعول داوودو دؤيوشچولرئنئن باشچيسي اتدي و بو هم خالقين، هم ده شاعولون اعيانلارينين گؤزونه خوش گؤروندو.
شاعولون داوودا پاخيلّيق اتمه‌سي ۶ داوود فئلئسطلي گولياتي اؤلدوروب قاييداندا، عسگرلر گری گلرکن، ائسرايئلئن بوتون شهرلرئندن آروادلار دفلر و جوربه‌جور موسئقي آلَتلرله شَنلئک ماهنيسي اوخوياراق و اويناياراق چيخيرديلار کي، شاعول پادشاهي پئشواز اتسئنلر. ۷ آروادلار اويناييب بله ماهني اوخويوردولار:
“شاعول قيردي مئنلري،
داوود اون مئنلري.” ۸ شاعول بوندان چوخ قضبلَندي، چونکي بو سؤز اونون خوشونا گلمه‌دي و ددي: “داوود اوچون اون مئنلري، منئم اوچون آنجاق مئنلري ديئرلر. آيري داها نه وار، تَکجه پادشاهليق قالدي کي، اونا ورئلسئن؟” ۹ او گوندن سونرا شاعول داووددان شوبهه‌لَندي. ۱۰ او گونون صاباحي تارينين طرفئندن شر روح شاعولون اوستونه قووّتله گلدي و او، اِوئنئن اورتاسيندا دَلي حالينا دوشدو. داوود دا هر گون اتدئيي کئمي، گئنه ده اَلئنده چنگ چاليردي. شاعولون اَلئنده بئر نئزه وار ائدي. ۱۱ شاعول “داوودو بو نئزه ائله دووارا ياپيشديريم” دوشونوب، نئزه‌ني آتدي. لاکئن داوود اونون قاباغيندان ائکي دفه کنارا چکئلدي. ۱۲ شاعول داووددان قورخدو، چونکي رب داوودلا ائدي و شاعولدان آيريلميشدي. ۱۳ اونا گؤره ده شاعول اونو اؤز يانيندان اوزاقلاشديريب مئنباشي اتدي و داوود خالقي دؤيوشه آپاريب-گتئرميه باشلادي. ۱۴ داوود بوتون يوروشلرئنده اوغور قازانيردي، چونکي رب اونونلا ائدي. ۱۵ شاعول داوودون بؤيوک اوغورلار قازانديغيني گؤرنده داها دا قورخدو. ۱۶ آمّا بوتون ائسرايئل و يهودا خالقي داوودو سِوئردئلر، چونکي اونلاري دؤيوشلره آپاريب-گتئرئردي. ۱۷ او واخت شاعول داوودا ددي: “باخ، بودور بؤيوک قيزيم مِرَب، اونو سنه اَره وره‌جيم. آنجاق سن منئم خاطئرئم اوچون جسور اول و ربّئن دؤيوشلرئني آپار.” چونکي بله دوشوندو: “قوي منئم اَلئم يوخ، فئلئسطلی‌لرئن اَلي اونون ضئدّئنه اولسون.” ۱۸ داوود شاعولا ددي: “مگر من کئمَم کي؟ جانيمين نه دَيَري وار؟ يا دا ائسرايئلده آتامين نسلی کئمدئر کي، پادشاها کوره‌کَن اولوم؟” ۱۹ لاکئن شاعولون قيزي مِرَب، داوودا ورئله‌جيي واخت، مِخولالي عَدري‌اِله اَره ورئلدي. ۲۰ شاعولون او بئري قيزي مئکَل داوودا وورولموشدو. بو خبري شاعولا چاتديرديلار و بو اونون گؤزونده خوش گؤروندو. ۲۱ شاعول دوشوندو: “داوودا مئکَلي ورئم کي، بو اونا بئر تله اولسون. قوي فئلئسطلی‌لرئن اَلي داوودون ضئدّئنه اولسون.” اونا گؤره ده داوودا ددي: “بو گون منه کوره‌کن اولماغا گئنه فورصتئن وار.” ۲۲ سونرا اعيانلارينا امر اتدي: “داوودا گئزلئجه ديئن: «باخ پادشاهين سندن خوشو گلئر و بوتون اعيانلاري دا سني سِوئر؛ گل ائندي پادشاها سن کوره‌کَن اول.»” ۲۳ شاعولون اعيانلاري بو سؤزلري داوودا اشئتدئرَنده، او ددي: “مگر پادشاها کوره‌کن اولماق سئزئن گؤزونوزه کئچئک گلئر، هم ده من کي، کاسيب و اَهَمئيّتسئز بئر آدامام؟” ۲۴ شاعولون اعيانلاري داوودون ددئکلرئني شاعولا خبر وردئلر. ۲۵ او واخت شاعول ددي: “داوودا دئيَرسئنئز: «پادشاه سندن باشليق پولو ائسته‌مئر. آنجاق پادشاهين دوشمنلرئندن قئصاص آلماق اوچون يوز فئلئسطلي‌نئن ختنه دَرئسئني ائسته‌يئر.»” شاعول بونو قوراشديرميشدي کي، داوودو فئلئسطلی‌لرئن اَلي ائله هلاک اتسئن. ۲۶ شاعولون اعيانلاري بو سؤزلري داوودا چاتديرديلار و پادشاهين کوره‌کني اولماق اونون گؤزونده خوش گؤروندو. تعيئن اولونان گونلر حله باشا چاتماميش، ۲۷ داوود قالخيب آداملاري ائله گتدي و فئلئسطلی‌لردن ائکي يوز کئشئني اؤلدوردو. پادشاهين کوره‌کني اولماق اوچون داوود اونلارين ختنه دَرئلرئني گتئردي و اونلاري تام سايدا پادشاها وردئلر. شاعول قيزي مئکَلي داوودا اَره وردی. ۲۸ شاعول ربّئن داوودلا اولدوغونو، قيزي مئکَل ده داوودو سِودئيئني گؤرنده ۲۹ داووددان داها دا قورخدو. و عؤمرونون آخيرينا قدر اونا دوشمن اولدو. ۳۰ فئلئسطلی‌لرئن باشچيلاري دؤيوشه چيخيرديلار. اونلار هر دفه دؤيوشه چيخاندا، داوود شاعولون اعيانلارينين هاميسيندان داها چوخ باشاريلي اولوردو. بونا گؤره ده اونون آدي چوخ شؤهرَتلَنمئشدي.

- 1SA
- ←
- ۱۸
- →

© 2008 Bible Society of Azerbaijan