- LUK
- ←
- ۵
- →

۵
ائلک شاگئردلر
(متّا 4:‏18-‏22، مرقوس 1:‏16-‏20) ۱
بئر گون عئسا جنئسارت گؤلونون
قيراغيندا دورموشدو کي، خالق تارينين کلاميني اشئتمک اوچون اونون اطرافينا ييغيليب، اونو سيخيشديريرديلار. ۲ عئسا گؤلون قيراغيندا ائکي قاييغين دوردوغونو گؤردو؛ لاکئن باليقچيلار قاييقلاردان چيخيب تورلاريني يويوردولار. ۳ قاييقلارين بئرئنه مئندي. بو قاييق شمعونون ائدي. عئسا اوندان خاهئش اتدي کي، ساحئلدن بئر آز آرالانسين. و قاييقدا اوتوروب خالقا تعلئم ورئردي. ۴ سؤزونو قورتاراندان سونرا شمعونا ددي: “درئن يره سور و باليق توتماق اوچون تورلارينيزي سويا آتين.” ۵ شمعون جاوابيندا اونا ددي: “اوستاد! بوتون گجه چاليشديق، هچ بئر شي توتا بئلمه‌دئک. آمّا سنئن سؤزونه گؤره تورلاري آتاجاغام.” ۶ و بونو ادن زامان چوخلو باليق توتدولار؛ او قدر کي، تورلاري ييرتيليردي. ۷ او بئري قاييقدا اولان شرئکلرئنه ائشاره اتدئلر کي، گلئب اونلارا کؤمک اتسئنلر. اونلار دا گلئب هر ائکي قاييغي باليقلا دولدوردولار، بله کي، قاييقلار باتماغا باشلادي. ۸ شمعون پطروس بونو گؤرن زامان عئسانين آياقلارينا دوشوب ددي: “يارب، مندن اوزاقلاش، چونکي من گوناهکار بئر کئشئيم.” ۹ اوندان اؤتري کي، توتدوقلاري باليقلارين چوخلوغوندان اونو و اونونلا اولانلارين هاميسيني حيرت بورودو. ۱۰ و بله ده زِبِدِيئن اوغوللاري يعقوب و يوحنّاني دا کي، شمعونون شرئکي ائدئلر. عئسا شمعونا ددي: “قورخما! بوندان سونرا ائنسانلاري توتاجاقسان.” ۱۱ اونلار قاييقلاري ساحئله چکدئلر و هر شيي آتيب عئسانين دالينجا گتدئلر.
عئسا جوذاملي بئر آداما شفا ورئر
(متّا 8:‏1-‏4، مرقوس 1:‏40-‏45) ۱۲ عئسا شهرلرئن بئرئنده اولاندا، بئر آدامي اونون يانينا گتئردئلر کي، هر يانيني جوذام توتموشدو. آدام عئساني گؤرن واخت اوزو-اوسته يره دؤشه​نئب يالواردي: “يارب، اگر ائستيه​سن، مني طاهئر اده بئلرسن.” ۱۳ عئسا الئني اوزاتدي و اونا توخونوب ددي: “ائسته‌يئرم، طاهئر اول.” آدام آنَن جوذامدان قورتولدو. ۱۴ عئسا اونا تاپشيردي کي، هچ کئمه بئر سؤز دمه‌سئن، آنجاق گدئب اؤزونو کاهئنه گؤرسدسئن و طاهئر اولدوغو اوچون موسانين بويوردوغو کئمي قوربان تقدئم اتسئن کي، اونلارا شهادت اولسون. ۱۵ آمّا عئسانين حاقّيندا خبر داها دا چوخ ياييليردي؛ و چوخ آدام اونو اشئتمک و ناخوشلوقلاريندان صاغالماق اوچون اونون يانينا گلئردئلر. ۱۶ آمّا او اؤزو مورتّب ساکئت يرلره چکئلئب، دوعا ادئردي.
بئر ائفلئجئن شفاسي
(متّا 9:‏1-‏8، مرقوس 2:‏1-‏12) ۱۷ تعلئم وردئيي گونلرئن بئرئنده جلئل، يهودئيه، و اورشلئمئن هامي کندلرئندن گلمئش فرئسئلر و دئن عالئملري اوتورموشدولار و عئسا، ربّئن قووّتي ائله ناخوشلارا شفا ورئردي. ۱۸ بو آرادا، بئر نچه نفر، ائفلئج بئر آدامي ياتاق اوستونده گتئردئلر و چاليشيرديلار کي، اونو ائچه‌ري گتئرئب عئسانين حوضوروندا يره قويسونلار. ۱۹ آداملارين چوخلوغونا گؤره ائچه‌ري گئره بئلمه‌دئکلري زامان، اِوئن دامينا چيخديلار و دامين سئفاللاري آراسيندان اونو ياتاغي ائله اورتايا، عئسانين قاباغينا اندئردئلر. ۲۰ عئسا اونلارين ائمانيني گؤرنده ددي: “آي کئشي، گوناهلارين باغيشلاندي.” ۲۱ دئن عالئملري و فرئسئلر اؤزلرئنده بله دوشونوردولر: “بو آدام کئمدئر کي، بله کوفر دانيشير؟! واحئد تاريدان باشقا کئم گوناهلاري باغيشلايا بئلر؟!” ۲۲ لاکئن عئسا اونلارين نه فئکئر اتدئکلرئني بئلدي و اونلارا جاواب ورئب ددي: “اوره‌يئنئزده نه فئکئر ادئرسئنئز؟! ۲۳ هانسي داها آساندير؛ «گوناهلارين سنه باغيشلاندي» دمک، يوخسا «قالخ، يري!» دمک؟! ۲۴ آمّا اونون اوچون کي، بئله​سئنئز ائنسان اوغلونون ير اوزونده گوناهلاري باغيشلاماق ائقتئداري وار…” ائفلئج آداما ددي: “سنه ديئرم: دور، ياتاغيني گؤتور و اِوئنه گت!” ۲۵ او آندا ائفلئج آدام اونلارين گؤزونون قاباغيندا قالخيب ياتاغيني گؤتوردو و تارييا حمد اده-اده اوئنه گتدي. ۲۶ هاميني حيرت بورودو و تارييا حمد ادئردئلر و بؤيوک قورخو ائچئنده ديئردئلر: “بو گون قرئبه ائشلر گؤردوک!”
عئسا لاوئني چاغيرير
(متّا 9:‏9-‏13، مرقوس 2:‏13-‏17) ۲۷ بونلاردان سونرا، عئسا اشئيه چيخدي و لاوي آدلي باج ييغان بئر آدامي باجخانادا اوتورموش گؤردو. و اونا ددي: “داليمجا گل!” ۲۸ لاوي ده هر شيي بوراخيب آياغا قالخدي و اونون دالينجا گتدي. ۲۹ و اؤز اوئنده عئسا اوچون بؤيوک بئر قوناقليق وردي. اونلارلا سوفره باشيندا بئر چوخ باج ييغانلار و اؤزگه آداملار وار ائدي. ۳۰ دئن عالئملري و فرئسئلر ديئنئب عئسانين شاگئردلرئنه ددئلر: “نه اوچون باج ييغانلار و گوناهکار آداملارلاا ييئب-ائچئرسئنئز؟!” ۳۱ لاکئن عئسا جاواب ورئب اونلارا ددي: “صاغ آداملار يوخ، ناخوش آداملار طبئبه مؤحتاجديرلار. ۳۲ من گلمئشم کي، صالح آداملاري يوخ، گوناهکار آداملاري تؤوبه​يه چاغيريم.” ۳۳ اونلار عئسايا ددئلر: “نه اوچون يحيانين شاگئردلري تز-تز اوروج توتوب، دوعا ادئرلر. فرئسئلرئن شاگئردلري ده بله ادئرلر. آمّا سنئن شاگئردلرئن ييئب-ائچئرلر؟” ۳۴ عئسا اونلارا ددي: “بَي اوغلان دوستلارينين يانيندا اولانا قدر، آيا اونلارا اوروج توتدورا بئلرسئنئز؟ ۳۵ لاکئن او گونلر گله​جک کي، بَي اونلارين الئندن آلينسين. اونلار او زامان، او گونلرده اوروج توتاجاقلار.” ۳۶ و اونلارا بئر مثل ده ددي: “هچ کس تزه پالتاردان بئر پارچا قوپارديب، کؤهنه پالتارا ياماق وورماز. بله اولسا، هم تزه پالتاري ييرتار، هم ده تزه پالتاردان آلينان پارچا کؤهنه پالتارا ياراشماز. ۳۷ هچ کس ده تزه شرابي کؤهنه تولوقلارا دولدورماز. بله اولسا، تزه شراب تولوقلاري پارتلادار؛ هم اؤزو تؤکولر، هم ده تولوقلار هدر اولار. ۳۸ تزه شراب تزه تولوقلارا دولدورولمالي‌دير. ۳۹ و هچ کئم کؤهنه شرابي ائچندن سونرا، تزه شرابي ائسته‌مز. چونکي دئير: «کؤهنه​سي ياخشي‌دير.»”

- LUK
- ←
- ۵
- →

© 2008 Bible Society of Azerbaijan