- PSA
- ←
- ۴۶
- →

۴۶
۱ بئزئم پناهيميز، بئزئم گوجوموز تاري‌دير،
دارليقلاردا کؤمک اوچون همئشه حاضيردير. ۲ اونا گؤره ده قورخماياجاغيق؛
اگر ير اوزو آلت-اوست اولسا دا،
اگر داغلار دهنز دئبئنه تؤکولسه‌لر ده ۳ اگر اونون سولاري داشيب جوشسا دا،
اگر داغلار سولارين هوجوملاري ائله تئتره‌سه‌لر ده. سِلا ۴ بئر چاي وار کي، اونون آرخلاري تارينين شهرئنه آخير،
اوجالاردا اولانين موقدّس مسکنئنه شادليق گتئرئر. ۵ تاري بو شهرئن ائچئنده‌دئر،
يرئندن اصلا ترپشمز.
سحر آچيلاندا تاري اونا کؤمک وِرَر. ۶ مئلّتلر قايناشيرلار، اؤلکه‌لر ترپشئرلر؛
تاري سسله‌نئر و ير ارئيئر. ۷ قوشونلارين ربّي بئزئمله‌دئر؛
يعقوبون تاريسي بئزئم قالاميزدير. سِلا ۸ گلئن، ربّئن اتدئکلرئني گؤرون؛
گؤرون ير اوزونه نجه پرئشانليق گتئرئب! ۹ يرئن او باشينا قدر موحارئبه‌لري دوردورور؛
اوخ-کامانيني سينديرير،
نئزه‌ني آرادان بؤلور،
دؤيوش آرابالاريني اوددا يانديرير. ۱۰ “ساکئت دورون و بئلئن کي، تاري منم.
مئلّتلر آراسيندا تاعالا اولاجاغام،
ير اوزونده تاعالا اولاجاغام!” ۱۱ قوشونلارين ربّي بئزئمله‌دئر؛
يعقوبون تاريسي بئزئم قالاميزدير. سِلا

- PSA
- ←
- ۴۶
- →

© 2008 Bible Society of Azerbaijan