- PRO
- ←
- ۲۸
- →

۲۸
۱ شر آدام قووالايان يوخ ائکن قاچار،
آمّا صالح آدام آصلان کئمي جسور دايانار. ۲ اؤلکه ده عوصيان اولان واخت، اونون ريئسلري چوخ اولار،
لاکئن آنلايان و بئلن آدام اونو برقرار ادر. ۳ کاسيب آداملارا ظولم ادن يوخسول کئشي،
سل کئمي آخان ياغيش کئمي‌دئر کي، چؤرک قويماز. ۴ تعلئمي بوراخانلار شر آدامي تعرئفله‌يرلر،
آمّا اونو ساخلايانلار اونلارا ضئدّ دورارلار. ۵ پئس آداملار عدالتي آنلامازلار،
لاکئن ربّي آختارانلار هر شيي آنلايارلار. ۶ کامئللئکده ياشايان يوخسول،
يوللاريندا اَيري اولان وارليدان داها ياخشي‌دير. ۷ تعلئمه عمل ادن هر کس آنلاقلي اوغولدور،
آمّا قارينقولولارلا آياق اولان آدام آتاسيني اوتانديرار. ۸ مال-دؤولتئني موعامئله و سلمخورلوقلا آرتيران آدام،
اونو کاسيبلارا يازيغي گلن اوچون بوراخار. ۹ قولاغيني تعلئمي اشئتمکدن دؤنده‌رن آدامين دوعاسي دا
مکروهدور. ۱۰ کئم صالح آداملاري پئس يولا آزديرسا،
قازديغي چوخورا اؤزو دوشر؛
لاکئن کامئللر ياخشي مئراث آلارلار. ۱۱ وارلي آدام اؤز نظرئنده حئکمتلئدئر،
آمّا آنلايان کاسيب اونو آراشديرار. ۱۲ صالح آداملار شاد اولاندا بؤيوک عئزّت اولار،
لاکئن شر آداملار حاکئم اولاندا خالق اؤزونو گئزله‌در. ۱۳ خاطالارينين اوستونو اؤرتن آدام مووفّق اولماز،
اونلاري اعتئراف ادئب، اونلاردان ال چکن آدام مرحمت تاپار. ۱۴ خوش او آدامين حالينا کي، همئشه ربدن قورخور؛
لاکئن اوره‌يئني برک ادن آدام بلايا دوشر. ۱۵ کاسيب خالقين اوستونه پئس حاکئم،
نرئلده‌ين آصلان و جومان آيي کئمي‌دئر. ۱۶ فراستسئز آغا بؤيوک بئر ظالئم اولار،
آمّا طاماحدان نئفرت ادن عؤمرونو اوزادار. ۱۷ بئر کئمسه‌نئن قاني بوينوندا اولان آدام قبئره قاچار،
اونا هچ کس کؤمک اتمه‌سئن. ۱۸ کامئل آدام نئجات تاپار،
لاکئن يوللاري اَيري اولان آدام بئردن ييخيلار. ۱۹ تورپاغيندا ائشله‌ين آدام چؤرکله دويار،
لاکئن بوش شيلرئن دالينجا گدن آدام يوخسوللوقلا دويار. ۲۰ اعتئبارلي آدامين برکتلري چوخدور،
آمّا ثروت قازانماغا تله‌سن آدام جزاسيز قالماز. ۲۱ طرفدارليق اتمک ياخشي ديئل،
چونکي بئر آدام بئر تئکه چؤرک اوچون خاطا ادر. ۲۲ خسئس آدام مال-دؤولت دالينجا قاچار،
و بئلمز کي، احتئياج اوستونه گلئر. ۲۳ بئر آدامي دانلايان آخيردا،
يوموشاق دئل‌له آلداتان آدامدان داها چوخ لوطف قازانار. ۲۴ آتاسيني، يا دا آناسيني سويوب “خاطا ديئل” دئين آدام،
محو ادنله شرئکدئر. ۲۵ اوره‌يئنده تکبّورلو اولان داعوا قالديرار،
آمّا ربّه توکّول ادن آدام بول دويار. ۲۶ اؤز عاغلينا اعتئماد ادن، آخماغين بئري‌دئر،
لاکئن حئکمتله ياشايان آدام قورتولار. ۲۷ يوخسولا ورن آدام مؤحتاج قالماز،
لاکئن اوندان گؤز چوئرن آداما چوخ لعنت اولار. ۲۸ شر آداملار قالخاندا، خالق اؤزونو گئزله‌در،
اونلار هلاک اولاندا، صالح آداملار آرتار.

- PRO
- ←
- ۲۸
- →

© 2008 Bible Society of Azerbaijan