- LEV
- ←
- ۲
- →

۲
تاخيل تقدئمی ۱ کئمسه ربّه تاخيل تقدئمي گتئرسه، تقدئمي نارين اون اولسون، اوستونه ده ياغ تؤکوب، کوندور قويسون. ۲ اونو هارون نسلئندن گلن کاهئنلره گتئرسئن. کاهئن بئر اوووج نارين اونلا ياغ و کوندورون هاميسيني گؤتوروب، قوربانگاهدا خاطئره تقدئمي اولاراق توستوله‌دئب يانديرسين؛ بو ربّه خوش عطئر اوچون، اودلا تقدئم اولونان قورباندير. ۳ تاخيل تقدئمئنئن قالان حئصّه‌سي هارونلا اؤولادلارينا عاييد اولسون. بو حئصّه رب اوچون اودلا اولونان تقدئملردن لاپ موقدّسي‌دئر. ۴ تندئرده پئشئرئلمئش تاخيل تقدئمي گتئرنده، ياغلا قاتيشميش نارين اوندان دوزَلمئش ماياسيز فطئرلر، يا دا اوستونه ياغ سورتولموش ماياسيز کولچه‌لر تقدئم ات. ۵ اگر تقدئمئن ساجدا پئشمئش تاخيل تقدئمي‌دئر، گرک نارين اوندان، ماياسيز و ياغلا قاتيشميش اولسون. ۶ اونو تئکه-تئکه اده‌جکسن و اوستونه ياغ تؤکه‌جکسن. بو، تاخيل تقدئمي‌دئر. ۷ اگر تقدئمئن تاوادا پئشَن تاخيل تقدئمي‌دئر، او گرک نارين اون و ياغلا حاضيرلانسين. ۸ بو شيلرله حاضيرلانان تاخيل تقدئمئني ربّئن يانينا گتئرنده، او گرک کاهئنه ورئلسئن و کاهئن تقدئمي قوربانگاها آپارسين. ۹ کاهئن بو تاخيل تقدئمئندن، خاطئره تقدئمي اولان اون پايي گؤتوروب، اونو قوربانگاهدا توستوله‌دئب يانديرسين؛ بو ربّه خوش عطئر اوچون، اودلا تقدئم اولونان قورباندير. ۱۰ تاخيل تقدئمئنئن قالان حئصّه‌سي هارونلا اؤولادلارينا عاييد اولسون. بو حئصّه اودلا ربّه اولونان تقدئملردن لاپ موقدّسئدئر. ۱۱ ربّه گتئردئيئن هچ بئر تاخيل تقدئمي، مايالي خمئردن حاضيرلانماسين. ترکئبئنده مايا و يا بال اولان تقدئم رب اوچون گتئرئلسئن. توستوله‌دئلئب يانديريلماسين. ۱۲ محصولون ائلک ثمرئني ائلک محصول تقدئملري اولاراق ربّه گتئرئن. آمّا خوشا گلن عطئر کئمي قوربانگاهدا تقدئم اولونماسين. ۱۳ تاخيل تقدئملرئنئن هر بئرئني دوزلا؛ بلجه تارينين عهدئنئن دوزونو تاخيل تقدئمئندن قييما؛ بوتون تقدئملرئني دوزلا. ۱۴ اگر سن ربّه نوباريندان تاخيل تقدئمئني گتئرئرسن، اوندا تزه تاخيل باشلاريني اوددا قوووروب، يارماسيني نوبار تاخيل تقدئمي اوچون تقدئم ات. ۱۵ اونون اوستونه ياغ تؤک، کوندور قوي. بو، تاخيل تقدئمي‌دئر. ۱۶ کاهئن بئر آز يارماني ياغي ائله گؤتوروب، بوتون کوندورو ائله اونون خاطئره تقدئمئني توستوله‌دئب يانديرسين؛ بو ربّه خوش عطئر اوچون، اودلا تقدئم اولونان قورباندير.

- LEV
- ←
- ۲
- →

© 2008 Bible Society of Azerbaijan