- GEN
- ←
- ۲۲
- →

۲۲
ائبراهئمئن ائمتاحانا چکئلمه‌سی ۱ بو شيلردن سونرا تاري ائبراهئمي ائمتاحانا چکئب اونا ددي: “اي ائبراهئم!” ائبراهئم ددي: “بورادايام!” ۲ تاري ددي: “سودئيئن يگانه اوغلون ائسحاقي گؤتور و مورئيا اؤلکه‌سئنه گت. اورادا سنه گؤرسده‌جَيئم بئر داغدا اوغلونو يانديرما قورباني تقدئم ات.” ۳ ائبراهئم سحر تزدن قالخدي و اِششه‌يئني پالانلادي. اؤزو ائله ائکي نؤکرئني و اوغلو ائسحاقي گؤتوردو. او، يانديرما قورباني اوچون اودون ياردي و قالخيب تارينين ددئيي يِره يولا دوشدو. ۴ ائبراهئم اوچونجو گون باشيني قالديريب اوزاقدان او يِري گؤردو. ۵ او، نؤکرلرئنه ددي: “سئز اِششَکله بئرلئکده بورادا قالين، من اوغوللا اورايا گده‌جيم. پرستئش ادئب، يانينيزا قاييداريق.” ۶ ائبراهئم يانديرما قورباني اوچون اودون گؤتوروب اوغلو ائسحاقين کوره‌يئنه قويدو، لاکئن اودو و بيچاغي اؤزو گؤتوردو. اونلار بئرلئکده گتدئلر. ۷ ائسحاق آتاسي ائبراهئمه ددي: “آي آتا!” ائبراهئم جاواب وردی: “بورادايام، اوغلوم”. ائسحاق ددي: “باخ، اود و اودون وار، بس يانديرما قورباني اوچون قوزو هارادادير؟” ۸ ائبراهئم ددي: “اوغلوم، يانديرما قورباني اوچون قوزونو تاري اؤزو حاضيرلاياجاق.” اونلار بئرلئکده گتدئلر. ۹ سونرا تارينين ائبراهئمه ددئيي يِره گلدئلر. ائبراهئم اورادا بئر قوربانگاه دوزَلدئب اودونلاري دوزدو و اوغلو ائسحاقين اَل-قولونو باغلاييب قوربانگاها، اودونلارين اوستونه قويدو. ۱۰ ائبراهئم اَلئني اوزاديب اوغلونون باشيني کَسمک اوچون بيچاغي گؤتوردو. ۱۱ آمّا ربّئن مله‌يي گؤيدن اونو چاغيردي: “ائبراهئم، ائبراهئم!” او ددي: “بورادايام!” ۱۲ مَلَک ددي: “اوشاغا اَل اوزاتما و اونا بئر شي اتمه. ائندي بئلدئم کي، سن تاريدان قورخورسان؛ اؤز يگانه اوغلونو مندن قييمادين.” ۱۳ ائبراهئم باشيني قالديريب باخدي و آرخاسيندا بئر قوچ گؤردو کی، بوينوزلاري کوللوغا ائلئشمئشدی. ائبراهئم گدئب قوچو گؤتوردو و اوغلونون عوضئنه يانديرما قورباني تقدئم اتدي. ۱۴ ائبراهئم او يِري «يَهوِه يئرِه» چاغيردي؛ بونا گؤره ده ائندئيه قدر بله ديئلئر: “ربّئن داغيندا حاضيرلاناجاق.” ۱۵ ربّئن مله‌يي گئنه گؤيدن ائبراهئمي چاغيريب ددي: ۱۶ “رب ديئر: اؤز وارليغيما آند ائچمئشم کي، سن بو ائشي اتدئيئنه و يگانه اوغلونو قييماديغينا گؤره ۱۷ سنه بؤيوک بئر برکت وره‌جيم، نسلئني گؤيده‌کي اولدوزلار و دهنز ساحئلئنده‌کي قوم قدر آرتيريب چوخالداجاغام. سنئن نسلئن اؤز دوشمنلرئنئن شهرلرئنه صاحئب اولاجاق. ۱۸ دونيانين بوتون مئلّتلري سنئن نسلئنئن واسئطه‌سئله برکت آلاجاق، چونکي سن منئم سؤزومه قولاق آسدين.” ۱۹ سونرا ائبراهئم اؤز نؤکرلرئنئن يانينا قاييتدي و اونلار قالخيب، «بئر شئبايا» گتدئلر. ائبراهئم «بئر شئبادا» ساکئن اولدو.
ناخورون نسلی ۲۰ بئر مودّت سونرا ائبراهئمه خبر ورئب ددئلر: “باخ، مئلکا قارداشين ناخورا اوشاقلار دوغدو: ۲۱ ائلک اوغلو اوس، اونون قارداشي بوز، اَرامين آتاسي اولان قِموعِل، ۲۲ کِسِد، خَزو، پئلداش، يئدلاف و بِتوعِل.” ۲۳ بِتوعِلدن رئبقا اولدو. بو سکّئز اؤولادي مئلکا، ائبراهئمئن قارداشي ناخورا دوغدو. ۲۴ اونون رِعوما آدي اولان جارئيه‌سي ده تِبَخي، قَخَمي، تَخَشي و مَعَکاني دوغدو.

- GEN
- ←
- ۲۲
- →

© 2008 Bible Society of Azerbaijan