- EZR
- ←
- ۸
- →

۸
عِزرا‌نئن يول هموطنلرئنئن سئياهيسي ۱ اَرتَخشَستانين پادشاهليغي زاماني منئمله بابئلدن گلن و آدلاري قيد ادئلمئش نسئل باشچيلاري بونلاردير: ۲ پئنِخاس اؤولادلاريندان گِرشوم، ائتامار اؤولادلاريندان دانيال، داوود اؤولادلاريندان خَطّوش، ۳ شِکَنيا نسلئندن، پَرعوش اؤولادلاريندان، زِکَريا و اونونلا بئر نسئلدن قيده آلينان يوز اَلّي کئشي. ۴ پَخَت-‌موآب اؤولادلاريندان زِرَخيا اوغلو اَلئهوعِنه‌ي و اونونلا برابر ائکي يوز کئشي. ۵ يَخه‌زي‌اِلئن اوغلو شِکَنيانين اؤولادلاريندان اوچ يوز کئشي. ۶ عادئن اؤولادلاريندان يوناتان اوغلو عِبِد و اونونلا برابر اَلّي کئشي. ۷ عِيلام اؤولادلاريندان عَتَليا اوغلو اِشَعيا و اونونلا برابر يتمئش کئشي. ۸ شِفَطيا اؤولادلاريندان مئکائل اوغلو زِبَديا و اونونلا برابر هشتاد کئشي. ۹ يوآب اؤولادلاريندان يِخي‌اِل اوغلو عوبَديا و اونونلا برابر ائکي يوز اون سکّئز کئشي. ۱۰ يوسئفيا اوغلو شِلومئت اؤولادلاريندان يوز آلتميش کئشي. ۱۱ بِبه‌ي اؤولادلاريندان بِبه‌ي اوغلو زِکَريا و اونونلا برابر ائيئرمي سکّئز کئشي. ۱۲ عَزگاد اؤولادلاريندان هَقّاطان اوغلو يوخانان و اونونلا برابر يوز اون کئشي. ۱۳ اَدونئقامين کئچئک اوغوللاريندان آدلاري اِلئفِلِط، يِعي‌اِل، شِمَعيا و اونلارلا برابر آلتميش کئشي. ۱۴ بئگوَي اؤولادلاريندان عوته‌ي، زَکّور و اونلارلا برابر يتمئش کئشي.
اورشلئمه قاييديش ۱۵ اونلاري اَخه‌وايا طرفه آخان کانال يانينا ييغديم و اوچ گون اورادا قالديق. خالقي و کاهئنلري گؤزدن کچئرتدئم، لاکئن اورادا لاوي اؤولادلاريندان هچ کئمي تاپماديم. ۱۶ باشچيلاردان اِلئعِزِري، اَري‌اِلي، شِمَعياني، اِلناتاني، يارئبي، اِلناتاني، ناتاني، زِکَرياني، مِشولّامي، موعلّئملردن ده يويارئبي و اِلناتاني چاغيرتديرديم. ۱۷ اونلاري عئدّونون يانينا گؤندردئم کي، کاسئفيا ديئلَن يرده باشچيليق ادئردي. اونلارا اؤيرَتدئم کي، کاسئفيا ديئلَن يرده عئدّو و قارداشلارينا، و معبدئن قوللوقچولارينا نه دسئنلر، يعني تاريميزين معبدئنه خئدمت ادن آداملاري بئزه گتئرسئنلر. ۱۸ تاريميزين ياخشي اَلي اوستوموزده اولدوغونا گؤره، ائسرايئل اوغلو لاوي اوغلو مَخلي اؤولادلاريندان بصئرتلي اولان شِرِبياني گتئردئلر، هم ده اوغوللاريني و قارداشلاريني، جَمي اون سکّئز نفري. ۱۹ خَشَبياني، اونونلا برابر مِراري اؤولادلاريندان اِشَعياني و قارداشلاري ائله اونلارين اؤولادلاريندان ائيئرمي نفري، ۲۰ معبد قوللوقچولاريندان ائکي يوز ائيئرمي نفري ده کي، لاوئلی‌لره کؤمک اتمک اوچون داوودلا باشچيلاري تعيئن اتمئشدئلر. اونلارين هاميسي آدباآد قيد اولموشدو. ۲۱ او واخت اورادا، اَخه‌وا کانالينين يانيندا اوروج اعلان اتدئم کي، تاريميزين قاباغيندا اؤزوموزو کئچئلدئب اوندان اؤزوموز، اؤولادلاريميز و بوتون ماليميز اوچون خطرسئز يول آرزو اتدئک. ۲۲ چونکي اوتانيرديم کي، دوشمنئن قاباغيندا يولدا بئزه کؤمک اتمک اوچون پادشاهدان عسگر و آتلي‌لار ائسته‌يئم. بئز پادشاهلا دانيشيب بله دِمئشدئک: “تاريميزين اَلي ياخشيليق اتمک اوچون اونو آختارانلارين اوستونده‌دئر. لاکئن اوندان دؤنَنلرئن هاميسينا اؤز گوجونو و قضبئني گؤرسدئر.” ۲۳ اله بونا گؤره ده بئز اوروج توتوب تاريميزا يالوارديق. او بئزئم دوعاميزي موستَجاب اتدي. ۲۴ کاهئنلرئن رهبرلري آراسيندان اون ائکي نفري يعني شِرِبيا، خَشَبيا و اونلارلا اون نفر قارداشلاريني سچدئم ۲۵ و او قيزيل، گوموش، و قابلاري چکئب اونلارا وردئم کي، پادشاه، مصلحتچئلر، ريئسلر و اورادا اولان بوتون ائسرايئللی‌لر، تاريميزين معبدي اوچون تقدئم اتمئشدئلر. ۲۶ اونلارين اَلئنه آلتي يوز اَلّي تالانت گوموش، يوز تالانت گوموش قاب، يوز تالانت قيزيل، ۲۷ مئن دِرهَملئک دَيَري اولان ائيئرمي قيزيل کاسا چکئب اونلارا وردئم. پارلاق مئسدن ائکي گؤزل قابي دا کي، قيزيل قدر قئيمتلي ائدي، چکئب وردئم. ۲۸ سونرا اونلارا ددئم: «سئز ربّئن موقدّسلرئسئنئز، بو قابلار دا موقدّسدئر. بو قيزيللا گوموش آتالارينيزين تاريسي رب اوچون اؤز گؤيلو ائله ادئلَن تقدئمدئر. ۲۹ دئقّتلي اولون! اونلاري کاهئنلرئن رهبرلري، لاوئلی‌لر و ائسرايئلئن نسئل باشچيلاري قاباغيندا اورشلئمده‌کي ربّئن معبدئنئن آنبارلاريندا چکئب تحوئل ورنه قدر موواظئب اولون.» ۳۰ کاهئنلر و لاوئلی‌لر چکئلمئش قيزيل و گوموش ائله قابلاري گؤتوردولر کي، اونلاري اورشلئمه، تاريميزين معبدئنه آپارسينلار. ۳۱ بئرئنجي آيين اون ائکئنجي گونو اَخه‌وا کانالينين يانيندان يولا دوشدوک کي، اورشلئمه گِدَک. تاريميزين اَلي اوستوموزده ائدي و بئزي دوشمنئن اَلئندن، يولوموزداکي کَمئنلردن قورتاردي. ۳۲ بلجه اورشلئمه چاتديق و اورادا اوچ گون قالديق. ۳۳ دؤردونجو گون تاريميزين معبدئنده قيزيل-گوموش قابلاري چکئب کاهئن اورئيانين اوغلو مِرِموتون اَلئنه وردئک. پئنِخاس اوغلو اِلعازار، لاوئلی‌لردن اولان يوشَع اوغلو يوزاباد و بئنّوي اوغلو نوعَديا دا اونلارلا ائدئلر. ۳۴ اشيالارين هاميسي ساييليب چکئلدي و بوتون چکي مئقداري يازيلدي. ۳۵ اسئرلئکدن قاييدانلار ائسرايئلئن تاريسينا بوتون ائسرايئل اوچون يانديرما قورباني اولاراق اون ائکي گاميش، دوخسان آلتي قوچ، يتمئش يدّي قوزو و گوناه قورباني اولاراق اون ائکي اِرکَک کچي تقدئم اتدئلر. بونلارين هاميسي ربّه يانديرما قوربانلاري ائدي. ۳۶ سونرا اونلار پادشاهين فرمانلاريني پادشاهين ساتراپلارينا و فَرات چايينين قرب طرفئنده‌کي والئلرئنه وردئلر. اونلار دا خالقا و تارينين معبدئنه کؤمک اتدئلر.

- EZR
- ←
- ۸
- →

© 2008 Bible Society of Azerbaijan