- HOS
- ←
- ۱۲
- →

۱۲
۱ اِفرايئم يِل‌له بَسله‌نئر،
بوتون گون شرق کوله‌يئنئن دالينجا گِدئر.
يالاني، قدّارليغي آرتيرير.
آشورلا عهد باغلايير،
مئصئره زيتون ياغي گؤنده‌رئر. ۲ ربّئن يهودا ائله داعواسي وار،
يعقوبو گتدئيي يوللارا گؤره جزالانديراجاق،
عمل‌لرئنه گؤره اونا عوض وره‌جک. ۳ او حله آنا بطنئنده ائکن
قارداشينين توپوغوندان توتدو،
بؤيوکلوک چاغيندا تاري ائله گولَشدي. ۴ مَلَکله گوله‌شئب اونا قالئب گلدي،
آغلاياراق اوندان ائلتئفاط ائسته‌دي.
او تاري ائله بِيت‌ائلده گؤروشدو،
اورادا تاري اونونلا
دانيشدي؛ ۵ رب، قوشونلار تاريسي،
رب آديندا يادا ساليلير. ۶ بونا گؤره ده سن تارينا دؤن،
محبّت، و عدالتي يرئنه يتئر،
همئشه تاريني گؤزله. ۷ او، تاجئردئر،
اَلئنده‌کي آلداديجي تَره‌زي ائله
آلداتماغي سِوئر. ۸ اِفرايئم ديئر:
“دوغرودان دا، من وارلي‌يام،
اؤزوم اوچون ثروت ييغميشام.
چکدئيئم بوتون زحمتلرده،
گوناه ساييلاجاق بئر تقصئر منده تاپا بئلميه‌جکلر.” ۹ “لاکئن سني مئصئردن چيخاردان
تارين رب منم.
بايرام گونلرئنده اولدوغو کئمي
سني گئنه اؤز چاديرلاريندا ساکئن اده‌جيم. ۱۰ من نبي‌لرله دانيشديم،
چوخلو رؤيا گؤنده‌ردئم،
پيغمبرلرئن دئلئندن مثللر ددئم.” ۱۱ گئلعاد خالقي تقصئرلئدئر،
دوغرودان دا، يارامازدير.
گئلگالدا گاميشلاري قوربان کَسئرلر.
اونلارين قوربانگاهلاري
شوخوملانميش زَمئده‌کي داش قالاقلاري کئمئدئر. ۱۲ يعقوب اَرام تورپاغينا قاچدي،
اورادا ائسرايئل آرواد اوچون قول اولدو،
آروادا گؤره قويون قوروقچوسو اولدو. ۱۳ رب ائسرايئلي بئر پيغمبر واسئطه‌سئله
مئصئردن چيخارتدي،
بئر پيغمبر واسئطه‌سئله اونو قورودو. ۱۴ اِفرايئم تاريني بَرک قضبلَندئرئب،
اونا گؤره ده تؤکدويو قانين تقصئري اؤز بوينوندا اولاجاق.
اونون پروردئگاري، اونون روسوايچيليغيني اؤزونه قايتاراجاق.

- HOS
- ←
- ۱۲
- →

© 2008 Bible Society of Azerbaijan