- GEN
- ←
- ۴۶
- →

۴۶
يعقوبون مئصئره گتمه‌سی ۱ ائسرايئل بوتون وار-يوخو ائله بئرلئکده يولا چيخدي. بئر شئبايا گلئب، آتاسي ائسحاقين تاريسينا قوربانلار کسدي. ۲ تاري، گجه رؤيالاريندا ائسرايئلي چاغيردي: “يعقوب! يعقوب!” يعقوب جاواب وردی: “بويور، بورادايام.” ۳ تاري ددي: “من تارييام، آتانين تاريسييام. مئصئره گتمکدن قورخما، چونکي اورادا سندن بؤيوک بئر مئلّت تؤره‌ده‌جيم.” ۴ من ده سنئنله بئرلئکده مئصئره گده‌جيم. سني گئنه اورادان گتئره‌جيم. يوسئف اؤز اَلي ائله سنئن گؤزلرئني باغلاياجاق.” ۵ يعقوب بئر شئبادان چيخدي. ائسرايئلئن اوغوللاري آتالاري يعقوبو و آرواد-اوشاقلاريني فئرعونون گؤندردئيي عارابالارا مئندئردئلر کي، آپارسينلار. ۶ يعقوب و اونون بوتون اؤولادلاري حيوانلاريني و کَنَعان تورپاغيندا مالئک اولدوغو هر شيي گؤتوروب مئصئره گلدئلر. ۷ او، اؤزو ائله بئرلئکده، اوغوللاريني و قيزلاريني، اوغول نوه‌لرئني و قيز نوه‌لرئني و بوتون اؤولادلاريني مئصئره گتئردي. ۸ ائسرايئلئن مئصئره گلن اوغوللارينين، يعقوبلا اوغوللارينين آدلاري بله‌دئر: يعقوبون ائلک اوغلو رِعوبئن. ۹ رِعوبئنئن اوغوللاري: خَنوک، پالّو، خِصرون و کَرمي. ۱۰ شَمعونون اوغوللاري: يِمواِل، يامئن، اوحَد، ياکئن، صوخَر و بئر کَنَعانلي آرواددان دوغولان شاول. ۱۱ لاوئنئن اوغوللاري: گِرشون، قِهات و مِراري. ۱۲ يهودانين اوغوللاري: عِر، اونان، شِلا، پِرِص و زِرَح. آنجاق عِر و اونان کَنَعان اؤلکه‌سئنده اؤلدولر. پِرِصئن اوغوللاري: خِصرون و خامول. ۱۳ يئسّاکارين اوغوللاري: تولاع، پووّا، يوب و شئمرون. ۱۴ زِبولونون اوغوللاري: سِرِد، اِلون و يَخلِه‌اِل. ۱۵ بونلار يعقوبون لئيه‌دن دوغولان اوغوللاريدير. لئيه اونلاري و قيزي دئناني پَدّان‌اَرامدا دوغدو. يعقوبون اوغول و قيز اؤولادلاري جَمي اوتوز اوچ نفر ائدي. ۱۶ جادين اوغوللاري: صئفيون، خَگّي، شوني، اِصبون، عِري، اَرودي و اَرِه‌لي. ۱۷ آشِرئن اوغوللاري: يئمَنا، يئشوا، يئشوي، بِرئيا و اونلارين باجيسي سِرَخ. بِرئيانين اوغوللاري: خِبِر و مَلکئيِل. ۱۸ بونلار زئلپادان دوغولان يعقوبون اؤولادلاريدير کي، لابان اونو قيزي لئيه‌يه ورمئشدي. زئلپا يعقوبا بو اون‌آلتي نفري دوغدو. ۱۹ يعقوبون آروادي راحئلئن اوغوللاري: يوسئف و بِنيامئن. ۲۰ يوسئفئن مئصئرده آسِنَتدن مِنَسّه و اِفرايئم آدلي ائکي اوغلو اولدو. آسِنَت «اون» شهرئنئن کاهئني اولان پوتئ‌فِرَعئن قيزي ائدي. ۲۱ بِنيامئنئن اوغوللاري: بِلَع، بِکِر، اَشبِل، گِرا، نَعَمان، اِخي، روش، موپّئم، خوپّئم و آرد. ۲۲ بونلار يعقوبون راحئلدن دوغولان اؤولادلاريدير. اونلار اون دؤرد نفر ائدئلر. ۲۳ دانين اوغلو خوشئم. ۲۴ نَفتالئنئن اوغوللاري: يَخصِه‌اِل، گونو، يِصِر، شئلّم. ۲۵ بونلار بئلحا‌دان دوغولان يعقوبون اؤولادلاريدير کي، لابان اونو قيزي راحئله ورمئشدي. بئلحا بونلاري يعقوبا دوغموشدو. اونلار جَمي يدّي نفر ائدئلر.
يعقوب اوغوللارينين گوشِنده ساکئن اولماسي ۲۶ يعقوبون اوغوللارينين آروادلاريندان ساوايي، يعقوبون نسلئندن اولان و اونونلا مئصئره گلن اؤز اؤولادلاري، آلتميش آلتي نفر ائدي. ۲۷ يوسئفئن مئصئرده دوغولان ائکي اوغلو ائله بئرلئکده، يعقوبون مئصئره کؤچن عايئله‌سئنده جَمي يتمئش نفر وار ائدي. ۲۸ يعقوب گوشِن يولونا بَلَدچئلئک اتمک اوچون اؤزوندن قاباق يهوداني يوسئفئن يانينا گؤندردي. اونلار گوشِن وئلايتئنه گئرنده ۲۹ يوسئف آراباسيني حاضيرلاييب، گوشِنه آتاسي ائسرايئلئن پئشوازينا گتدي. اؤنو گؤرونجه، اونون بوينونا ساريليب و بوينوندا اوزون مودّت آغلادي. ۳۰ ائسرايئل يوسئفه ددي: “ائندي اؤله بئله‌رم، چونکي اوزونو گؤردوم. سن حله صاغ-سالاماتسان.” ۳۱ يوسئف قارداشلارينا و آتاسينين عايئله‌سئنه ددي: “قوي گدئم فئرعونا خبر ورئم کي، کَنَعان تورپاغيندا ياشايان قارداشلاريملا آتامين عايئله‌سي يانيما گلئبلر. ۳۲ اونلار سورو صاحئبي اولان چوبانلاردير. اونا گؤره ده قويون-کچئلري، مال-حيوانلاري و بوتون شيلري ائله بئرلئکده گلئبلر. ۳۳ فئرعون سئزي چاغيريب «نه ائشئن صاحئبئسئنئز؟» سوروشسا، ۳۴ دئيَرسئز: «آتالاريميز کئمي بو قوللارين دا اوشاقليقدان بَري حيواندارليقلا مشغولدور.» اله کي، سئزي گوشِن وئلايتئنده يرلشدئرسئن، چونکي مئصئرلئلر چوبان خايلاغيندان ائيره‌نئرلر.”

- GEN
- ←
- ۴۶
- →

© 2008 Bible Society of Azerbaijan