- JAS
- ←
- ۲
- →

۲
فرق قويمايين ۱
قارداشلاريم، شؤوکتلي ربّئمئز عئسا مسئحه ائمان گتئرنلر اولاراق، ائنسانلار آراسيندا فرق قويمايين. ۲ چونکي اگر سئزئن کنئسه​يه قيزيل اوزوک تاخميش، فاخئر پالتار گيئنمئش بئر آدام گئرسه و يوخسول بئر آدام دا چئرکلي پالتار گيئنمئش گئرسه، ۳ سئز فاخئر پالتاري اولانين قيدئنه قاليب ديئرسئنئز: “بويورون، سئز بورادا اَيله‌شئن.” و يوخسول آداما ديئرسئنئز: “سن اورادا دور.” و يا “کتئلئمئن يانيندا اوتور.” ۴ آيا بئربئرئنئزئن آراسيندا فرق قويماييبسينيز، پئس نئيّتلي قاضي‌لارا دؤنمه‌يئبسئنئز؟ ۵ قولاق آسين، سوگئلي قارداشلاريم، مگر تاري بو دونيانين يوخسوللاريني سچمه‌دي کي، ائماندا دؤولتلي اولوب، اونو سونلره وعده وردئيي پادشاهليغين وارئثلري اولسونلار؟! ۶ آمّا سئز يوخسول آدامي حؤرمتسئز اِدئبسئنئز. مگر دؤولتلي ديئل کي، سئزه ظولم ادئب سئزي محکمه​يه چکئر؟! ۷ مگر اونلار ديئللر کي، سئزه ورئلن موکرّم آدا کوفر ديئرلر؟! ۸ آمّا اگر سئز موقدّس يازييا موطابئق او شاهانه شرئعتي يرئنه يتئرئرسئنئز کي، “قونشونو گرک اؤزون کئمي سِوه​سن” ، ياخشي ائش گؤرورسونوز. ۹ لاکئن اگر ائنسانلار آراسيندا فرق قويورسونوز، گوناه ادئرسئنئز و تقصئرکارلار کئمي شرئعت طرفئندن محکوم اولورسونوز. ۱۰ چونکي هر کس بوتون شرئعتي رئعايت اِدئب لاکئن بئرئنده قوصور اتسه، اونلارين هاميسي اوچون خاطاکار اولوب. ۱۱ چونکي “زئنا اتمه” دئين، “آدام اؤلدورمه” ده ددي. ائندي سن اگر زئنا اتمئرسن، آمّا آدام اؤلدورورسن، شرئعتي آياق آلتينا قويان اولوبسان. ۱۲ بونا گؤره، او آداملار کئمي دانيشيب رفتار ادئن کي، اِله بئل، آزادليق شرئعتي ائله موحاکئمه اولوناجاقلار. ۱۳ چونکي رحم اتمه‌ينه رحمسئزلئکله حؤکم اولوناجاق. رحم حؤکمه قالئب گلئر. ۱۴ قارداشلاريم، اگر بئر آدام عملي يوخ ائکن، ائماني اولدوغونو دِسه، بونون اونا نه فايداسي وار؟ مگر او ائمان اونو نئجات وِره بئلر؟! ۱۵ اگر بئر قارداش يا دا باجي لوتدور و گونده​لئک يمه‌يئنه مؤحتاج. ۱۶ و سئزلردن بئرئنئز اونلارا دسه کي: “سالامات گدئن، قيزيشين و دويون”، لاکئن اونلارين بدني اوچون ضروري اولان شيلري ورمه‌يه​سئنئز، نه فايداسي وار؟! ۱۷ ائمان دا بوجوردور: اگر عمل​لري اولماسا، اؤزو‌-اؤزونده اؤلودور. ۱۸ لاکئن کئمسه دئيه بئلر کي، “سنئن ائمانين وار، منئم ده عمل​لرئم. سن ائمانيني منه عملسئز گؤرسد و من ائمانيمي عمل​لرئمله سنه گؤرسده‌رم.” ۱۹ سن ائنانيرسان کي، تاري بئردئر؛ ياخشي ادئرسن. ائبلئسلر ده بونا ائنانيب تئتره‌يئرلر. ۲۰ آمّا سن عاغيلسيز آدام، آيا ائسته‌يئرسن درک اده​سن کي، عملسئز ائمانين فايداسي يوخدور؟ ۲۱ مگر آتاميز ائبراهئم، اوغلو ائسحاقي قوربانگاهين اوستونده قوربان تقدئم اِدَنده، عمللري ائله صالح ساييلمادي؟ ۲۲ گؤرورسن کي، ائمان اونون عمللري ائله ائشله‌يئردي و عمللري نتئجه​سئنده ائمان کامئللَشدي. ۲۳ موقدّس يازي دا يرئنه يتشدي کي، ديئر: “و ائبراهئم تارييا ائناندي و بو اونا صالحلئک ساييلدي.” و او، تارينين دوستو چاغيريلدي. ۲۴ گؤرورسونوز کي، ائنسان آنجاق ائمانلا يوخ، عمللري ائله صالح ساييلير. ۲۵ مگر فاحئشه راحاب دا همن جور اؤز عمللرئنه گؤره صالح ساييلمادي، او زامان کي، جاسوسلاري قبول ادئب آيري بئر يوللا يولا سالدي؟! ۲۶ چونکي نجه کي، روحسوز بدن اؤلودور، عملسئز ده ائمان اؤلودور.

- JAS
- ←
- ۲
- →

© 2008 Bible Society of Azerbaijan