- PSA
- ←
- ۸۴
- →

۸۴
۱ ساکئن اولدوغون ير نه سوئملي‌دئر،
اي قوشونلارين ربّي! ۲ جانيم ربّئن صحنلرئنئن آرزوسوندادير،
اونلارا حسرت چکئر؛
اوره‌يئم و بدنئم دئري تارييا
شادليقلا اوخويور. ۳ اي قوشونلارين ربّي، پادشاهيم، تاريم،
قوربانگاهلارينين يانيندا
سرچه بله اؤزونه بئر اِو تاپير،
قارانقوش دا اؤزونه بئر يووا کي،
بالالاريني اورادا قويسون. ۴ سنئن اوئنده ياشايانلار نه بختوردئرلر؛
دائم سنه حمد ادئرلر. سِلا ۵ بختور اونلار کي، قووّتلري سنده‌دئر،
زئيارت اوچون صحيون يوللاري
اونلارين اوره‌يئنده‌دئر. ۶ باکا دره‌سئندن کچنده
اوراني بولاقلار يري ادئرلر؛
پاييز ياغيشي دا اونو برکتلرله اؤرتور. ۷ گتدئکجه گوجلو اولورلار؛
تاريلارين تاريسي صحيوندا گؤرونه‌جک. ۸ يارب، قوشونلارين تاريسي،
منئم دوعامي اشئت؛
قولاق ور، اي يعقوبون تاريسي! سِلا ۹ قالخانيميزا باخ، اي تاري!
مسح اتدئيئن آدامين اوزونه نظر سال. ۱۰ سنئن صحنلرئنده بئر گون ساکئن اولماق،
اؤزگه يرلرئن مئن گونوندن ياخشي‌دير.
منئم اوچون تاريمين اوئنده قاپيچي اولماق،
پئس آدامين چاديرلاريندا ساکئن اولماقدان
داها ياخشي‌دير. ۱۱ چونکي رب تاري گونش‌دئر، قالخاندير؛
عئنايت و عئزّتي رب ورئر،
کامئل‌لئکله ياشايانلارا رب هچ بئر نعمتي اسئرگه‌مز. ۱۲ اي قوشونلارين ربّي،
سنه توکّول ادن نه بختوردئر!

- PSA
- ←
- ۸۴
- →

© 2008 Bible Society of Azerbaijan