- LEV
- ←
- ۲۲
- →

۲۲
تقدئملرئن و قوربانلارين موقدّسلئيي ۱ سونرا رب موسايا دانيشيب ددي: ۲ “هارونلا اوغوللارينا دِه کي، ائسرايئل اؤولادلاري منئم اوچون وقف اتدئکلري موقدّس شيلر‌ده احتئياطلي اولسونلار و موقدّس آديمي لَکَلَمه‌سئنلر. رب منم. ۳ اونلارا دِه: «نسئلدن-نسله سئزئن اؤولادلارينيزدان هر کس کي، نجئس حالدا، ائسرايئل اؤولادلارينين رب اوچون وقف اتدئکلري موقدّس شيلره ياخينلاشسا، منئم حوضورومدان قووولمالي‌دير. رب منم. ۴ هارون نسلئندن جوزاملي، و يا بدن آخينتيسي اولان هچ کس، تمئز اولانا قدر، موقدّس يمکدن يمه‌سئن؛ اگر بئر آدام مِيئته گؤره نجئس اولان شيه توخونسا، و يا توخومو تؤکولسه، ۵ و يا اگر بئر آدام اونو نجئس ادن قايناشان جانلي مخلوقا و يا هر جور نجئسلئيي اولان آداما توخونسا، ۶ بله شيلره توخونان هر کس، آخشاماجاق نجئس ساييلسين و بدنئني يومايينجا موقدّس يمکدن يمه‌سئن. ۷ لاکئن گونش باتاندا او آدام تمئز ساييلسين، سونرا موقدّس يمکدن يسئن، چونکي بو، اونون خؤره‌يي‌دئر. ۸ کاهئن اؤلموش حيوان، يا دا وحشي حيوانين وسئله‌سئله پارچالانميش حيوانين اَتئندن يِيئب اؤزونو نجئسلَمه‌سئن. رب منم. ۹ اونلار منئم ددئيئمي رئعايت اتسئنلر کي، بلجه گوناها باتماسينلار و اونو لَکَله‌دئکلري اوچون اؤلمه‌سئنلر. اونلاري تقدئس ادن رب، منم. ۱۰ کاهئن عايئله‌سئندن اولمايان، کاهئنله ياشايان قرئب، يا دا موزده آلينان ائشچي موقدّس يمکدن يِمه‌مه‌لي‌دئر. ۱۱ لاکئن کاهئنئن پوللا ساتين آليب مالئک اولدوغو، يا دا اِوئنده دوغولان قوللار او يمکدن يئيه بئلرلر. ۱۲ اگر کاهئنئن قيزي کاهئن عايئله‌سئندن اولمايان بئري ‌ائله اِولَنسه، او آدام موقدّس يمکدن يئيه بئلمز. ۱۳ آمّا جاوانليغيندا دول قالميش و يا بوشانميش کاهئنئن قيزي کي، اؤولادسيز آتاسينين اِوئنه قاييديب، آتاسينين يمه‌يئندن يئيه بئلر. لاکئن کاهئن عايئله‌سئندن اولمايان هچ کس اوندان يئيه بئلمز. ۱۴ سَهوَن موقدّس يمکدن يئين آدام، بِشده بئرئني علاوه ادئب موقدّس يمه‌يي کاهئنه ورسئن. ۱۵ کاهئنلر ائسرايئل اؤولادلارينين ربّه تقدئم اتدئکلري موقدّس تقدئملري لَکَلَمه‌سئنلر، ۱۶ و باعئث اولماسينلار کي، ائسرايئل اؤولادلاري موقدّس تقدئملرئن يمه‌يي ائله گوناها باتيب، تقصئرلري اوچون جزالانسينلار. چونکي اونلاري تقدئس ادن رب، منم.»” ۱۷ سونرا رب موسايا دانيشيب ددي: ۱۸ “هارونلا اوغوللارينا و بوتون ائسرايئللی‌لره بله دِه: «ائسرايئل خالقيندان و يا ائسرايئلده ياشايان ياد اِللی‌لردن هر کس کي، تقدئمئني گتئرئر، ربّه يانديرما قورباني اولاراق بو تقدئم ائستر بئر نذره گؤره اولسون، ائستر اؤز گؤيلو ائله، ۱۹ گرک معيوب اولمايان اِرکَک مال-حيواندان، يا قويوندان، يا دا کچئدن اولسون کي، سئزدن قبول اولونسون. ۲۰ معيوب اولاني تقدئم اتمک اولماز، چونکي بله تقدئم سئزدن قبول اولونماز. ۲۱ هر کس کي، ائسته‌يئر ربّه اتدئيي نذرئني يرئنه يتئرسئن و يا اؤز گؤيلو ائله مال-حيواندان، يا دا سورودن باريش قوربانلاري تقدئم اتسئن، قوربانين قبول اولونماسي اوچون، قوربان گرک کامئل اولسون؛ اونون بدنئنده گرک هچ بئر عيب اولماسين. ۲۲ کور، شئکست، يارالي، قايساقلي، خورالي، دَمروولو حيوانلاري ربّه تقدئم اتمه‌يئن، اونلاري ربّئن قوربانگاهيندا دا يانديرما قورباني اتمه‌يئن. ۲۳ چولاق و يا عوضولرئنده ناقئص اولان ائنک و يا بئر قوزونو اؤز گؤيلونله تقدئم اده بئلرسن، لاکئن نذره وفا اتمک اوچون او قبول اولونماز. ۲۴ خاياسي زده‌لَنمئش، اَزئلمئش، بورولموش، يا دا کسئلمئش حيواني ربّه تقدئم اتمه‌يئن، اؤلکه‌نئزده ده قوربان اتمه‌يئن. ۲۵ بله بئر حيواني ياد اِللی‌لردن گؤتوروب پاي اولاراق تارينيزا تقدئم اتمه‌يئن، چونکي بله حيوانلارين شئکستي ائچلرئنده‌دئر، معيوبدورلار، سئزدن قبول اولونماز.»” ۲۶ سونرا رب موسايا دانيشيب ددي: ۲۷ “اؤکوز، قوزو، يا دا کچي بالاسي دوغولاندا، يدّي گون آناسينين يانيندا قالسين. سکّئزئنجي گوندن ربّه تقدئم اولونان يانديرما قوربان اولاراق قبول اولونار. ۲۸ ائستر ائنَک اولسون، ائستر قويون، اونو بالاسي‌ ائله بئر گونده کَسمه‌يئن. ۲۹ ربّه تشَکّور قورباني گتئرنده اله گتئرئن کي، او سئزدن مقبول اولسون. ۳۰ قوربانين اَتي اله او گون يِيئلسئن، اوندان هچ بئر شي سحره قدر ساخلامايين. رب منم. ۳۱ منئم امرلرئمي ساخلايين و اونلارا عمل ادئن؛ رب منم. ۳۲ منئم موقدّس آديمي لَکَلَمه‌يئن. من ائسرايئل اؤولادلاري آراسيندا موقدّس تانيناجاغام؛ سئزي تقدئس ادن رب منم کي، ۳۳ تارينيز اولماق اوچون سئزي مئصئر تورپاغيندان چيخارتديم. رب منم.”

- LEV
- ←
- ۲۲
- →

© 2008 Bible Society of Azerbaijan