- NUM
- ←
- ۱۳
- →

۱۳
کَنَعان اؤلکه‌سئنئن تَفتئشئ
(تثنئيه ۱: ۱۹- ۳۳) ۱ سونرا رب موسا ائله دانيشيب اونا ددي: ۲ “آداملار گؤندر کي، ائسرايئل اؤولادلارينا وره‌جَيئم کَنَعان تورپاغيني تجسّوس اتسئنلر؛ آتالارينين هر قبئله‌سئندن بئر رهبر گؤندر.” ۳ موسا ربّئن امرئنه گؤره پاران صحراسيندان اونلاري گؤندردي؛ هاميسي ائسرايئل اؤولادلارينين باشچيلاري ائدئلر. ۴ آدلاري بونلار ائدي:
رِعوبئن قبئله‌سئندن زَکّور اوغلو شَمّوعه؛ ۵ شَمعون قبئله‌سئندن خوري اوغلو شافاط؛ ۶ يهودا قبئله‌سئندن يِفونّه اوغلو کالئب؛ ۷ يئسّاکار قبئله‌سئندن يوسئف اوغلو يئگال؛ ۸ اِفرايئم قبئله‌سئندن نون اوغلو هوشِعه؛ ۹ بِنيامئن قبئله‌سئندن رافو اوغلو پَلطي؛ ۱۰ زِبولون قبئله‌سئندن سودي اوغلو گَدّي‌اِل؛ ۱۱ يوسئف قبئله‌سئندن، يعني مِنَسّه قبئله‌سئندن سوسي اوغلو گَدّي؛ ۱۲ دان قبئله‌سئندن گِمَلّي اوغلو عَمّي‌اِل؛ ۱۳ آشِر قبئله‌سئندن مئکايئل اوغلو سِتور؛ ۱۴ نَفتالي قبئله‌سئندن ووفسي اوغلو نَخبي؛ ۱۵ جاد قبئله‌سئندن ماکي اوغلو گِعواِل. ۱۶ اؤلکه‌ني تجسّوس اتمک اوچون موسانين گؤندردئيي آداملارين آدلاري بله‌دئر: لاکئن موسا نون اوغلو هوشِعه‌يه يوشَع آديني وردی. ۱۷ موسا اونلاري کَنَعان تورپاغيني تجسّوس اتمک اوچون گؤنده‌رَرکَن ددي: «بو يولدان نِگِبه گدئن، سونرا داغليغا چيخين. ۱۸ اؤلکه‌نئن نجه اولدوغونو گؤرون. گؤرون اورادا ياشايان خالق گوجلودور يا ضعئف، آزدير يا چوخ؟ ۱۹ ياشاديقلاري شهرلري اؤلکه نجه، ياخشيدير يا پئس؟ شهرلري نجه، حاصارلي‌دير يا حاصارسيز؟ ۲۰ تورپاق نجه، محصوللو يا محصولسوز؟ اورادا آغاجلار وار يا يوخ؟ چاليشين اؤلکه‌نئن مئيوه‌سئندن بئر آز گتئره‌سئنئز.” او زامان اوزوم يِتئشَن مؤوسوم ائدي. ۲۱ اونلار يولا دوشدولر و سئن صحراسيندان لِبو-خَماتداکي رِخوبا قدر اؤلکه‌ني تجسّوس اتدئلر. ۲۲ نِگِبه چيخديلار و خِبرونا چاتديلار؛ اورادا اَناقلي اَخئمَن، شِشَي و تَلمَي ياشاييردي. خِبرون مئصئرده‌کي صوعَن شهرئندن يدّي ائل قاباق تئکئلمئشدي. ۲۳ سونرا اِشکول دره‌سئنه چاتديلار و اورادان بئر تَنَک بوداغي کَسدئلر اوستونده بئر سالخيم اوزوم وار ائدی و آداملارين ائکئسي بئر نِچه نار و اَنجئرله بئرلئکده تَنَک بوداغيني آرالاريندا بئر دئرَکده آپارديلار. ۲۴ ائسرايئل اوغوللارينين اورادان کَسدئکلري سالخيما گؤره او يره اِشکول دره‌سي ديئلدي. ۲۵ قيرخ گوندن سونرا اؤلکه‌نئن تجسّوسوندن قاييتديلار. ۲۶ پاران صحراسينداکي قِدِشه، موسا ائله هارونون و بوتون ائسرايئل اؤولادلاري جاماعاتينين يانينا گلدئلر. اونلارا و بوتون جاماعاتا خبر گتئردئلر، سونرا اؤلکه‌نئن مئيوه‌سئني اونلارا گؤرستدئلر. ۲۷ موسايا بله تشرئح ادئب ددئلر: “اؤلکه‌يه گتدئک و بئزي گؤندردئيئن يِره چاتديق. حقئقتن ده، اورادا سود و بال آخير. باخ بو دا او تورپاغين مئيوه‌سي‌دئر! ۲۸ لاکئن اورادا ياشايان خالق گوجلودور. شهرلر ائستِحکاملي و چوخ بؤيوکدور. بوندان علاوه، اورادا عَناق نسلئني ده گؤردوک. ۲۹ نِگِب اؤلکه‌سئنده عَمالِقلی‌لر، داغليقدا خئتلئلر، يِبوسلولار و اِمورلولار، دهنز کَناريندا و اوردون چايي ساحئلئنده ده کَنَعانليلار ياشاييرلار.” ۳۰ کالئب موسانين قاباغيندا جاماعاتي ساکئتلَشدئرئب ددي: “گدئب اوراني اَله کچئردک. چونکي بئز يقئن اونا قالئب گله‌جَيئک.” ۳۱ آمّا اونونلا گِدن آداملار ددئلر: “او خالقا هوجوم اده بئلمه‌رئک، چونکي اونلار بئزدن گوجلودورلر.” ۳۲ بلجه اونلار تجسّوس اتدئکلري تورپاق حاقّيندا ائسرايئل اؤولادلارينا پئس خبر گتئرئب ددئلر: “گتدئيئمئز و تجسّوس اتدئيئمئز تورپاق اؤز اَهالئسئنئن باشيني يئيَن تورپاقدير و اورادا گؤردويوموز هر کس اوجا بويلو کئشئلر ائدي. ۳۳ اورادا نِفئل‌لري ده گؤردوک. (عَناق خالقي دا نِفئللی‌لردندئر.) اونلارين يانيندا اؤزوموزو چَيئرتکه کئمي حئسّ اتدئک، اونلارا دا اِله گؤروندوک.”

- NUM
- ←
- ۱۳
- →

© 2008 Bible Society of Azerbaijan