- PSA
- ←
- ۲۵
- →

۲۵
۱ يارب،
جانيمي سنه قالديريرام. ۲ سنه توکّول ادئرم، اي تاريم.
قويما خجالت آلتيندا قاليم،
قويما دوشمنلرئم منه ظفر تاپسينلار. ۳ قوي سنه اومئد باغلايان،
هچ واخت خجالت آلتيندا قالماسين؛
لاکئن سببسئز خيانت ادنلر خجالت چکسئنلر. ۴ يوللاريني منه بئلدئر، يارب.
طرئقلرئني منه اؤيرت، ۵ حقئقتئنده مني هئدايت ات،
مني اؤيرت،
چونکي خئلاصيمين تاريسي سنسن؛
همئشه سنه اومئد باغلاميشام. ۶ يارب، مرحمتئني، محبّتئني خاطيرلا،
چونکي اونلار اَزلدن‌دئر. ۷ جاوانليق زامانيمين گوناهلاريني،
عوصيانلاريني خاطيرلاما،
محبّتئنه گؤره، ياخشيليغينا گؤره مني خاطيرلا، يارب. ۸ رب ياخشي و دوغرودور.
بونا گؤره گوناهکار ائنسانلارا يولو گؤرسدئر. ۹ فاغير آداملاري حاق يولوندا هئدايت ادئر،
اونلارا يولونو اؤيره‌دئر. ۱۰ ربّئن عهدئني و امرلرئني ساخلايان آداملار اوچون
اونون بوتون طرئقلري محبّت و حقئقتدئر. ۱۱ يارب، اؤز آدينين خاطئرئنه گوناهيمي باغيشلا،
چونکي گوناهيم بؤيوکدور. ۱۲ ربدن قورخان آدام کئمدئر؟
اونا، سچه‌جيي يولو گؤرسدر. ۱۳ عؤمرونو نعمت ائچئنده کچئرده‌جک.
اؤولادلاري يري مئراث آلاجاقلار. ۱۴ ربّئن سئرّي اوندان قورخانلار اوچوندور،
عهدئني اونلارا بئلدئرئر. ۱۵ گؤزلرئم دائم ربّه دئکئلئب،
چونکي آياقلاريمي توردان او چيخاردير. ۱۶ منه طرف دؤن، منه رحم اله،
چونکي يالقوز و مظلومام. ۱۷ اوره‌يئمئن سيخينتيلاري چوخاليب،
مني مشقّتلرئمدن خئلاص ات. ۱۸ منئم چاره‌سئزلئيئمه، منئم زحمتئمه باخ،
بوتون گوناهلاريمي باغيشلا. ۱۹ گؤر دوشمنلرئم نه قدر چوخدور،
نجه ناحاق يره مندن نئفرت ادئرلر! ۲۰ جانيمي حئفظ ات،
مني خئلاص ات؛
قويما خجالت آلتيندا قاليم،
چونکي سنه پناه گتئرئرم. ۲۱ قوي کامال و دوغرولوق مني حئفظ اتسئن،
چونکي سنه اومئد باغلاييرام. ۲۲ ائسرايئلي بوتون سيخينتيلاريندان خئلاص ات، اي تاري.

- PSA
- ←
- ۲۵
- →

© 2008 Bible Society of Azerbaijan