- MRK
- ←
- ۱۲
- →

۱۲
کئرايه اوتورانلار مثلي
(متّا 21:‏33-‏46، لوقا 20:‏9-‏19) ۱
عئسا مثللر​له اونلارلا دانيشماغا باشلادي: “بئر آدام اوزوم باغي اکدي و اونون اطرافينا دووار چکدي. شئره اوچون بئر حوووض قازيب، باغدا بئر بورج ده تئکدي و سونرا باغي باغبانلارا ائجاره​يه ورئب، سفره چيخدي. ۲ محصول زاماني باغبانلارين يانينا بئر قول گؤنده‌ردي کي، باغبانلاردان باغين محصولوندان آلسين. ۳ لاکئن باغبانلار اونو توتوب دؤيدولر و الي​بوش قايتارديلار. ۴ باغين صاحئبي باغبانلارين يانينا آيري بئر قول گؤنده‌ردي. آمّا اونلار بو قولون باشيني يارالاييب، تحقئر اتدئلر. ۵ باغ صاحئبي باشقا بئرئني ده گؤنده‌ردي. اونو دا اؤلدوردولر. داها بئر چوخ قول گؤنده‌ردي. اونلارين بعضئسئني دؤيدولر، بعضئسئني ده اؤلدوردولر. ۶ باغ صاحئبئنئن سوگئلي بئر اوغلو وار ائدي. «اوغلوما حؤرمت اده​جکلر» ديئب، آخيردا اونو باغبانلارين يانينا گؤنده‌ردي. ۷ لاکئن اونلار بئربئرلرئنه ددئلر: “وارئث بودور. گلئن بونو اؤلدورک و مئراث بئزه قالسين.” ۸ اونو دا توتوب اؤلدوردولر و باغدان اشئيه آتديلار. ۹ “ائندي باغين صاحئبي اونلارا نه اده​جک؟ گله​جک، باغبانلاري هلاک ادئب، باغي اؤزگه آداملارا وره​جک. ۱۰ مگر بو يازيني اوخوماييبسينيز کي،
«بنّالارين ردّ اتدئيي داش،
بئنا کونجونون باش داشي اولدو. ۱۱ بو ربّئن ائشي ائدي،
و گؤزلرئمئزئن قاباغيندا عجايئب ائشدئر!»” ۱۲ اونلار چاليشديلار عئساني بئر نحو​له توتسونلار، چونکي باشا دوشدولر کي، بو مثلي اونلارين باره​سئنده ديئر. لاکئن جاماعاتدان قورخدوقلاري اوچون اونو بوراخيب گتدئلر.
قيصره باج ورمک
(متّا 22:‏15-‏22، لوقا 20:‏20-‏26) ۱۳ سونرا فرئسئلردن و هئرودچولاردان بعضئلرئني عئسانين يانينا گؤنده‌ردئلر کي، اونون اؤز سؤزو ائله اونو تورا سالسينلار. ۱۴ اونلار گلئب عئسايا ددئلر: “اوستاد، بئلئرئک کي، سن حقئقت​سِوَن بئر آدامسان و هچ کسدن باکين يوخدور، چونکي آداملار آراسيندا فرق قويمادان تارينين يولونو اؤيره‌دئرسن. قيصره باج ورمک آيا جائزدئر يا خير؟ وِرَک يا ورمه‌يک؟” ۱۵ عئسا اونلارين ائکي​اوزلويونو بئلئب، اونلارا ددي: “مني نه اوچون ائمتاحان ادئرسئنئز؟ بئر دئنار گتئرئن گؤروم.” ۱۶ اونا بئر دئنار گتئردئلر. عئسا اونلارا ددي: “بو صورت و بو يازي کئمئندئر؟” جاواب وردئلر: “قيصرئن.” ۱۷ عئسا اونلارا ددي: “قيصرئنکئني قيصره و تارينينکيني تارييا ورئن.” اونلار اونا حيرتدن مات قالديلار.
اؤلولردن دئرئلمه حاقّيندا سوآل
(متّا 22:‏23-‏33، لوقا 20:‏27-‏40) ۱۸ “اؤلومدن سونرا دئرئلمه يوخدور” دئين صادوقئلر اونون يانينا گلئب سوروشدولار: ۱۹ “اوستاد، موسا بئزه يازيب کي، اگر بئرئنئن قارداشي اؤلوب آروادي قالسا، لاکئن اوشاقلاري اولماسا، قارداشي اونون آرواديني آليب، قارداشينا نسئل يتئشدئرسئن. ۲۰ يدّي قارداش وار ائدي، بئرئنجئسي آرواد آلدي، اؤلدو. آمّا اؤزوندن اؤولاد قويمادي. ۲۱ ائکئنجي قارداش او آروادي آلدي و او دا اؤولادسيز اؤلدو. اوچونجوسو ده بله. ۲۲ او يدّي قارداشين هچ بئرئندن نسئل قالمادي. هاميدان سونرا آرواد دا اؤلدو. ۲۳ قئيامت گونونده اونلار دئرئلَنده، بو آرواد هانسينين آروادي اولاجاق؟ چونکي اونلارين يدّئسي ده بو آروادلا اِولَندي.” ۲۴ عئسا اونلارا ددي: “سئزئن سهو اتدئيئنئزئن سببي ده اله بودور، چونکي نه موقدّس کئتابي آنلاييرسينيز، نه ده تارينين قودرتئني. اله ديئل؟ ۲۵ چونکي اؤلولردن دئرئلن واخت نه اوله‌نئرلر نه ده اَره گدئرلر، آنجاق گؤيلرده‌کي ملکلر کئمي اولورلار. ۲۶ لاکئن اؤلولردن دئرئلمه مطلبئنه گلئنجه، مگر موسانين کئتابيندا، آلوولانان بوتا باره​ده‌کي فصئلده اوخوماييبسينيز کي، تاري اونا ديئر: «من ائبراهئمئن تاريسي، ائسحاقين تاريسي و يعقوبون تاريسي‌يام؟!» ۲۷ او اؤلولرئن تاريسي يوخ، دئرئلرئن تاريسي‌دير. سئز چوخ سهو ادئرسئنئز.” ۲۸ دئن عالئملرئندن بئري ياخينلاشيب، اونلارين موباحئثه​لرئنه قولاق آسدي و عئسانين اونلارا ياخشي جاواب وردئيئني اشئدنده، عئسادان سوروشدو: “امرلرئن لاپ بئرئنجئسي هانسي‌دير؟” ۲۹ عئسا جاواب وردي: “امرلرئن لاپ بئرئنجئسي بودور: «اشئت اي ائسرايئل! رب تاريميز واحئددئر. ۳۰ و سن رب تاريني گرک بوتون اوره‌يئنله، بوتون جانينلا، بوتون فئکرئنله، و بوتون قووّتئنله سِوه​سن.» ۳۱ ائکئنجي امر بودور: «سن گرک قونشونو دا اؤزون کئمي سِوه​سن.» بونلاردان بؤيوک امر يوخدور.” ۳۲ دئن عالئمي عئسايا ددي: “چوخ گؤزل، اوستاد! دوغرو ددئن کي، تاري واحئددئر و اونا تاي يوخدور. ۳۳ و اونو بوتون اورکله، بوتون فهمله، و بوتون قووّتله سومک، و قونشونو دا اؤزون کئمي سومک بوتون يانديرما هدئيه​لر و قوربانلاردان افضلدئر.” ۳۴ عئسا اونون عاغيلّي جاواب وردئيئني گؤرنده اونا ددي: “سن تارينين پادشاهليغيندان اوزاق ديئلسن.” داها هچ کئم اوندان بئر شي سوروشماغا جورعت اتمه‌دي.
مسئح کئمئن اوغلودور؟
(متّا 22:‏41-‏46، لوقا 20:‏41-‏44) ۳۵ عئسا معبدده تعلئم ورئب بله ددي: “دئن عالئملري نجه ديئرلر کي، مسئح داوودون اوغلودور؟ ۳۶ داوود اؤزو موقدّس روحدان ائلهام آليب ددي؛
«رب منئم ربّئمه ددي:
دوشمنلرئني آياقلارينين آلتينا سالاناجاق صاغيمدا اوتور.» ۳۷ اگر داوود اؤزو اونا رب ديئر، بس نجه اونون اوغلو اولور؟” اوراداکي بؤيوک جاماعات عئسانين سؤزلرئنه شادليقلا قولاق آسيردي. ۳۸ عئسا تعلئملرئنده اونلارا بله ددي: “آييق اولون دئن عالئملرئندن کي، اوزون پالتارلاردا گزمه‌يي، بازارلاردا سالام آلماغي، ۳۹ کنئسه​لرده باش کورسولري و ضئيافتلرده يوخاري باشدا اوتورماغي چوخ سوئرلر، ۴۰ دول آروادلارين مال-مولکونه يئيه چيخيرلار و رئياکارليقلاريندان دوعالاري اوزاديرلار! بو آداملارين جزاسي داها دا آغير اولاجاق.”
دول آروادين هدئيه​سي
(لوقا 21:‏1-‏4) ۴۱ عئسا خزئنه صانديغينين قاباغيندا اوتوروب، خالقين نجه خزئنه​يه پول آتديغينا باخيردي. بئر چوخ وارلي آداملار چوخ پول آتيرديلار. ۴۲ اونلاردان سونرا بئر دول آرواد گلئب، ائکي قارا پول صانديغا آتدي. ۴۳ عئسا شاگئردلرئني يانينا چاغيريب ددي: “دوغروسونو سئزه ديئرم، بو دول فاغير آرواد صانديغا پول آتانلارين ​هاميسيندان چوخ​آتدي. ۴۴ چونکي اونلارين هاميسي آرتيقليقلاريندان آتديلار، لاکئن بو آرواد کاسيبليغيندان بوتون واريني، بوتون کچئنه​جک پولونو آتدي.”

- MRK
- ←
- ۱۲
- →

© 2008 Bible Society of Azerbaijan