- NUM
- ←
- ۳
- →

۳
هارون اوغوللاري ۱ رب سئنا داغيندا موسا ائله دانيشديغي زامان، هارونلا موسانين نسئل تارئخچه‌سي بله‌دئر. ۲ هارونون اوغوللارينين آدلاري بله‌دئر: ائلک دوغولان ناداب، اَبئهو، اِلعازار و ائتامار. ۳ هارونون کاهئنلئک وظئفه‌سئنه کچئرتدئيي اوغوللارينين آدلاري بونلاردير کي، مسح اولونموش کاهئنلر ائدئلر. ۴ لاکئن ناداب ائله اَبئهو سئنا صحراسيندا ربّئن حوضوروندا حارام اود تقدئم اِدَرکَن اؤلدولر. اونلارين اؤولادلاري يوخ ائدي. بونا گؤره اِلعازارلا ائتامار آتالاري هارونون يانيندا کاهئنلئک اتدئلر. ۵ سونرا رب موسا ائله دانيشيب اونا ددي: ۶ “لاوي قبئله‌سئني گتئر و کاهئن هارونون قاباغيندا داياندير کي، اونا خئدمت اتسئنلر. ۷ قوي حوضور چاديرينين قاباغيندا هارون و بوتون جاماعات اوچون اؤز وظئفه‌لرئني يرئنه يتئرسئنلر و خيمه‌نئن خئدمتئني اتسئنلر. ۸ حوضور چاديرينين بوتون آوادانليغينا باخسينلار و خيمه‌يه خئدمت ادئب، ائسرايئل اؤولادلاري اوچون وظئفه‌لرئني يرئنه يتئرسئنلر. ۹ بلجه سن لاوئلی‌لري هارونلا اوغوللارينين ائختئيارينا ورمه‌لي‌سن؛ اونلار ائسرايئل اؤولادلاري آراسيندان کامئل اونون خئدمتئنه ورئلئبدئر. ۱۰ هارونلا اوغوللاريني تعيئن ات کي، کاهئنلئک وظئفه‌لرئني يرئنه يتئرسئنلر؛ آمّا موقدّس مکانا ياخينلاشان عادي آدام اؤلدورولسون.” ۱۱ رب گئنه موسا ائله دانيشيب اونا ددي: ۱۲ “باخ، ائسرايئل آروادينين دوغدوغو ائلک اوغلان اوشاغينين عوضئنه، ائسرايئللی‌لر آراسيندان لاوئلی‌لري سچمئشم. بونا گؤره ده لاوئلی‌لر منئمدئرلر. ۱۳ چونکي بوتون ائلک اوغلانلار منئمدئرلر. مئصئر تورپاغيندا بوتون ائلک اوغلانلاري محو اتدئيئم گون، ائسرايئلده ائستر ائنسان، ائستر حيوان، بوتون ائلک اوغلانلاري اؤزوم اوچون آييرديم. اونلار منئم اولاجاقلار. رب منم.”
لاوئلی‌لرئن وظئفه‌لری ۱۴ رب سئنا صحراسيندا موسا ائله دا‌نشيب اونا ددي: ۱۵ “لاوئلی‌لري آتالارينين اِو اَهئلنه و عايئله‌لرئنه گؤره سئياهييا آل. بئر آيليق و اوندان يوخاري ياشدا اولان بوتون کئشي جئنسئندن اولانلاري سئياهييا آل.» ۱۶ موسا دا ربّئن سؤزونه گؤره امر ادئلدئيي کئمي اونلاري سئياهييا آلدي. ۱۷ لاوي اوغوللارينين آدلاري بونلاردير: گِرشون، قوحات و مِراري. ۱۸ گِرشون اوغوللارينين آدلاري اونلارين عايئله‌لرئنه گؤره بونلاردير: لئبني و شئمعي. ۱۹ قوحات اوغولاري عايئله‌لرئنه گؤره: عَمرام، ائزحار، خِبرون و اوزّي‌يِل. ۲۰ مِراري اوغولاري عايئله‌لرئنه گؤره: مَخلي و موشي. آتالارينين اِو اَهلئنه گؤره لاوي عايئله‌لري بونلاردير. ۲۱ لئبني و شئمعي نسئل‌لري گِرشون نسلئندندئر. گِرشون طايفالاري بونلار ائدي. ۲۲ بئر آيليق و اوندان يوخاري ياشدا اولان بوتون کئشي جئنسئندن ساييلانلار ۷۵۰۰ نفر ائدئلر. ۲۳ گِرشون عايئله‌لري قرب طرفئنده خيمه‌نئن آرخاسيندا دوشَرگه سالمالي ائدئلر. ۲۴ گِرشونلولارا منصوب اولان آتالارينين اِو اَهلئنئن رهبري لايِل اوغلو اِلياساف ائدي. ۲۵ حوضور چاديريندا گِرشون اؤولادلاري خيمه‌يه، چاديرا و اونون اؤرتويونه، حوضور چاديرينين گئرئشئنده اولان آراکَسمه‌يه، ۲۶ حيطئن پرده‌لرئنه، خيمه ‌ائله قوربانگاهين اطرافينداکي حيطئن دروازاسينين آراکَسمه‌سئنه، ائپلرئنه و بونلارا مربوط اولان بوتون خئدمته مسعول ائدئلر. ۲۷ عَمرام، ائزحار، خِبرون و اوزّي‌يِل نسئل‌لري قوحات نسلئندن ائدي. قوحات عايئله‌لري بونلار ائدي. ۲۸ بئر آيليق و اوندان يوخاري ياشدا اولان بوتون کئشي جئنسئندن اونلار ۸۶۰۰ نفر ائدئلر. اونلار موقدّس مکانين ائشلرئنه مسعول ائدئلر. ۲۹ قوحات نسئل‌لري خيمه‌نئن جنوب طرفئنده دوشَرگه سالمالي ائدئلر. ۳۰ قوحات نسئللرئنه منصوب آتالارينين اِو اَهلئنئن رهبري اوزّي‌يِل اوغلو اِلئصافان ائدي. ۳۱ اونلار سانديغا، مئزه، چيراقدانا، قوربانگاهلارا، موقدّس مکاندا عئبادت اوچون ائشلَنَن بوتون اشيالارا، آراکَسمه پرده‌سئنه و بونلارا مربوط اولان خئدمته مسعول ائدئلر. ۳۲ لاوئلي رهبرلرئنئن رهبري، کاهئن هارونون اوغلو اِلعازار ائدي. او، موقدّس مکانين وظئفه‌لرئنه مسعول اولانلارا نظارتچي تعيئن ادئلمئشدي. ۳۳ مَخلي و موشي نسئل‌لري مِراري نسلئندن ائدي. مِراري نسئل‌لري بونلار ائدي. ۳۴ بئر آيليق و اوندان يوخاري ياشدا اولان بوتون کئشي جئنسئندن اولانلار ۶۲۰۰ نفر ائدئلر. ۳۵ مِراري نسئللرئنه منصوب آتالارينين اِو اَهلئنئن رهبري اَبئخايِل اوغلو صوري‌اِل‌دئر. اونلار خيمه‌نئن شئمال طرفئنده دوشَرگه سالمالي ائدئلر. ۳۶ خيمه‌نئن چَرچئوه‌لري، دئرَکلري، سوتونلاري، آلتليقلاري، بوتون آوادانليغي و بونلارا مربوط اولان بوتون خئدمت، ۳۷ خيمه‌نئن اطرافينداکي حيطئن سوتونلاري ائله آلتليقلاري، ميخلاري و ائپلري مِراري اوغوللارينين بوينونا قويولدو. ۳۸ موسا و هارونلا اوغوللاري خيمه‌نئن شرق طرفئنده، گون دوغان طرفده حوضور چاديرينين قاباغيندا دوشَرگه سالمالي‌ديرلار. اونلار ائسرايئل اؤولادلاري اوچون موقدّس مَکا‌‌ندا اؤز وظئفه‌لرئني يرئنه يتئرمه‌لئدئرلر. لاکئن اورايا ياخينلاشان عادي آدام اؤلدورولمه‌لئدئر. ۳۹ ربّئن امري ائله موسا و هارونون لاوي عايئله‌لرئندن سايديقلاري بئر آيليق و اوندان يوخاري ياشدا کئشي جئنسئندن اولانلارين جَمي ۲۲۰۰۰ نفر ائدي. ۴۰ رب سونرا موسايا ددي: “بئر آيليق و اوندان يوخاري ياشدا کئشي جئنسئندن ائلک دوغولان بوتون ائسرايئل اؤولادلاريني ساي و اونلارين آدلاريني سئياهييا آل. ۴۱ ائسرايئل اؤولادلارينين بوتون ائلک اوغلانلارينين عوضئنه، لاوئلی‌لري و ائسرايئللی‌لرئن ائلک دوغولان حيوانلارينين عوضئنه لاوئلی‌لرئن حيوانلاريني منئم اوچون آيير. رب منم.” ۴۲ بلجه موسا ربّئن اونا امر اتدئيي کئمي ادئب، ائسرايئل اؤولادلاري آراسيندا بوتون ائلک دوغولانلاري سايدي. ۴۳ آدلاري قيد ادئلَن، بئر آيليق و اوندان يوخاري ياشدا ائلک دوغولان کئشي جئنسئندن ساييلانلارين جَمي ۲۲۲۷۳ نفر ائدي. ۴۴ سونرا رب موسا ائله دانيشيب اونا ددي: ۴۵ “لاوئلی‌لري ائسرايئل اؤولادلارينين ائلک دوغولانلارينين عوضئنه و لاوئلی‌لرئن حيوانلاريني اونلارين حيوانلاري عوضئنه آيير. لاوئلی‌لر منئم اولاجاق؛ رب منم.” ۴۶ ائسرايئللی‌لرئن ائلک اوغلانلاريندان اولوب لاوئلی‌لرئن ساييسيني آشان ۲۷۳ نفرئن فئدئيه‌سئني آلماق مقصدي ائله، ۴۷ هر آدام اوچون بش شِکِل گؤتور؛ اونلاري موقدّس مکانين شِکِلئنه موطابئق گؤتورمه‌لي‌سن (هر شِکِل ائيئرمي گِرادير .) ۴۸ لاوئلی‌لرئن ساييسيني آشانلارين فئدئيه حاقّيني هارونا و اونون اوغوللارينا ور.” ۴۹ بلجه موسا او آداملاردان کي، ساييلاري لاوئلی‌لرئن ساييلاريندان علاوه ائدي، فئدئيه حاقيني آلدي. ۵۰ ائسرايئل اؤولادلارينين ائلک اوغلانلاريندان موقدّس مکانين شِکِلئنه گؤره ۱۳۶۵ شِکِل آلدي. ۵۱ سونرا موسا ربّئن امرئنه گؤره، فئدئيه حاقّيني هارونا و اونون اوغوللارينا وردي؛ نجه کي، رب امراتمئشدي.

- NUM
- ←
- ۳
- →

© 2008 Bible Society of Azerbaijan