- GEN
- ←
- ۱۹
- →

۱۹
سودوم و گومورانين محو اولماسي ۱ آخشام ائکي مَلَک سودوما گلدي. لوط شهرئن دروازاسي يانيندا اوتورموشدو. او، مَلَکلري گؤردو، قالخيب اونلارين پئشوازينا چيخدي و يِره قدر اَيئلئب ددي: ۲ “آغالاريم، قولونوزون اِوئنه گئرئب گجه‌ني بورادا قالين و آياقلارينيزي يويون. سحر قالخيب يولونوزا داوام ادرسئز.” اونلار ددئلر: “يوخ، بئز گجه‌ني شهر ميدانيندا کچئرده‌جيئک.” ۳ لوط اونلاري چوخ دئله توتدو. نهايت اونلار لوطلا بئرلئکده اونون اوئنه گتدئلر. لوط اونلار اوچون بئر ضئيافت حاضيرلاييب، ماياسيز چؤرکلر پئشئردي و اونلار يدئلر. ۴ لاکئن اونلار ياتماميش، جاواندان توتموش قوجايا قدر، سودوم شهرئنئن هر محلّه‌سئندن اولان کئشئلر اِوي احاطه‌يه آلديلار. ۵ آداملار لوطو چاغيريب اونا ددئلر: “بو گجه سنئن يانينا گلن آداملار هارادادير؟ اونلاري بئزئم يانيميزا گتئر کي، اونلارلا ياخينليق ادک.”. ۶ لوط اِشئيه، اونلارين يانينا چيخيب، آرخاسيندا قاپيني اؤرتدو. ۷ و ددي: “قارداشلاريم، خاهئش ادئرم، پئسلئک اتمه‌يئن. ۸ باخ، منئم اَره گتمه‌مئش ائکي قيزيم وار. قيزلاريمي سئزئن يانينيزا گتئرئم، اونلارا نه ائسته‌يئرسئنئز، ادئن. آنجاق بو آداملارا توخونمايين، چونکي اونلار منئم اِوئمئن قوناقلاريديرلار.” ۹ کئشئلر ددئلر: “دالي چکئل! بو آدام قرئب اولاراق بئزه پناه گتئردي، لاکئن ائندئدن قاضيليق ادئر. ائندي سنئنله اونلاردان دا پئس رفتار اده‌جيئک”. اونلار لوطا شئدّتله هوجوم ادئب، قاپيني سينديرماق اوچون ياخينلاشديلار. ۱۰ اوندا ائچَرئده‌کي آداملار اَللرئني اوزاديب لوطو اِوئن ائچئنه، اؤز يانلارينا سالديلار و قاپيني باغلاديلار. ۱۱ مَلَکلر اِوئن قاپيسي آرخاسيندا دوران آداملاري، کئچئکدن توتموش بؤيوکه قدر، کور اتدئلر. بو سببدن آداملار قاپيني تاپا بئلمه‌دئلر. ۱۲ آداملار لوطا ددئلر: “بورادا داها کئمئن وار؟ بو شهرده کوره‌کَنئن، اوغوللارين، قيزلارين، نسلئندن اولان هر کس وار، هاميسيني بو يردن چيخارت، ۱۳ چونکي بئز بو يِري محو اده‌جيئک، چونکي بو خالقين فريادي ربّه گلئب چاتيب، بونا گؤره ده رب بئزي گؤندرئب کي، اونو محو ادک.” ۱۴ لوط گدئب، قيزلاريني آلماق ائستين کوره‌کَنلرئنه ددي: “قالخيب بو يردن چيخين، چونکي رب شهري محو اده‌جک.” آمّا کوره‌کَنلري گومان اتدئلر کي، او ضارافات ادئر. ۱۵ سحر آچيلاندا مَلَکلر لوطو تَلَسدئرئب ددئلر: “قالخ يانينداکي آروادين و ائکي قيزيني گؤتور گت، مبادا شهرئن باشينا گلن جزادا سئز ده محو اولاسينيز.” ۱۶ آمّا لوط ياواش تَرپَندي. اونا گؤره ده بو آداملار اونون، آروادينين و ائکي قيزينين اَلئندن توتوب اشئيه چيخارتديلار و شهرئن قيراغينا قويدولار، چونکي ربّئن اونا مرحمتي وار ائدي. ۱۷ اونلاري چيخاردان زامان آداملاردان بئري ددي: “اؤز جانيني قورتار، آرخانا باخما. بو دره‌نئن هچ يرئنده قالما، داغا چيخ، يوخسا هلاک اونلارسان.” ۱۸ لوط اونلارا ددي: “آمان، آغام! ۱۹ ائندي باخ، بو قولون سنئن گؤزونده لوطف تاپيب و جانيمي خئلاص اتمکله منه بؤيوک محبّتئني گؤرستدئن. لاکئن داغا قاچماغا قودرتئم يوخدور، مبادا بو بلا منه يتئشسئن و هلاک اولوم. ۲۰ ياخينليقدا قاچا بئله‌جيئم کئچئک بئر شهر وار. قوي اورايا قاچيب جانيمي قورتاريم. مگر او شهر کئچئک ديئل؟” ۲۱ آداملاردان بئري لوطا ددي: “سنئن خاطئرئنه بونو دا اده‌رم: ددئيئن شهري داغيتمارام. ۲۲ تز اول، اورايا قاچ! سن اورايا چاتماميش من بئر شي اتميه‌جيم.” بونا گؤره ده او شهر صوعَر آدلاندي. ۲۳ گونش يِر اوزونه دوغاندا لوط صوعَره گلدي. ۲۴ رب سودوم و گومورانين اوستونه گؤيدن اودلو گوگورد ياغديردي، ۲۵ بو شهرلري، بوتون دره‌ني، اورانين بوتون ساکئنلرئني و تورپاقدا بئتن هر شيي محو اتدي. ۲۶ آمّا لوطون آروادي آرخادا دؤنوب آرخايا باخدي و دوز سوتونونا چِورئلدي. ۲۷ ائبراهئم سحر ارکن قالخيب ربّئن حوضوروندا دوردوغو يره گتدي. ۲۸ اورادان سودوم و گومورايا، بوتون دره‌نئن تورپاغينا باخدي. گؤردو کی، او يردن اوجاق توستوسو کئمي بئر توستو گؤيه قالخير. ۲۹ تاري دره‌ده‌کي شهرلري محو اتدئيي زامان، ائبراهئمي خاطيرلادي، بونا گؤره ده لوطون ياشاديغي شهرلري داغيدارکن، اونو هلاکت ائچئندن چيخارتدي.
لوط و اونون قيزلاري ۳۰ لوط ائکي قيزي ائله بئرلئکده صوعَردن چيخيب، داغدا ياشادي، چونکي صوعَرده ياشاماقدان قورخوردو. او، ائکي قيزي ائله بئر ماغارادا قالدي. ۳۱ اونون بؤيوک قيزي کئچئيئنه ددي: “آتاميز قوجاليب و بوتون دونيادا ائنسان عادتئنه گؤره بئر کئشي يوخدور کی، يانيميزا گئرسئن. ۳۲ گل آتاميزا شراب ائچئردک و اونونلا ياتاق کي، اؤز آتاميزدان نسلئمئز اولسون.” ۳۳ اونلار او گجه آتالارينا شراب ائچدئردئلر. بؤيوک قيز ائچَري گئرئب، آتاسي ائله ياتدي. لاکئن آتاسي اونون نه واخت ياتيب-دوردوغونو بئلمه‌دي. ۳۴ او بئري گون بؤيوک قيز کئچئيئنه ددي: “باخ، دونَن گجه من آتاملا ياتديم. گل بو گجه ده اونا شراب ائچئردک و سن ده اونونلا يات کي، اؤز آتاميزدان نسلئمئز اولسون.” ۳۵ او گجه گئنه آتالارينا شراب ائچدئردئلر. کئچئک قيز قالخيب اونونلا ياتدي، لاکئن آتاسي اونون نه واخت ياتيب-دوردوغونو بئلمه‌دي. ۳۶ لوطون ائکي قيزي بلجه آتالاريندان بويلو اولدولار. ۳۷ بؤيوک قيز بئر اوغول دوغدو و اونون آديني موآب قويدو. او، ائندئکي موآبلي‌لارين جَدّئدئر. ۳۸ کئچئک قيز دا بئر اوغول دوغدو و اونون آديني بِن-عَمّي قويدو. او، ائندئکي عَمّونلولارين جَدّئدئر.

- GEN
- ←
- ۱۹
- →

© 2008 Bible Society of Azerbaijan