- EXO
- ←
- ۲۷
- →

۲۷
يانديرما قورباني اوچون قوربانگاه ۱ قوربانگاهي اَقاقئيا آغاجيندان دوزلت. قوي اوزونلوغو بش قول‌آچ ، اِني ده بش قول‌آچ اولسون، قوربانگاه مورَبّع شَکلئنده، بويو دا اوچ قول‌آچ اولسون. ۲ قوربانگاهين بوينوزلاريني اونون دؤرد کونجونه قوي؛ بوينوزلاري اونونلا بئر حئصّه‌دن اولسون. اونون اوستونو بورونجله اؤرت. ۳ اورانين ياغ و کول قابلاريني، کورَکلرئني، لَيَنچه‌لرئني، چَنگللرئني، خَکَندازلاريني و قالان شيلرئني بورونجدن دوزلت. ۴ قوربانگاه اوچون بورونجدن تور شبکه، تورون دا دؤرد بوجاغيندا بورونجدن دؤرد حالقا دوزلت. ۵ اونو قوربانگاهين کناريندان آشاغييا قوي کي، تور اونون ياريسينا قدر يتئشسئن. ۶ قوربانگاه اوچون اَقاقئيا آغاجيندان دئرَکلر دوزلت و اوستونو بورونجله اؤرت. ۷ دئرَکلري حالقالارا تاخ کي، قوربانگاهي داشييان زامان، دئرَکلر اونون هر ائکي يانيندا اولسون. ۸ قوربانگاهي ائچي بوش اولسون و اونو تاختادان دوزلت. داغدا سنه گؤرستدئيئم کئمي اونو دوزلت.
ربّئن خيمه‌سئنئن حَيَطی ۹ خيمه‌نئن حيطئني دوزلت. حيطئن جنوب طرفئنده، بئر طرف اوچون اوزونلوغو يوز قول‌آچ اولان پرده‌لر، نفئس توخونموش نازئک کتاندان، ۱۰ اونون ائيئرمي دئره‌يي و ائيئرمي آلتليغي بورونجدن، دئرَکلرئن قولّابلاريني و بندلري ده گوموشدن اولسون. ۱۱ شئمال طرفي اوچون ده اوزونلوغو يوز قول‌آچ اولان پرده‌لر اولسون؛ اونلارين ائيئرمي دئره‌يي و ائيئرمي آلتليغي بورونجدن، دئرَکلرئن قولّابلاري و بندلري ده گوموشدن اولسون. ۱۲ قرب طرفئنده‌کي پرده‌لر، حيطئن اِني کئمي، اَلّي قول‌آچ اولسون. بو پرده‌لر اوچون اون دئرَک و اون آلتليق دوزلت. ۱۳ شرق طرفئنده ده حيطئن اِني اَلّي قول‌آچ اولسون. ۱۴ دروازانين بئر طرفي اوچون اوزونلوغو اون بش قول‌آچ پرده‌لر، اونلارين اوچ دئره‌يي و اوچ آلتليغي اولسون. ۱۵ او بئري طرف اوچون ده اوزونلوغو اون بش قول‌آچ پرده‌لر، اونلارين اوچ دئره‌يي و اوچ آلتليغي اولسون. ۱۶ حيطئن دروازاسي اوچون اوزونلوغو ائيئرمي قول‌آچ اولان لاجورد، ارغواني و قيرميزي پارچا و نفئس توخونموش نازئک کتاندان ناخيش تئکمه‌لي آراکَسمه اولسون. اونون دؤرد دئره‌يي و دؤرد آلتليغي دا اولسون. ۱۷ حيطئن بوتون اطراف دئرَکلري گوموش بندلرله بندلَنسئن؛ اونلارين گوموش قولابلاري و بورونج آلتليقلاري اولسون. ۱۸ حيطئن اوزونلوغو يوز قول‌آچ و اِني هر يرده اَلّي قول‌آچ اولسون؛ نفئس توخونموش نازئک کتاندان اولان پرده‌نئن بويو دا بش قول‌آچ اولسون، آلتليقلاري دا بورونجدن اولسون. ۱۹ خيمه‌نئن عئبادتي اوچون ائشلَنَن بوتون شيلري، اونون بوتون يره وورولان ميخلاري حيطئن بوتون ميخلاري دا بورونجدن اولسون.
کاهئنلئيئن تعيئن اولونماسي ۲۰ سن ائسرايئل اؤولادلارينا امر ات کي، سنه ائشيق اوچون خالئص سيخما زيتون ياغي گتئرسئنلر. بو ياغدان همئشه بئر چيراق ۲۱ حوضور چاديريندا شهادت سانديغينين موقابئلئنده‌کي پرده‌نئن قيراغيندا يانسين. هارونلا اوغوللاري ربّئن حوضوروندا اونا آخشامدان سحره قدر يتئشسئنلر. قوي بو نسئلدن-نسله ائسرايئل اؤولادلاري اوچون ابدی قايدا اولسون.

- EXO
- ←
- ۲۷
- →

© 2008 Bible Society of Azerbaijan