- 2PE
- ←
- ۱
- →

2PE
۱
۱ اؤزونو عئسا مسئحه قول اتمئش و اونون حوارئسي شمعون پطروسدان؛ او آداملارا کي، تاريميز و قورتاريجيميز عئسا مسئحئن صالحلئيي واسئطه​سئله بئزئم کئمي همن ائماني آليبلار: ۲ تارينين و ربّئمئز عئسانين معرئفتئنده سئزه بول-بول فيض و باريش اولسون.
ائلاهي دعوت ۳ اونون ائلاهي قودرتي، اونون حقئقي معرئفتي‌ ائله کي، بئزي اؤز عئزّت و فضئلتئنئن واسئطه​سئله دعوت اتدي، حيات و دئندارليغا عاييد اولان هر شيي بئزه عطا ادئب. ۴ چونکي بونلارين واسئطه​سئله او بئزه قئيمتلي و مؤحتشم وعده​لرئني عطا ادئب، اِله کي، اونلارين واسئطه​سئله شهوتدن باش آلان دونيادا اولان فساددان قاچيب، ائلاهي طبئعتئن شرئکي اولاسينيز. ۵ اِله بونا گؤره ده سئز بوتون سعي‌يئنئزي صرف ادئن و ائمانينيزا اخلاقي فضئلت، اخلاقي فضئلتئنئزه معرئفت، ۶ معرئفته نفسه حاکئم اولماق، نفسه حاکئم اولماغا تحمّول، تحمّوله دئندارليق، ۷ دئندارليغا قارداش سوگئسي، و قارداش سوگئسئنه ده محبّتي علاوه ادئن. ۸ چونکي اگر بونلار سئزده اولسا و آرتسا، ربّئمئز عئسا مسئحئن حقئقي معرئفتئنده سئزي ائشسئز و ثمره​سئز قويمازلار. ۹ کئمده بونلار يوخدور، او کوردور، بصئرتي يوخدور و قاباقکي گوناهلاريندان تمئزله‌ندئيئني ياددان چيخارديب. ۱۰ بونا گؤره، قارداشلار، داها چوخ چاليشين کي، دعوت و سچئلدئيئنئزي مؤحکملده​سئنئز، نه‌قدر کي، بو شيلري ادئرسئنئز، اصلا بودره‌مزسئنئز. ۱۱ چونکي بو يوللا ربّئمئز و قورتاريجيميز عئسا مسئحئن ابدي پادشاهليغينا گئرمک سئزه بول-بول ورئله​جک. ۱۲ بونون اوچون من همئشه حاضير قالاجاغام کي، بونلاري سئزه خاطيرلاديم، گرچي سئز اله ائندي ده بونلاري بئلئرسئنئز و يانينيزدا اولان حقئقتده ثابئتقدمسئنئز. ۱۳ و صحئح بئلئرم کي، من بو مسکنده ائکن خاطيرلاتماقلا سئزي اوياديم. ۱۴ چونکي بئلئرم کي، مسکنئمي تزلئکله بئر يانا قوياجاغام، نجه کي، ربّئمئز عئسا مسئح ده منه آشکار ادئب. ۱۵ بونا گؤره چاليشاجاغام کي، منئم رحلتئمدن سونرا دا بونلاري يادا سالماغا قادئر اولاسينيز. ۱۶ چونکي بئز ربّئمئز عئسا مسئحئن قودرتئني سئزه بئلدئرن زامان، و اونون گئنه گله​جه‌يئني سئزه بئلدئرن زامان، اوستاليقلا دوزه‌لمئش افسانه​لرئن دالينجا گتمه‌دئک، لاکئن اؤزوموز اونون احتئشامينين شاهئدلري ائدئک. ۱۷ اونا گؤره کي، حؤرمت و عئزّتي آتا تاريدان آلان زامان، عظمتلي اولان عئزّتدن بله بئر خئطاب گلدي: “بو منئم سوگئلي اوغلومدور کي، اوندان چوخ راضي‌يام.” ۱۸ و بئز اؤزوموز موقدّس داغدا اونونلا اولان زامان، گؤيدن گلن بو خئطابي اشئتدئک. ۱۹ و پيغمبرلرئن سؤزلري بئزئم يانيمزدا داها چوخ ثابئت اولدو کي، سئز ده گون دوغانا کئمي و سحر اولدوزو اورکلرئنئزده طولوع اده‌نه کئمي ياخشي ادئرسئنئز کي، قارانليق يرده ائشيق سيچيران بئر چيراق کئمي اونا دئقّت ادئرسئنئز. ۲۰ لاکئن هر شيدن اوّل بونو بئلئن کي، موقدّس يازيدا اولان هچ بئر نبئلئک شخصئن اؤز تفسئرئندن ديئل. ۲۱ چونکي هچ نَبئلئک هچ بئر زامان ائنسان ائراده​سي ائله اِدئلمه‌يئب، آمّا ائنسانلار موقدّس روح طرفئندن حرکته گلئب تاريدان دانيشديلار.

- 2PE
- ←
- ۱
- →

© 2008 Bible Society of Azerbaijan