- ECC
- ←
- ۲
- →

۲
لذّت باطئلدئر ۱ اوره‌يئمده فئکئرلَشدئم: “گل ائندي، سني لذّتله ائمتاحان ادئم، کفه باخ.” و گؤردوم کي، بو دا باطئلدئر. ۲ گولمک حاقّيندا ددئم: “دلئلئکدئر!” و لذّت حاقّيندا ددئم: “نه فايداسي وار؟” ۳ اوره‌يئمده بونو آراشديرديم کي، نجه بدنئمي شرابلا شادلانديريم و نجه عاغيلسيزليغي اَله گتئرئم. اوره‌يئم حله ده مني حئکمتله هئدايت ادئردي. ائسته‌يئردئم گؤروم گؤيون آلتيندا ائنسانلار اوچون اونلارين بو نچه گون عؤمورلرئنده دَيَرلي اولان نه وار. ۴ بؤيوک ائشلر اتدئم: اؤزومه اِولر تئکدئم، اؤزومه اوزوم باغلاري سالديم، ۵ اؤزومه باغچالار و باغلار دوزلتدئم و اونلاردا هر جور مئيوه آغاجي اَکدئم. ۶ اؤزومه سو حوووضلاري قاييرديم کي، مشه‌ده بئتن آغاجلاري سووارسين. ۷ نؤکرلر و کنئزلر آلديم، اِوئمده دوغولان قوللاريم دا وار ائدي. هم ده مال-حيوانيم و سورولرئم، او قدر کي، بوتون مندن ائره‌لي اورشلئمده اولانلارينکيندان چوخ ائدي. ۸ اؤزومه قيزيل و گوموش، پادشاهلار و وئلايتلرئن خزئنه‌لرئني ده ييغديم. اؤزومه کئشي و آرواد خانَنده‌لر آلديم، اؤزومه کئشئلرئن لذّت آلديغي حرملري ده چوخالتديم. ۹ بلجه بؤيودوم و بوتون مندن ائره‌لي اورشلئمده اولانلاردان داها بؤيوک اولدوم. حئکمتئم ده يانيمدا قالدي. ۱۰ گؤزلرئمئن بوتون آرزو اتدئيئني اونلاردان اسئرگَمه‌دئم، اوره‌يئمي هچ بئر حظّدن محروم اتمه‌دئم. قلبئم چکدئيئم بوتون مشقّتلردن راضي ائدي. بو، چکدئيئم بوتون مشقّتلرئن پايي ائدي. ۱۱ دؤنوب اَللرئمئن اتدئيي بوتون ائشلره، اتدئکلرئمده چکدئيئم بوتون مشقّته باخديم. باخ، هاميسي باطئل ائدي، يل دالينجا قاچماق ائدي، گون آلتيندا هچ فايداسي يوخ ائدي.
حئکمت و سفه‌لئک باطئلدئر ۱۲ سونرا دؤنوب حئکمته باخديم، دلئلئيه و عاغيلسيزليغا باخديم. پادشاهين يرئنه اوتوران جانئشئن نه اده‌بئله‌جک کي، چوخدان ادئلمه‌مئش اولماسين. ۱۳ و گؤردوم کي، نجه ائشيق قارانليقدان اوستوندور، حئکمت ده عاغيلسيزليقدان اِله اوستوندور. ۱۴ حئکمتلي آدامين گؤزلري باشيندادير، لاکئن سَفِه آدام قارانليقدا گزئر. آمّا بونو دا بئلئرم کي، هر ائکئسئنئن باشينا گلن احوالات بئردئر. ۱۵ اوره‌يئمده فئکئرلشدئم: “سَفِه آدامين باشينا گلن احوالات منئم ده باشيما گله‌جک؛ بس حئکمتلي اولماغيمين نه فايداسي وار؟” اونا گؤره ده اوره‌يئمده ددئم: “بو دا باطئلدئر.” ۱۶ چونکي حئکمتلي آدام دا سَفِه آدام کئمي، بئر داها خاطيرلانماياجاق، گله‌جک گونلرده هاميسي يادلاردان چيخاجاق. واي کي، حئکمتلي آدام دا سَفِه کئمي اؤلور! ۱۷ بلجه حياتدان نئفرت اتدئم، چونکي گون آلتيندا ادئلن ائشلر منه يامان گؤروندو. هر شي باطئلدئر، يل دالينجا قاچماقدير.
مشقّتلر باطئلدئر ۱۸ بله اولدو کي، گون آلتيندا چکدئيئم زحمتلرئن بوتون ثمره‌سئندن نئفرت اتدئم، چونکي اونو مندن سونرا گلن آداما بوراخمالي‌يام. ۱۹ و کئم بئلئر کي، او، حئکمتلي بئر آدام اولاجاق، يوخسا عاغيلسيزين بئري؟ لاکئن هر حالدا، گون آلتيندا حئکمتلي رفتار ادئب چکدئيئم بوتون زحمتلرئن ثمره‌سئني اَلي آلتينا آلاجاق. بو دا باطئلدئر. ۲۰ اونا گؤره ده اوره‌يئم گون آلتيندا چکدئيئم بوتون مشقّتلردن اومئدئني ائتئردي. ۲۱ آدام وار کي، حئکمتله، معرئفتله، مهارتله زحمت چکئب، سونرا دا پاييني اونون اوچون زحمت چکمه‌مئش بئر آداما بوراخير. بو دا باطئلدئر، بؤيوک بئر درددئر. ۲۲ چونکي آدامين گون آلتيندا چکدئيي بوتون زحمتئندن، اوره‌يئنئن آرزو اتدئيئندن اونا نه فايدا وار؟ ۲۳ هامي گونلري آنجاق درددئر، ائشلري آنجاق کَدَردئر. حتّا گجه بله اوره‌يي راحاتلامير. بو دا باطئلدئر. ۲۴ آدام اوچون داها ياخشي بئر شي نه وار؟ مگر بو کي، ييئب ائچسئن و چکدئيي زحمتئندن جانينا کِف قازانسين. گؤردوم کي، بو دا تاري طرفئندن گلئر. ۲۵ چونکي مندن باشقا کئم يئيه بئلر؟ کئم کف اده‌بئلر؟ ۲۶ چونکي نظرئنده ياخشي اولان آداما، تاري حئکمت، معرئفت، و شادليق ورئر، آمّا گوناهکارلارا ييغماق و آنبار اتمک زحمتئني. اِله کي، اونلاري تارينين نظرئنده ياخشي اولانا ورسئن. بو دا باطئلدئر، يل دالينجا قاچماقدير.

- ECC
- ←
- ۲
- →

© 2008 Bible Society of Azerbaijan