- JHN
- ←
- ۱
- →

JHN
۱
کلمه ائنسان اولدو ۱
باشلانيشدا کلمه
وار ائدي، کلمه تارينين يانيندا ائدي، و کلمه تاري ائدي. ۲ او، باشلانيشدا تارينين يانيندا ائدي. ۳ هر شي اونون واسئطه​سئله ياراندي و اولموش اولانلاردان هچ بئري اونسوز اولمادي. ۴ اوندا حيات وار ائدي و او حيات ائنسانلارا نور ائدي. ۵ او نور قارانليقدا پارلايير. آمّا قارانليق اونا ظفر تاپماييب. ۶ تاري طرفئندن گؤنده‌رئلمئش بئر کئشي وار ائدي، آدي يحيا. ۷ او، شاهئد ائدي و نور حاقّيندا شهادت ورمک اوچون گلدي کي، اونون واسئطه​سئله بوتون ائنسانلار ائمان گتئرسئنلر. ۸ او اؤزو، او نور ديئلدي. او آنجاق اونون اوچون گلدي کي، او نور حاقّيندا شهادت ورسئن. ۹ او حقئقي نور ائدي کي، دونيايا گلئب بوتون ائنسانلاري ائشيقلانديرير. ۱۰ ​​او، دونيادا ائدي و دونيا اونون واسئطه​سئله ياراندي، آمّا دونيا اونو تانيمادي. ۱۱ ​​​اؤزونونکولرئن يانينا گلدي، آمّا اؤزونونکولر ده اونو قبول اتمه‌دئلر. ۱۲ لاکئن اونو قبول ادنلرئن هاميسينا، اونون آدينا ائمان گتئرنلره بو حاقّي وردي کي، تارينين اؤولادلاري اولسونلار. ۱۳ قاندان دوغولموش اؤولادلار يوخ، نفسئن​ ائسته‌دئيئندن​ دوغولموش​ اؤولادلار​ يوخ، ائنسانين ائراده​سئندن دوغولموش اؤولادلار يوخ، اونلار تاريدان دوغولدولار. ۱۴ و کلمه ائنسان اولوب آراميزدا ساکئن اولدو و بئز اونون جلاليني گؤردوک، آتانين يگانه اوغلونون جلاليني. او، فيض و حقئقتله دولو ائدي. ۱۵ يحيا اونون حاقّيندا شهادت ورئر. و نئدا ادئب: “بودور او ددئيئم آدام، مندن سونرا گلن آدام کي، مندن موقدّمدئر. چونکي من اولماميشدان، او وار ائدي.” ۱۶ اونون دولولوغوندان هاميميز فيض اوستونه فيض آلديق. ۱۷ شرئعت موسانين واسئطه​سئله ورئلمئشدي. فيض و حقئقت عئسا مسئحئن واسئطه​سئله اولدو. ۱۸ کئمسه تاريني هچ بئر زامان گؤرمه‌يئب. آتانين قوجاغيندا اولان يگانه اوغول اونو تانيتدي.
يحيانين شهادتي ۱۹ و بودور يحيانين شهادتي، او زامان کي، يهودئلر اورشلئمدن کاهئنلر​له لاوئلي‌لري اونون يانينا گؤنده‌ردئلر کي، اوندان سوروشسونلار: “سن کئمسن؟” ۲۰ يحيا آچيقجا ائقرار اتدي. او ائقرار اتدي کي، “من مسئح ديئلم.” ۲۱ اونلار سوروشدولار: “بس کئمسن؟ ائليا؟” ددي: “ديئلم.” “-آيا او پيغمبرسن؟” جاواب وردي: “ديئلم.” ۲۲ اوندان سوروشدولار: “بس کئمسن؟ اؤز حاقّيندا نه ديئرسن کي، بئزي گؤنده‌رنلره جاواب آپاراق؟” ۲۳ يحيا جاواب وردي: “نجه اشعيا پيغمبر ديئب، من چؤلده جار چکن بئرئنئن سسئيم کي، ديئر؛ «ربّئن يولونو دوز ادئن.»” ۲۴ اونلار فرئسئلر طرفئندن گؤنده‌رئلمئشدئلر. ۲۵ و اوندان سوروشوب ددئلر: “اگر نه مسئحسن، نه ائليا‌سان، نه ده او پيغمبرسن، بس نه اوچون تعمئد ورئرسن؟” ۲۶ يحيا جاواب ورئب ددي: “من سو ائله تعمئد ورئرم، آمّا آرانيزدا بئري دورور کي، اونو تانيميرسينيز. ۲۷ او، مندن سونرا گلن همن او آدامدير کي، اونون آياق قابيسينين باغيني دا آچماغا بله لايئق ديئلم.” ۲۸ بو احوالات اوردون چايينين او تاييندا، بيت‌عنيادا، يحيانين تعمئد وردئيي يرده باش وردي.
عئسا، تارينين قوزوسو ۲۹ او گونون صاباحيندا، يحيا عئسانين اونون يانينا گلمه‌سئني گؤره‌نده ددي: “بودور تارينين قوزوسو! دونيانين گوناهيني اورتادان قالديران! ۳۰ بودور او کي، اونون حاقّيندا دمئشدئم؛ مندن سونرا بئر آدام گلئر کي، مندن موقدّم اولوب. چونکي من اولماميشدان، او وار ائدي. ۳۱ ​​​من اؤزوم ده اونو تانيميرديم، آمّا بونون اوچون گلئب سودا تعمئد ورمه‌يي باشلاديم کي، او اؤزونو ائسرايئله ظاهئر اتسئن.” ۳۲ و يحيا شهادت ورئب ددي: “موقدّس روحو گؤرموشم کي، گؤيدن گؤيرچئن شکلئنده اِنئر و اونون اوستونه قونور. ۳۳ اونو تانيميرديم. آمّا سو ائله تعمئد ورمک اوچون مني گؤنده‌رن، منه دمئشدي؛ «کئمئن اوستونه روحون انئب قالديغيني گؤره​سن، موقدّس روحلا تعمئد ورن او اؤزودور.» ۳۴ و من گؤروب شهادت ورمئشم؛ بودور تارينين اوغلو!”
عئسانين ائلک شاگئردلري ۳۵ او گونون صاباحي، يحيا گئنه شاگئردلرئنئن ائکئسي ائله دورموشدو. ۳۶ و عئسا گزئرکن، يحيا اونو گؤروب ددي: “بودور تارينين قوزوسو!” ۳۷ او ائکي شاگئرد اونون ددئيئني اشئدئب عئسانين دالينجا گتدئلر. ۳۸ عئسا دؤنوب اونلارين اؤز دالينجا گلمکلرئني​گؤردو ​و ​ددي: “نه آختاريرسينيز؟” اونلار اونا ددئلر: «رابّي (يعني اوستاد)، هارادا منزئل ادئبسن؟” ۳۹ عئسا اونلارا ددي: “گلئن، گؤررسئنئز.” بلجه اونلار دا گلئب عئسانين هارادا منزئل اتدئيئني گؤردولر و او گون اونونلا قالديلار. گونون اونونجو ساعاتي ائدی. ۴۰ او ائکي آدامدان بئري کي، يحيانين سؤزلرئني اشئدئب عئسانين دالينجا گتمئشدي، شمعون پطروسون قارداشي آندرياس ائدي. ۴۱ بو، اوّل اؤز قارداشي شمعونو تاپيب اونا ددي: “بئز مسئحي تاپميشيق.” ۴۲ آندرياس شمعونو عئسانين يانينا گتئردي. عئسا اونا باخيب ددي: “سن يونا اوغلو شمعونسان. سن کئفا چاغيريلاجاقسان.”
عئسا فئلئپوس و نَته‌ناعئلي چاغيرير ۴۳ او گونون صاباحي عئسا ائسته‌دي کی، جلئله گتسئن. و فئلئپوسو تاپيب اونا ددي: “داليمجا گل.” ۴۴ فئلئپوس دا آندرياس و پطروسون شهري بيت​صيدادان ائدي. ۴۵ فئلئپوس نَته‌ناعئلي تاپيب اونا ددي: “بئز موسانين تؤوراتيندا يازيلديغي و پيغمبرلرئن اوندان سؤز اتدئيي آدامي تاپميشيق، يوسئف اوغلو ناصئره‌لي عئساني.” ۴۶ نَته‌ناعئل اونا ددي: “مگر ناصئره​دن ده ياخشي بئر شي چيخار؟!” فئلئپوس اونا ددي: “گل، اؤزون گؤر!” ۴۷ عئسا نَته‌ناعئلئن اونون يانينا گلمه‌سئني گؤرنده، اونون حاقّيندا ددي: “بودور ائچئنده حئيله​سي اولمايان حقئقي بئر ائسرايئللي!” ۴۸ نَته‌ناعئل اونا ددي: “سن مني هارادان تاني‌ييرسان؟” عئسا اونا جاواب ورئب ددي: “فئلئپوس حله چاغيرماميش، سني انجئر آغاجينين آلتيندا اولاندا گؤردوم.” ۴۹ نَته‌ناعئل اونا ددي: “اوستاد، سن تارينين اوغلوسان! سن ائسرايئلئن پادشاهي‌سان!” ۵۰ عئسا اونا جاواب ورئب ددي: “آيا او سببدن ائنانيرسان کي، سني انجئر آغاجينين آلتيندا گؤردويومو ددئم؟! بونلاردان داها بؤيوک شيلر گؤره​جکسن.” ۵۱ عئسا اونا ددي: “دوغروسونو سئزه ديئرم؛ گؤي اورتاسينين آچيلديغيني و ائنسان اوغلونون اوستونه تاري ملکلرئنئن قالخيب اندئکلرئني گؤره​جکسئنئز.”

- JHN
- ←
- ۱
- →

© 2008 Bible Society of Azerbaijan