- LEV
- ←
- ۱۰
- →

۱۰
ناداب و اَبئهونون محو اولماسي ۱ هارون اوغوللاري ناداب و اَبئهو بوخوردانلاريني گؤتوروب، ائچئنه کؤزَرمئش کؤمور، کؤمورون اوستونه ده بوخور قويدولار و ربّئن حوضورونا حارام اود گتئردئلر. بله تقدئمي رب امر اتمه‌مئشدي. ۲ ربّئن حوضوروندان اود گلئب، اونلاري محو اتدي. اونلار ربّئن حوضوروندا اؤلدولر. ۳ موسا هارونا ددي: “بودور او سؤز کي، رب ددي: «منه ياخينلاشانلار، منی موقدّس ساياجاقلار، بوتون خالق منی عئزّتلَندئره‌جک.» لاکئن هارون ساکئت قالدي. ۴ موسا هارونون عَمئسي اوزّئ‌اِلئن اوغوللاري مئشااِل و اِلصافاني چاغيريب ددي: «ياخين گلئن و قوحوملارينيزين جسدلرئني موقدّس يرئن قاباغيندان دوشَرگه‌نئن اشئيئنه آپارين. ۵ بِلجه اونلار ياخينلاشيب، جسدلري خئرقه‌لري اَينئنده‌جه دوشَرگه‌نئن اشئيئنه آپارديلار. نجه کي، موسا دمئشدي. ۶ موسا هارون و اونون اوغوللاري اِلعازار و ائتامارا ددي: “باشلارينيزين ساچلاريني داغيتمايين، پالتارلارينيزي جيرمايين کي، اؤلمَيه‌سئنئز و ربّئن قضبي ده بوتون جاماعاتا گلمه‌سئن. آنجاق بوتون ائسرايئللي هموطنلرئنئز، ربّئن يانديرديغي آداملارين ياسيني توتسونلار. ۷ سئز حتّا حوضور چاديرينين گئرئشئندن اشئيه ده چيخمايين، يوخسا اؤلرسئنئز. چونکي ربّئن مسح ياغي، سئزئن اوستونوزده‌دئر.» اونلار دا موسانين ددئيي کئمي اتدئلر.
کاهئنلر اوچون تعلئمات ۸ رب هارونا ددي: ۹ “سن و اؤولادلارين حوضور چاديرينا گئرنده نه شراب، نه ده کِفلَندئرئجي آيري بئر ائچکي ائچمه‌يئن. يوخسا اؤلرسئنئز. بو، سئزئن اوچون نسئلدن-نسله ابدی قايدادير. ۱۰ موقدّسله عادي شيلري آييرد ادئن، هم ده پاک و نجئس شيلر آراسيندا فرق قويون. ۱۱ و موسا واسئطه‌سئله ربّئن ددئيي بوتون قايدالاري ائسرايئل اؤولادلارينا اؤيره‌دئن.” ۱۲ موسا هارون و اونون صاغ قالان اوغوللاري اِلعازار و ائتامارا ددي: “ربّه اودلا تقدئم اولونموشدان قالان تاخيل تقدئمئني گؤتورون و ماياسيز چؤرک پئشئرئب قوربانگاهين يانيندا ييئن، چونکي بو لاپ موقدّسدئر. ۱۳ اونو موقدّس بئر يرده ييئن، چونکي بو، ربّه اودلا تقدئم اولانلاردان سنئن و سنئن اوغوللارينين پايي‌دير. منه ورئلمئش امر بله دئر. ۱۴ لاکئن يِل‌لَتمه تقدئمي اولان دؤش اَتئني و قالديرما تقدئمي اولان بود اَتئني سن، اوغوللارين، و قيزلارين پاک بئر يرده ييئن؛ چونکي بونلار ائسرايئل اؤولادلارينين باريش قوربانلاريندان سنئن و اؤولادلارينين پايي‌دير. ۱۵ قالديريلان بود اَتي و يِللَدئلن دؤش اَتي ربّئن قاباغيندا يِل‌لَتمه تقدئمي اولاراق يِل‌لَتمَک اوچون پئي تقدئمي ائله گتئرئن. بو، سئزئن و اؤولادلارينيزين ابدی پايي اولاجاق. نجه کي، رب امر ادئبدئر.” ۱۶ موسا گوناه قورباني اولان کچئني دئقّتله آختاردي. آمّا يانديريلميشدي. اونا گؤره ده، هارونون صاغ قالان اوغوللارينا، اِلعازارا و ائتامارا قضبله‌نئب ددي: ۱۷ “سئز نه اوچون گوناه قوربانيني موقدّس يرده يِمه‌دئنئز؟ چونکي بو قوربان لاپ موقدّسدئر، و رب سئزه وردی کي، اونونلا جاماعاتين تقصئرئني قالديريب، اونلار اوچون ربّئن حوضوروندا کفّاره اده‌سئنئز. ۱۸ کچئنئن قاني ائچَرئيه، موقدّس يره گتئرئلمه‌دئيئنه گؤره، سئز اونون اَتئني حتمن موقدّس يرده يمه‌لي ائدئنئز. نجه کي، امراتمئشدئم.” ۱۹ آمّا هارون موسايا ددي: “باخ، اله بو گون اونلار گوناه قورباني و يانديرما قورباني ربّئن حوضوروندا تقدئم ادئبلر. باشيما بله شيلر گلدئکده، اگر من بو گون گوناه قوربانيني يمئش اولسايديم، مگر ربّئن نظرئنده مقبول اولاردي؟» ۲۰ موسا بونو اشئدئکده نظرئنه خوش گلدي.

- LEV
- ←
- ۱۰
- →

© 2008 Bible Society of Azerbaijan